
Tâlcuirea dumnezeieştii Liturghii 



CAPITOLUL I 
Despre scopul Sfintei Liturghii în general 

Săvârşirea Sfintei Liturghii are ca obiect prefacerea darurilor în 
dumnezeiescul Trup si Sânge, iar ca scop sfinţirea credincioşilor, care, prin 
acestea, dobândesc si înlesnesc împlinirea acelui efect si acelui scop, sunt 
rugăciunile, cântările, citirile din Sfânta Scriptura si, în general, toate cele ce se 
săvârşesc si se rostesc, cu Sfânta rânduiala, înainte si după sfinţirea darurilor. 

Este adevărat ca Dumnezeu ne da în dar toate cele sfinte, fara ca noi sa-i 
dam nimic în schimb; totuşi, El ne cere neapărat sa ne facem vrednici de a le 
primi si a le păstra, căci nu face parte de sfinţire decât celor ce s-au pregătit în 
felul acesta. Asa se cuvine sa primim botezul si ungerea cu sfântul mir, aşa să 
gustăm din ospăţul infricoşatei Cine. Acest lucru 1-a arătat Domnul în pilda 
semănătorului, când a spus: „Iesit-a semănătorul" nu ca sa are ţarina, ci ca sa 
„semene" 2 , dându-ne sa înţelegem ca arătura si toata pregătirea trebuie făcute 
mai dinainte. 

Se cuvine deci ca, la primirea Sfintelor Taine, sa ne înfăţişam pregătiţi si 
cu vrednicie. De aceea, trebuie sa existe si în slujba Sfintei Liturghii mijloace de 
pregătire în acest scop: sunt rugăciunile, cântările si tot ce se săvârşeşte sau se 
rosteşte într-însa, după rînduiala sfânta. Acestea ne sfinţesc si ne fac în stare, pe 
de o parte ca sa primim cu vrednicie sfinţirea, iar pe de alta ca sa o putem păstra 
si sa rămânem cu ea. 

Ele ne sfinţesc într-un îndoit schip. 

In primul rând ne sfinţesc prin însasi puterea pe care o au rugăciunile, 
cântările si citirile. Astfel, rugăciunile ne întorc gândul către Dumnezeu, 
mijlocindu-ne iertarea păcatelor; cântările, de asemenea, îl fac sa Se 
milostiveasca si sa Se îndure de noi, precum ne spune Psalmistul: „înalta lui 
Dumnezeu jertfa de lauda (cântare)... si te voi izbăvi si Ma vei preamări"; 3 în 
sfârşit, citirile din Sfânta Scriptura, care ne învata atât bunătatea si iubirea de 
oameni a lui Dumnezeu cât si dreptatea si judecata Lui, sădesc si aprind în 
sufletele noastre nu numai iubirea ci si teama fata de El, facându-ne astfel mai 
zeloşi întru pazirea poruncilor Sale. Iar toate la un loc, îmbunătăţesc sufletul si 



1 Migne, P.G., t. 150, col. 368 - 492. 

2 Matei XIII, 3; Marcu IV, 3 şi Luca VIII, 5 



Psalmul XLIX, 14-15 

apropie de Dumnezeu atât pe preot cât si pe popor, făcând si pe unul si pe 
celalalt destoinici pentru primirea si păstrarea cinstitelor daruri care este scopul 
Sfintei Liturghii. Dar ele pregătesc îndeosebi pe preot sa săvârşească cu 
vrednicie Jertfa (sfinţirea darurilor), care este efectul Sfintei Liturghii, după cum 
am spus; de aceea vedem, în multe din rugăciunile sfintei slujbe, cum preotul se 
roagă în taina ca sa nu fie socotit nevrednic de a aduce Jertfa ci sa slujească 
Tainei cu suflet curat, cu limba si mâini curate. lata deci cum suntem pregătiţi 
pentru lucrarea sfânta de însasi puterea cuvintelor rostite si cântate. 

In al doilea rând, cântările si toate cele ce se săvârşesc în sfânta slujba, 
lucrarea si patimile Lui pentru noi. Intr-adevar, atât în cântări si în citire, cât si în 
toate cele săvârşite de sfinţii liturghisitori în cursul întregii slujbe, este 
simbolizata lucrarea izbăvitoare a Mântuitorului: partea întâi a sfintei slujbe ne 
arata începutul acelei lucrări, cea de a doua pe cele următoare, iar cea de la 
sfârşit pe cele de după aceea. Asa încât, urmărind cu privirea aceste parti ale 
slujbei, putem avea în fata ochilor toata lucrarea mântuirii. Căci sfinţirea 
darurilor — adică Jertfa însasi — aminteşte moartea, învierea si înălţarea 
Mântuitorului, deoarece cinstitele daruri se prefac în însuşi dumnezeiescul Trup, 
cu care El a fost răstignit, a înviat si S-a înalta la cer; cele dinainte de Jertfa 
închipuiesc cele petrecute înainte de moartea Domnului, adică întruparea, ieşirea 
la propovaduirea si arătarea cea deplina în lume; iar cele de după Jertfa arata 
„făgăduinţa Tatălui", cum a numit-o Domnul însuşi 4 , adică pogorârea Sfântului 
Duh peste sfinţii Apostoli si întoarcerea neamurilor la Dumnezeu si partasia lor 
cu El, printr-însii. 

Astfel, întreaga slujba este ca o icoana care ar înfăţişa un singur trup al 
lucrării Mântuitorului în lume, făcând sa se perinde pe dinaintea privirilor 
noastre toate părţile ei, de la început până la sfârşit, după rânduiala si urmarea 
lor fireasca. Asa de pilda, antifoanele care se cânta la începutul sfintei Liturghii, 
precum si cele ce se săvârşesc si se rostesc mai înainte, la proscomidie, 
închipuiesc cea dintâi treapta din lucrarea mântuitoare a lui Hristos; iar cele de 
după antifoane, adică citirile din Sfânta Scriptura si celelalte, închipuiesc treapta 
următoare. 

Dar s-ar putea sa spună cineva ca aceste citiri si cântări ar avea un alt rost 
si anume ca au fost alese ca sa ne îndemne spre virtute sau ca sa facă pe 
Dumnezeu îndurător spre noi. Totuşi, nu le împiedica sa poată face si una si alta, 
adică pe de o parte să îndemne pe credincioşi spre virtute, iar pe de alta sa 
închipuie lucrarea mântuitoare a lui Hristos. E ca si cu hainele: acestea satisfac 
în primul rând nevoia de îmbrăcăminte, acoperind trupul; dar, fiind croite într-un 
fel sau altul, ele oglindesc adesea si îndeletnicirea, felul de viata sau rangul celor 
ce le poarta. Tot asa si cu rânduiala Sfinte Liturghii: fireşte ca Sfintele Scripturi, 
cuprinzând cuvinte de Dumnezeu insuflate si laude pentru Dumnezeu, îndeamnă 
la virtute si sfinţesc pe cei ce le citesc si le cânta; dar fiind alese si orânduite 



Vezi Luca XXIV, 49 şi Fapte I, 4 



Tâlcuirea dumnezeieştii Liturghii 4 

într-anumit fel, ele au si un alt rost, adică pot sa închipuiasca întruparea si 
lucrarea pământeasca a lui Hristos. 

Acelaşi lucru se poate spune nu numai despre cântări si citiri, ci si despre 
sfintele ceremonii: fiecare din ele se săvârşeşte în vederea unei anumite 
trebuinţe, dar în acelaşi timp simbolizează si ceva din lucrările, faptele sau 
patimile lui Hristos. Sa luam, de pilda, intrarea cu sfânta Evanghelie în altar sau 
intrarea cu cinstitele daruri. Fiecare din acestea se săvârşeşte cu un scop practic: 
una ca sa citească Evanghelia, cealaltă ca sa se săvârşească Jertfa. Amândouă 
închipuiesc însă ieşirea si arătarea Mântuitorului în lume: cea dintâi, arătarea 
încă nedesluşita si nedeplina de la început, cea de a doua pe cea desăvârşita si 
deplina. 

Ceva mai mult: între cele ce sa săvârşesc la Liturghie sunt chiar unele 
lucrări care nu îndeplinesc nici o trebuinţa, ci au numai un rost simbolic. Asa 
sunt, de pilda: junghierea prescurei si întiparirea crucii pe ea, forma de suliţa în 
care e făcuta copia, sau turnarea apei calde în Sfintele Daruri. Chiar si în 
celelalte Sfinte Taine putem găsi multe de acest fel. Asa de pilda, în rânduiala 
botezului, cei ce vin la botez trebuie sa se descalte, sa se dezbrace si, stând cu 
fata spre Apus, sa-si întindă mâinile si sa sufle; aceasta ne învata aici cât de mult 
trebuie sa urâm pe diavolul si cum trebuie sa-1 alunge cel ce va sa fie un 
adevărat creştin. Si toate cele de acelaşi fel din rânduiala Sfintelor Taine au 
fiecare însemnarea lor. 

Dar când este vorba de cele ce se săvârşesc la Sfânta Liturghie toate ne 
duc cu gândul la lucrarea mântuitoare a lui Hristos, pentru ca priveliştea ei fiind 
în fata ochilor noştri, sa ne sfinţească sufletele si astfel sa devenim vrednici de 
primirea sfintelor Daruri. Căci după cum odinioară aceasta lucrare a izbăvit 
lumea de moarte, tot asa si acum, fiind mereu contemplata, ea îmbunătăţeşte si 
apropie de Dumnezeu sufletele celor ce o au în fata ochilor. Sau, mai bine zis, 
nici odinioară ea n-ar fi folosit nimic, daca n-ar fi fost văzuta si crezută. De 
aceea a si fost propovăduita si de aceea a făcut Dumnezeu mii de semne, pentru 
ca sa fie crezută; căci n-ar fi putut sa-si îndeplinească rostul, adică sa mântuiască 
pe oameni, daca odată săvârşita, ar fi rămas necunoscuta de cei ce trebuiau sa se 
mântuiască printr-însa. Numai ca, atunci când era propovăduita, ea sadea în 
sufletele celor ce nu o cunoscuseră, cinstirea lui Hristos, credinţa si iubirea, pe 
care aceia nu le avuseseră mai înainte; pe când acum, fiind contemplata, cu toata 
osârdia, de către cei ce deja au crezut, nu creează în suflet acele frumoase 
simţiri, ci numai păstrează pe cele existente, le împrospătează si le sporeşte, 
facându-ne mai tari în credinţa si mai fierbinţi în evlavie si iubire. Căci daca a 
făcut sa rasara simţăminte noi, cu mult mai uşor poate sa le păstreze, sa le 
întreţină si sa le învioreze pe cele vechi. 

Dar tocmai acestea sunt simţămintele cu care se cuvine sa ne apropiem de 
cele sfinte cu evlavie, credinţa si dragoste fierbinte fata de Dumnezeu si fara de 
care ar fi o nelegiuire chiar si numai sa le privim. De aceea, trebuia sa se 

înfăţişeze în rânduiala sfintei Liturghii o astfel de contemplaţie, care sa poată sa 
sădească în noi aceste simţiri, încât sa ne facă nu numai sa ne închipuim cu 
mintea, ci oarecum sa vedem cu ochii sărăcia Celui ce stăpâneşte, pribegia pe 
pământ a Celui ce este în tot locul, ocările îndurat de Cel binecuvântat, patimile 
Celui fara patima; sa vedem cât de mult ne-a iubit Cel care a fost răsplătit cu 
atâta ura, cât S-a smerit pe Sine Cel ce este necuprins de fire, câte a pătimit si 
câte a făcut, pentru ca sa ne pregătească noua Masa dumnezeieştilor Daruri. Si 
astfel, cutremuraţi de măreţia mântuirii noastre, pătrunşi de marea îndurare a lui 
Dumnezeu fata de noi, sa veneram pe Cel ce S-a milostivit si ne-a mântuit în 
acest chip, sa-i încredinţam sufletele, sa-i daruim viata si sa ne înflăcăram 
inimile cu focul iubirii Lui; si asa pregătiţi sa ne apropiem cu credinţa si cu 
dragoste de focul Sfintelor Taine. 

Iar pentru aceasta nu e deajuns numai sa înveţi o data si apoi sa cunoşti 
cele ce a făcut Hristos, ci trebuie ca în timpul sfintei Liturghii sa ne aţintim spre 
ele ochii cugetului si sa le contemplam, alungând cu tărie orice gând străin, daca 
vrem sa dobândim pregătirea sufleteasca despre care am vorbit, în vederea 
sfinţirii. Căci chiar daca am cunoaşte asa de bine dreapta credinţa încât sa putem 
răspunde cu siguranţa la orice întrebare, însă atunci când luam parte la sfânta 
slujba nu le contemplam pe toate după cuviinţa, ci gândul ne zboară spre alte 
lucruri, cunoaşterea ceea nu ne este de nici un folos întrucât ea nu este în stare să 
ne insufle nici una din stările sufleteşti despre care am vorbit. Pentru ca noi 
suntem înrâuriţi de gândurile ce ne stăpânesc si trăim acele stări sufleteşti pe 
care le pot naşte acele gânduri. 

De aceea s-a si izvodit o astfel de reprezentare simbolica (a faptelor 
Mântuitorului), care pe de o parte sa ni le amintească nu numai prin cuvinte, ci 
sa ni le aducă pe toate sub ochi, iar pe de alta sa se vadă de-a-lungul întregii 
slujbe; pentru ca, prin ea, sa se lucreze mai uşor asupra sufletelor si sa ni se 
ofere nu numai o simpla privelişte, ci sa ne insufle si o simţire, deoarece acea 
vedere se întipăreşte mai adânc în noi datorita ochilor, dar în acelaşi timp sa nu 
se dea loc uitării si nici mintea sa nu fie lăsata sa alerge spre alte lucruri, până 
ce ne vom apropia de dumnezeiasca Masa. Si astfel, cu sufletele pline de aceste 
gânduri si având amintirea vie (a faptelor Mântuitorului), sa ne împărtăşim cu 
Sfintele Taine, adăugând sfinţirea Tainelor la cea dobândita prin contemplaţie si 
„preschimbându-ne din slava în slava" 5 , adică dintr-una mai mica în cea mai 
mare decât toate. 

lata deci care este, pe scurt, scopul sfintei Liturghii în general. Iar acum sa 
o luam de la început, pe cât e cu putinţa, cu deamanuntul: mai întâi rugăciunile, 
binecuvântările, sfintele cântări si citiri dinainte de sfinţirea darurilor; apoi chiar 
lucrarea sfânta adică Jertfa însasi, iar după aceasta, sfinţirea pe care o capata 
prin ea, sufletele credincioşilor vii si morţi; în sfârşit, cântările si rugăciunilor 
poporului si ale preotului din cursul Sfintei Liturghii, într-atâta cât au nevoie de 



Cf. II Cor. III, 18 

vreo cercetare sau lămurire. Dar mai înainte de toate, sa urmărim iconomia 
Mântuitorului, care se vede în întreaga slujba: sa vedem anume cum este ea 
înfăţişată prin cele ce se săvârşesc la sfânta Liturghie. 



CAPITOLUL II 
Pentru ce cinstitele daruri nu se pun de la început pe Sfânta Masa 

Sa începem cu cercetarea celor ce se săvârşesc si se rostesc la 
proscomidie si anume cu însasi aducerea si oferirea darurilor. De ce, oare, 
pâinea si vinul nu se duc pe sfânta Masa si nu se jertfesc îndată ce sunt aduse de 
credincioşi, ci mai întâi sunt închinate lui Dumnezeu ca daruri? 

Pentru ca în vechime se aduceau lui Dumnezeu nu numai jertfe 
sângeroase, adică junghieri de vietăţi necuvântătoare, ci si daruri, ca de pilda 
vase de aur sau de argint. Dar trupul lui Hristos a fost jertfa si dar. Intr-adevar, la 
sfârşit el a fost jertfa, jertfmdu-Se pentru slava Tatălui; dar chiar dintru început 
era închinat lui Dumnezeu ca un dar de preţ, atât ca pârga a neamului omenesc 
cât si după Lege, pentru ca era un întâi-nascut 6 . Ori, darurile aduse la 
proscomidie închipuiesc Trupul Domnului. De aceea ele nu se aduc si nu se 
jertfesc de la început pe sfânta Masa, ci mai târziu; mai întâi se afierosesc, adică 
se numesc si devin „cinstite daruri" închinate lui Dumnezeu. 

Asa a făcut si Mântuitorul (la Cina cea de taina). Luând în mâini pâinea si 
vinul, El le-a arătat mai întâi lui Dumnezeu-Tatal, închinându-I-le ca daruri. De 
unde se vede aceasta? - Din însuşi faptul ca Biserica le face si le numeşte pe 
dânsele daruri. Ceea ce n-ar fi făcut, daca n-ar fi ştiut ca Hristos însuşi a făcut 
acest lucru. Dar Ea L-a auzit poruncind: „Aceasta sa faceţi (întru pomenirea 
Mea)" 7 . Si L-a imitat, făcând la fel. 



CAPITOLUL III 
Darurile sunt închinate lui Dumnezeu ca o pârga a vieţii omeneşti 

Dar care este forma (materia) darururilor? 

Cei vechi aduceau ca jertfa pârga roadelor si a turmelor lor, sau din alte 
lucruri. Noi însă aducem lui Dumnezeu ca daruri pâine si vin, ca pe o pârga a 
vieţii noastre înşine. Căci pâinea si vinul alcătuiesc hrana omului, prin care se 
întreţine viaţa trupească. Iar viaţa nu numai că se susţine prin hrana, dar e si 
simbolizata prin ea. Astfel, ca sa arate ca L-au văzut pe Hristos viu, sfinţii 
Apostoli ziceau despre Dânsul: „Ca mâneam si beam împreuna cu Dânsul, după 



6 Cf. Luca II, 22-24 

7 Luca XXII, 19 si I Cor. XI 24, 25 

înviere..." 8 . De asemenea, Domnul a poruncit sa se dea de mâncare unui mort pe 
care-1 înviase 9 , ca sa arate viata prin hrana. Asa încât nu e nimic nefiresc daca, 
aducând prinos din hrana, socotim ca aducem ca prinos însasi viata noastră. 

Dar poate ar zice ca si jertfele aduse de cei vechi lui Dumnezeu mai toate 
alcătuiau hrana omului, căci erau fie roade sau fructe cu care se ostenesc 
agricultorii, fie animale din cele care se mănâncă. - Da! Insa toate acelea erau 
prinoase ale vieţii omeneşti? - Nicidecum! Nimic din toate acelea nu era o hrana 
proprie numai omului, ci erau comune si celorlalte vieţuitoare. Astfel, fructele si 
roadele sunt hrana zburătoarelor si a ierbivorelor, iar carnea de animale este 
hrana carnivorelor. Prin „omeneasca" înţelegem însă ceea ce aparţine numai 
omului; ori nevoia de a-si pregăti pâinea pentru mâncare si vinul pentru băut, 
este ceva propriu numai omului. Aceasta este explicaţia formei (materiei) 
darurilor noastre. 



CAPITOLUL IV 
De ce se cuvine ca darurile sa fie o pârga a vieţii omeneşti? 

Dar din ce pricina si pentru care motiv trebuie sa aducem lui Dumnezeu 
darurile acestea tocmai ca pe o pârga a vieţii noastre? 

Pentru ca Dumnezeu ne da viata în schimbul lor. Se cuvine deci ca darul 
nostru sa nu fie de tot nepotrivit cu darul care ni se da în schimb, ci sa fie măcar 
în parte înrudit cu el. Prin urmare, darul ce ni se da în schimb fiind viata, atunci 
si darul nostru trebuie sa fie oarecum viata, mai ales ca Cel ce a stabilit darul si 
împarte contradarul, este Unul si Acelaşi: Dreptul Judecător, Care pe toate le 
pune în cumpăna si în cântar. El însuşi ne-a poruncit sa aducem ca dar pâine si 
vin si tot El ne dăruieşte, în schimbul acestora, Pâinea cea vie 10 si Paharul vieţii 
celei veşnice. In locul menirii de pescari, Domnul le-a dat Apostolilor pe aceea 
de a fi pescari de oameni 11 , iar bogatului care-1 întrebase despre împărăţia 
cerurilor, i-a recomandat bogăţia cereasca în locul celei pământeşti 12 . Tot asa si 
aici, în schimbul vieţii celei veşnice, adică al sfântului Sau Trup si Sânge de 
viata făcător pe care ni-1 da, El ne-a poruncit sa-I aducem hrana producătoare a 
vieţii celei trecătoare, ca sa primim viata pentru viata: sa dobândim pe cea 
veşnica în schimbul celei vremelnice, iar Harul pe care ni-1 dăruieşte sa para o 
răsplata, pentru ca astfel milostivirea cea nemăsurata a lui Dumnezeu sa 
satisfacă întrucâtva si dreptatea si sa se împlinească cuvântul Scripturii: „Pune- 
voi milostivirea mea în cumpăna" 13 . 



8 Fapte X, 41 

9 E vorba de fiica lui Iair (Luca VIII, 55) 

10 Cf. IoanVI, 51 

11 Cf. LucaV, 10 

12 Matei XIX, 16 sq 

13 Isaia XXVIII, 17 (după Septuaginta) 

Lucrul acesta se întâmpla nu numai în Sfânta Liturghie ci si la botez unde 
schimbam o viata cu alta: pe una o dam, pe cealaltă o dobândim în schimb. Insa, 
dăruirea vieţii noastre este o moarte numai în simbol si în întruchipare, pe când 
renaşterea (prin botez) este o viata adevărata. Căci murind si înviind din morţi, 
Mântuitorul a binevoit sa ne facă si pe noi părtaşi la viata lui cea noua, cu 
condiţia sa-I aducem si noi ceva în schimbul acestui nepreţuit dar. 

Si ce anume? - Sa imitam moartea Lui. Cum? - Afundându-ne trupul în 
apa, ca într-un mormânt si scotându-1, de trei ori. Pentru ca, primindu-ne astfel 
ca părtaşi ai morţii si ai îngropării Sale, sa ne facă vrednici de viata Lui cea 

14 

noua . 



CAPITOLUL V 

De ce nu se afieroseste o pâine (prescura) întreaga ci numai o parte? 

Sa vedem acum pentru ce nu se afierosesc toate prescurile aduse ci numai 
o parte, pe care, taind-o preotul însuşi dintr-una din ele, o face dar şi o închina 
lui Dumnezeu, apoi ducând-o la jertfelnic o sfinţise. 

(înainte de Hristos), darurile de jertfa erau alese chiar de aducătorii lor: ei 
le aduceau la altar si le puneau în mâinile preoţilor, iar aceştia le primeau, le 
binecuvântau, le jertfeau sau făceau ceea ce se cuvenea, cu fiecare din cele 
aduse. Jertfa lui Hristos se deosebeşte însă prin aceea că (materia de jertfa), 
adică trupul Domnului, a fost ales, adus si închinat lui Dumnezeu, iar în cele din 
urma jertfit, de către El însuşi ca preot. Fiul lui Dumnezeu Si-a ales singur trupul 
din mijlocul firii omeneşti, El 1-a dar ca dar lui Dumnezeu care punându-1 în 
şanurile Tatălui ca unul care, nefiind despărţit niciodată de acele sânuri, Si-a 
creat si a îmbrăcat acest trup acolo, încât odată zămislit, era si dăruit lui 
Dumnezeu. Si în cele din urma tot El însuşi 1-a dus si 1-a jertfit pe cruce. 

De aceea, pâinea (Agnetul) care se va preface în sfântul Trup 15 este aleasa 
si tăiata din prescurile aduse, de către preotul însuşi, care o afieroseste lui 
Dumnezeu punând-o pe sfântul disc, iar mai apoi o duce la sfânta Masa si o 
jertfeşte. 



14 Cf. Romani VI, 3 sq - Vezi o dezvoltare mai pe larg a acestei idei, în Despre viata lui Hristos, cartea II (col. 
532 si trad. rom. pag. 532). Cabasila nu întrebuinţează, însă niciodată acest termen, ci pe acela, mai vag, de 
pâine (apTOa) sau sfânta pâine. 

15 Adică agnetul, sau Mielul (o Ajivoa), cum i se spune în limbajul liturgic actual. 

CAPITOLUL VI 
Pentru ce preotul înscrie (întipăreşte) parima lui Hristos în pâine 

Atâta timp cât sta la proscomidiar, pâinea tăiata este simpla pâine, numai 
ca a primit însuşirea de a fi închinata si făcuta dar lui Dumnezeu; în acest timp, 
ea închipuie pe Hristos din vremea cât El era dar. Si după cum am spus 16 , era 
hărăzit ca dar chiar de la naştere, potrivit Legii, întrucât era un întâi-nascut 17 . 

Dar patimile, pe care Domnul le-a îndurat mai pe urma în sfântul Sau 
Trup pentru mântuirea noastră, adică crucea si moartea, fuseseră preînchipuite 
cu mult mai înainte, în Legea Vechea. De aceea, mai înainte de a duce pâinea la 
sfânta Masa si a o jertfi, preotul se sileşte sa arate într-însa mai întâi acele 
preînchipuiri. Cum? - Scoţând din prescura întreaga partea pe care o face dar, 
înscrie pe ea patima si moartea, ca pe o tăbliţa. Toate cât săvârşeşte preotul 
atunci - unele după trebuinţa, altele într-adins -, au aceasta semnificaţie. Ele 
alcătuiesc o istorisire, prin acte simbolice, a patimilor si a morţii lui Hristos. 

E vechi obiceiul de a istorisi, a povatui sau a prooroci prin acte simbolice. 
Bunăoară, profetul (Ieremia), voind sa vestească robia Evreilor, s-a legat singur 
cu lanţuri; 18 acelaşi lucru a făcut mai târziu Agav, prevestind închisoarea 
sfântului apostol Pavel 19 . Se povesteşte, de asemenea, ca unul dintre de 
Dumnezeu purtătorii Părinţi, fiind întrebat ce este un călugăr, n-ar fi răspuns 
nimic, ci scotându-si haina, si-a calcat-o în picioare 20 . Tot asa si moartea 
Domnului, ca si întreaga Sa lucrare mântuitoare, era proorocită si arătata de către 
Dumnezeu, celor de demult, nu numai prin cuvinte ci si prin preînchipuiri; asa 
au fost de pilda, despărţirea Marii Roşii cu toiagul 21 , rugul cel de foc 22 sau 
aducerea la junghiere a lui Isac de către tatăl sau 23 , precum si altele, prin care se 
închipuiau dintru început taina mântuirii. 

Tot asa închipuieste si preotul jertfa Mântuitorului, istorisind-o prin 
cuvinte si înfatisând-o prin acte simbolice, atâta cât se poate înfăţişa asa ceva 
într-o astfel de materie. Parca ar spune: astfel venit-a Domnul spre patima, astfel 
a murit, asa a fost împuns în coasta, asa a curs sânge si apa din coasta cea 
însulitata. Precum am spus, el face acestea mai întâi ca sa arate ca adevărul si 
realităţile acestor lucrări au fost precedate si preînchipuite oamenilor mai 
dinainte prin simboluri si figuri, tot asa cum si el (preotul), mai înainte de a duce 
pâinea pe sfânta Masa si a o jertfi, întipăreşte într-însa Jertfa. In al doilea rând, le 



16 Vezi cap. II. 

17 Vezi Exod XIII, 2; Luca II, 22-24. 

18 Ieremia XXVII, 1 sq 

19 Fapte XXI, 10-14 

20 E vorba de Avva Zaharia, Vezi Patericul, ed. Râmnic 1930, p. 79. 

21 Exod XIV, 16 sq. 

22 Exod III. 

23 



Geneza XXII. 

face ca sa arate ca pâinea aceea se va preface în curând în Pâinea cea adevărata, 
adică în Trupul cel răstignit si jertfit. 

Pe lângă toate acestea, preotul trebuie sa vestească însasi moartea 
Domnului, lucru pentru care ne-ar trebui mii de guri; de aceea, ca sa nu-i ramâna 
nefolosit nici un chip de vestire si istorisire, o exprima si prin grai si prin acte 
amintitoare. 



CAPITOLUL VII 
Ce înţelegem prin „pomenirea Domnului" 

Mai întâi, luând preotul prescura, din care trebuie sa scoată Sfânta Pâine 
zice: „Intru pomenirea Domnului Dumnezeului si Mântuitorului nostru Iisus 
Hristos" împlinind astfel porunca Mântuitorului: „Aceasta sa faceţi întru 
pomenirea Mea" 24 . El rosteşte aceste cuvinte nu numai pentru pâinea de la 
proscomidie, ci pentru toata Sfânta Liturghie, începând slujba sfânta ca si cum ar 
fi la sfârşitul ei. Căci si Domnul, numai după ce plinise toata taina, a adăugat 
porunca: „Aceasta faceţi întru pomenirea mea". 

Dar în ce consta aceasta „pomenire"? Cum pomenim adică pe Domnul în 
Liturghie? Ce îl vedem făcând si cum? Vreau sa spun, cu alte cuvinte, ce fapte 
pomenim, ce lucruri istorisim despre El? Oare ca a înviat din morţi si ca a dat 
vedere orbilor? Ca a certat cânturile si ca din puţine pâini a hrănit mutimile până 
la îndestulare? Povestim adică minunile, care II arătau pe El Dumnezeu 
atotputernic? - Nicidecum! Ci, dimpotrivă, amintim lucrurile care par ca arata 
slăbiciunea Lui: crucea, patima si moartea. Intr-acestea ne-a poruncit El sa-I 
săvârşim pomenirea. 

Si de unde se vede aceasta? - Din aceea ca asa a înţeles Sfântul Apostol 
Pavel, care a cunoscut bine învăţătura lui Hristos. Anume, scriind el Corintenilor 
despre taina sfintei Euharistii, după ce le aminteşte porunca Domnului: „Aceasta 
sa faceţi întru pomenirea Mea", adaugă: „Căci ori de câte ori mâncaţi pâinea 
aceasta si beţi paharul acesta, moartea Lui vestiţi" 25 . Acelaşi lucru 1-a arătat 
Domnul însuşi, atunci când a întemeiat taina sfintei Euharistii. Căci zicând 
ucenicilor Sai: „Acesta este trupul Meu... acesta este sângele Meu..." n-a 
adăugat minunile, adică n-a spus ca a înviat morţi sau ca a curăţit leproşi, si asa 
mai departe. Ci a amintit numai patimile si moartea Sa: „... care pentru voi se 
frânge... care pentru voi se varsă" 26 . 

Dar de ce sa pomenit nu de minuni, ci de patimi? - Pentru ca patimile 
erau mai necesare decât minunile; prin ele s-a săvârşit mântuirea noastră si fara 
ele omul n-ar fi dobândit izbăvirea. Minunile însă sunt numai semne 



24 Luca XXII, 19 si I Cor. XI, 25 
25 1 Cor. XI, 26. 

26 



Matei XXVI, 26, 28; Marcu XIV, 22, 24; Luca XXII, 19-20; I Cor. XI, 24 

doveditoare; ele au fost făcute pentru ca oamenii sa creadă ca Domnul era cu 
adevărat Mântuitorul făgăduit. 



CAPITOLUL VIII 
Despre cele ce se săvârşesc în pâinea de la proscomidie 

Aşadar, în felul acesta trebuie sa facem „pomenirea Domnului". De aceea, 
după ce zice: „întru pomenirea Domnului...", preotul adaugă cele ce închipuiesc 
crucea si moartea. Tăind prescura, el rosteşte proorocia de demult despre patima 
Mântuitorului: „Ca o oaie spre junghiere S-a adus..." 27 si celelalte, istorisind 
patima Domnului atât prin acte amintitoare, pe cât e cu putinţa. Căci tăierea 
prescurii e făcuta în vederea unei anumite trebuinţe, adică pentru a se scoate 
Agnetul; dar totodată ea este si o preînchipuire si pregătire a Jertfei, închipuind 
plecarea Domnului din lume, calea Sa către Tatăl, prin moarte, pe care a robit-o, 
după cum a zis chiar El: „Las lumea si la Tatăl Ma duc" 28 . 

De aceea, înfigând de mai multe ori copia, preotul taie astfel pâinea si 
împarte cuvintele profetice în tot atâtea parti, potrivind fiecare parte a lor în 
fiecare tăietura, ca sa arate ca actul simbolic nu este decât traducerea în fapta a 
acelor cuvinte. Vrea sa spună ca, după cum acest Agnet, pentru a fi afierosit lui 
Dumnezeu si sfinţit, a fost mai întâi despărţit de restul prescurii, tot asa si 
Domnul S-a osebit de oameni, la a căror fire S-a făcut partas prin iubirea Sa de 
oameni si „ca o oaie spre junghiere S-a adus" si ca „aşa s-a luat de pe pământ 
viata Lui" 29 . 

Adăugind apoi si restul proorociei si aşezând Agnetul pe sfântul disc, 
preotul săvârşeşte si rosteşte cele prin care se vestesc însasi jertfa si moartea 
Domnului: „Junghie-se Mielul 30 Cel ce ridica păcatul lumii..." 31 . Rostind si 
săvârşind acestea, preotul arata felul morţii Mântuitorului: el întipăreşte în pâine 
crucea, arătând astfel ca Jertfa s-a săvârşit prin cruce. După aceea împunge 
Agnetul în partea dreapta, amintind în chipul acesta împungerea sfintei coaste; 
de aceea, cuţitul cu care se face împungerea, se numeşte suliţa (copie) si e făcut 
chiar în forma de suliţa, aducându-ne aminte de suliţa de la răstignire. înfăţişând 
împungerea prin acte amintitoare preotul citeşte si cuvintele istorisirii: „Iar unul 
din ostaşi cu suliţa a împuns coasta Lui" 32 . De asemenea, istoriseşte prin grai 
despre sângele si apa care au curs din rana, aratându-le si prin acte simbolice: 



27 Isaia LIII, 7 

28 Ioan XVI, 28 

29 Isaia LIII, 7-8. 

în textul grec din ed. Migne (P.G., t. CL, col., 385A) e scris greşit: o ayioa (Sfântul), în loc de o Auvoa 
(Mielul). 

31 Ioan 1,29. 

32 Ioan XIX, 34. 

toarnă adică vin si apa în sfântul potir, zicând: „Si îndată a ieşit sânge si 

"33 

apa... . 

Căci si acestea sunt tot o „pomenire a Domnului". 

CAPITOLUL IX 
Pentru ce a poruncit Domnul sa facem acestea întru pomenirea Lui 

Dar pentru ce ne-a poruncit Domnul sa facem acestea si la ce S-a gândit 
El când ne-a obligat sa-I săvârşim pomenirea? 

Pentru ca sa ne arătam recunoştinţa. Căci pomenirea binefăcătorilor noştri, 
adică aducerea aminte de ei si de binefacerile lor, este un fel de răsplătire fata de 
ei. De aceea au născocit oamenii multe mijloace de a pomeni pe binefăcători: 
mausolee, statui, columne, sărbători, cuvântări de lauda, lupte (jocuri) si altele. 
Rostul tuturor acestora e unul singur: sa nu lase în întunericul uitării, faptele 
bune (marete) ale oamenilor. 

Acelaşi scop îl are si porunca Mântuitorului. E ca si cum ne-ar fi spus: 
unul caută una, altul alta, ca leacuri împotriva uitării, pentru ca sa-si poată aduce 
mereu aminte de binefăcătorii lor. Voi însă, „aceasta sa faceţi întru pomenirea 
Mea" 34 . Si după cum cetăţile învesnicesc prin inscripţii biruinţele eroilor care le- 
au salvat din primejdii sau care au lucrat spre mai binele lor, tot asa si noi 
înscriem pe darurile proscomidiei moartea lui Hristos, prin care s-a câştigat 
biruinţa deplina împotriva celui rau. Ba încă, în statui, cetăţile au numai chipul 
trupesc al eroilor lor; noi însă, prin aceasta aducere de daruri nu avem numai 
imaginea trupului, ci pe însuşi Binefăcătorul nostru, însuşi trupul Sau. 

Si în Legea Veche Dumnezeu poruncise sa se facă, prin preînchipuiri, 
acelaşi lucru care acum se face în realitate. Căci ce altceva era Pastele evreesc 
cu junghierea mielului pascal, decât o aducere aminte de junghierea mielului si 
de sângele care ferise de moarte pe cei întâi-nascuti ai Evreilor, în Egipt? 

Acesta este rostul pomenirii Domnului. 



CAPITOLUL X 

Despre cele ce se rostesc (la) proscomidie, după pomenirea Domnului 

Aducerea darurilor este de mulţumire si totodată de cerere 

Continuând proscomidirea, preotul scoate câte o mirida (părticica) din 
celelalte prescuri aduse si o face dar sfânt. El nu mai săvârşeşte si nu mai 
rosteşte însă aceleaşi de până aici, prin care se închipuiau moartea Domnului: 
acelea au fost spuse odată despre toata slujba, întrucât toata aducerea darurilor 



33 Ioan XIX, 34. 

34 Luca XXIII, 19 si I Cor, XI, 24. 

se săvârşeşte spre pomenirea lui Hristos si în tot cursul ei se vesteşte moartea 
Lui. 

Dar ce zice acum preotul? - „Intru slava Prea sfintei Maici a Domnului , 
spre mijlocirea 35 unuia sau altuia dintre Sfmti", sau, „spre iertarea păcatelor 
sufletelor celor vii sau ale celor morţi"... 

Ce însemnează aceste cuvinte? - însemnează ca pricina si motivele 
aducerii darurilor sunt: recunoştinţa (mulţumirea) fata de Dumnezeu si cererea 
(rugăciunea). Căci asa e. Nici un dar nu se da fara rost, fie ca îl aducem lui 
Dumnezeu fie ca îl dam oamenilor, ci se da pentru un lucru pe care ori l-am 
dobândit, ori îl nădăjduim. Cu alte cuvinte, prin daruri ori răsplătim unui 
binefăcător pentru cele ce am primit de la el, ori cinstim pe cineva care are 
puterea sa ne dea, ca sa dobândim astfel un lucru pe care are puterea sa ne dea, 
ca sa dobândim astfel un lucru pe care nu-1 avem. Darurile de la proscomidie 
sunt aduse lui Dumnezeu si pentru una si pentru alta, adică atât pentru cele ce 
am primit de la Dânsul cât si pentru ca sa mai primim. Printr-însele mulţumim 
lui Dumnezeu si totodată îl imploram: îi mulţumim pentru cele ce am dobândit 
si îl rugam sa ne mai dea si altele. Asa încât aceleaşi daruri sunt atât de 
mulţumire cât si de ruga. 

Dar care sunt bunătăţile pe care le-am primit? Si care sunt cele pe care le 
cerem - Intr-un cuvânt, sunt unele si aceleaşi: iertarea păcatelor si moştenirea 
împărăţiei cerurilor. Pe acestea ne-a poruncit Domnul însuşi sa le căutam înainte 
de toate 36 , pe acestea le-a primit Biserica si tot pentru ele se si roagă. 

Dar cum le-a dobândit? Si cum, pe de alta parte, cum nu le-a dobândit, de 
se roagă lui Dumnezeu ca sa le dobândească. - A dobândit pe cel dintâi dintre 
ele, prin aceea ca a primit împuternicire pentru ele. Intr-adevar, Biserica a primit 
puterea de a ne face fii ai lui Dumnezeu: 37 e un dar obştesc făcut noua, tuturor 
creştinilor, prin moartea Mântuitorului si îl capatam prin mijlocirea botezului si 
a celorlalte Sfinte Taine, prin care suntem înfiaţi de Dumnezeu, devenind 
moştenitori ai împărăţiei cerurilor. In al doilea rând Biserica a si moştenit aievea 
împărăţia cerurilor, prin nenumăraţii ei fii pe care i-a trimis ca pe o colonie în 
cer si pe care dumnzeiescul Pavel i-a numit „Biserica celor întâi-nascuti, care 
sunt înscrişi în ceruri" 38 . lata cum a dobândit Biserica aceste mari bunuri. 

însă Biserica pomeneşte pe Domnul si pentru fiii ei care aleargă si acum 
după cununa 39 , care se afla în viata si al căror sfârşit e încă necunoscut, ca si 
pentru cei care au răposat fara prea multa siguranţa si nădejde de mântuire. Ea 
pomeneşte pe Sfinţii cei săvârşiţi din viata, ca si pe credincioşii încă 



35 Eia Trp£cr|3£iav . Cabasila citează probabil din memorie, căci de fapt formula exacta din Liturghier este: eia 
Tiunv kcci (ivr)(inv („întru cinstea si pomenirea..."), atât la mirida Sfintei Fecioare cât si la cele ale celorlalţi 
sfinţi pomeniţi la proscomidie. 

36 Vezi Matei VI, 33. 

37 Cf IoanI, 12 si I Ioan III, 1. 

38 Vezi Matei VI, 33. 

39 Cf. I. Cor IX, 24-25 si Iacov I, 12. 

nedesavârsiti; pentru cei dintâi mulţumeşte, pentru ceilalţi se roagă. Asa încât 
primele părticele ale proscomidiei precum si cele de al doilea sunt de mulţumire, 
iar cele următoare sunt de cerere. „întru pomenirea Domnului", „întru slava 
cinstitei lui Maici", sau „spre mijlocirea Sfinţilor". E ca si cum am spune: 
„Multumimu-ti Tie ca prin moartea Ta uşile vieţii ne-ai deschis, ca Ti-ai ales 
Maica dintre noi, ca noi oamenii am dobândit atâta mărire încât avem mijlocitori 
pe Sfinţii cei de aceeaşi fire cu noi si ca ai dăruit atâta trecere celor de acelaşi 
neam cu noi". Căci acel „spre slava" si „spre mijlocirea" e tot una cu „pentru 
slava si mijlocirea", după cum si „spre iertarea păcatelor" e acelaşi lucru cu 
„pentru iertarea păcatelor", Aceste cuvinte au adică o îndoita însemnare, 
exprimând si ceea ce avem si ceea ce nădăjduim. Si cine nu ştie ca slava Prea 
Sfintei Fecioare precum si mijlocirea, trecerea de care se bucura Sfinţii în cer, 
sunt bunuri dobândite de noi? Si ca a aduce daruri pentru cele ce am dobândit nu 
e nimic altceva decât o dovada de recunoştinţa? 

Din cele spuse până acum reiese si mai limpede ca spusele „întru (spre 
pomenirea Domnului" însemnează un fel de răsplata adusa Lui, sau un act de 
recunoştinţa (mulţumire) pentru moartea Lui. Tocmai de aceea, la proscomidirea 
darurilor aceste cuvinte se rostesc înaintea tuturor celorlalte, pentru ca moartea 
Domnului a fost pentru noi pricinuitoarea tuturor bunătăţilor. 

Iar la urma de tot, preotul face rugăciunea de cerere, cerând iertarea 
păcatelor, odihna sufletelor si altele de acest fel. Căci asa se cuvine: când ne 
adresam lui Dumnezeu, sa nu vorbim numai decât despre nevoile noastre sau sa- 
I cerem ceea ce ne lipseşte. Ci mai degrabă sa ne aducem aminte mai întâi de 
cele ce am primit de la dânsul, adică sa-I mulţumim si sa-L slăvim. Deci, înainte 
de a cere cele ce ne trebuiesc, sa dam slava lui Dumnezeu. 



CAPITOLUL XI 
Pentru ce se acoperă darurile si despre cele ce se rostesc atunci 

Cele rostite si săvârşite până acum în pâine (Agnet), prin care se închipuie 
moartea Domnului, au numai valoarea de figuri si de simboluri; pâinea a rămas 
tot pâine, însă a primit însuşirea de a fi consfinţită ca dar lui Dumnezeu si prin 
aceasta ea poarta chipul trupului Domnului în prima Sa vârsta, Trup care dintru 
început era hărăzit ca dar, după cum am spus mai înainte 40 . De aceea preotul 
istoriseşte si arata în chip intuitiv peste pâine, minunile întâmplate cu acel Trup 
când era de curând născut si aşezat încă în iesle. Aşezând deasupra pâinii asa- 
numitul asterisc (steluţa), zice: „Si iată, venind steaua, a statut deasupra unde se 
afla Pruncul" 41 . 



40 



Vazi cap. VI. 
41 Matei II, 9. 

Apoi rosteşte si cele ce spuseseră cu mult mai înainte Proorocii despre 
Prunc ca despre un Dumnezeu, pentru ca nu cumva, din pricina întrupării si a 
înfăţişării omeneşti, oamenii sa-si închipuie lucruri mici si nevrednice de 
dumnezeirea Sa: „Cu cuvântul Domnului cerurile s-au întărit..." 42 ; „Domnul a 
împărţit, întru podoaba S-a îmbrăcat..."; 43 „Bunătatea Lui a acoperit cerurile si 
de înţelepciunea Lui 44 este plin tot pământul" 45 . Zicând acestea, preotul acoperă 
darurile, adică pune sfintele acoperaminte peste disc si potir si tamâiaza peste 
tot; căci acoperita (necunoscuta) era atunci si puterea lui Dumnezeu întrupat, 
până la vremea minunilor si a mărturiei celei din cer 46 . Dar cei ce ştiau ca El este 
acela despre Care s-a zis: „Domnul a împaratit, întru podoaba S-a îmbrăcat" 47 si 
ca despre El vorbeau toate proorociile dumnezeieşti de mai sus îl cunoşteau si îl 
cinsteau ca pe Dumnezeu, căutând la Dânsul acoperământul. La acestea se 
gândeşte preotul când zice peste darurile acoperite: „Acopere-ne pre noi cu 
acoperământul aripilor Tale": 48 si tamâiaza peste tot. 

Astfel, rostind si săvârşind acestea si după care s-a rugat pentru împlinirea 
scopului sfintei slujbe, vine la sfânta Masa si stând înaintea ei, începe Sfânta 
Liturghie. 



CAPITOLUL XII 

Despre slăvirea lui Dumnezeu 

de la începutul Liturghiei (si ectenia cea mare) 

Ca orice slujba sfânta, Liturghia începe cu slăvirea lui Dumnezeu: 
„Binecuvântata este împărăţia Tatălui si a Fiului si a Sfântului Duh..." 

Convorbirea cu Dumnezeu poate fi: mulţumire, slăvire, mărturisire sau 
cerere. Intre acestea, locul cel dintâi îl ocupa slăvirea (doxologia). Asa se cuvine 
unor casnici înţelepţi, când se înfăţişează înaintea stăpânului lor; sa nu vorbească 
mai întâi despre cele ce-i interesează pe ei însisi, ci despre cele ale stăpânului. 
Asa facem când slăvim pe Dumnezeu. Căci cel ce cere, cere ca sa-si înmulţească 
sau sa-si îmbunătăţească propria avuţie; cel ce se mărturiseşte, pe sine însuşi se 
vădeşte, căutând sa scape de rele, iar cel ce mulţumeşte, mulţumeşte pentru 



42 Ps. XXXIII, 6 (nu se mai întrebuinţează azi la rânduiala proscomidiei) 

43 Ps. XCII, 1 sq. 

44 In textul grecesc din ed. Migne (col. 389 D) - auvsaeoa (înţelepciune ca si la Simeon al Tesalonicului, 
Despre Sf. liturghie, c. 96 (tr. rom. p. 101). Majoritatea manuscriselor Diataxelor liturgice ale patriarhului 
Filotei al Constantinopolului /sec. XIV) au însă în acest loc termenul cuveaEwa (de lauda) varianta pe care au 
adoptat-o si traducătorii liturghierului român. 

45 Avacum III, 3 - Amintim - ca, în liturghierul actual (atât cel grecesc cât si cel românesc), aceasta ultima 
formula a suferit o uşoara modificare, pentru a fi adresata direct Mântuitorului: „Acoperit-a cerurile bunătatea 
Ta, Hristoase, si de înţelepciunea (lauda) Ta este plin tot pământul. 

46 Aluzie la cele petrecut la Botezul Domnului. Vezi Matei III, 17. 

47 Ps. XCII, 1 sq. 

48 Ps. XVI, 8. 

bucuria de a fi primit ceva. Insa cel ce slăveşte, nu se mai gândeşte la sine însuşi 
sau la ale sale, el preamăreşte pe Stăpânul, puterea si slava Lui, fara sa caute 
vreun folos. 

Pe lângă acestea, însasi firea si logica lucrurilor impun slăvirea lui 
Dumnezeu la începutul Liturghiei. Căci atunci când ne îndreptam gândul spre 
Dumnezeu, ne vine îndată în minte slava cea mai presus de cuget, puterea si 
mărirea Lui, din care decurg uimirea si admiraţia noastră fata de El adică 
slăvirea. Mergând mai departe, cugetam la bunătatea si la iubirea Lui de oameni, 
din care decurge recunoştinţa (mulţumirea) noastră fata de El. După aceasta, 
gândul ne duce la nemărginita Sa bunătate si la bogăţia iubirii Sale de oameni, 
comparata cu răutatea noastră, a oamenilor, cărora El nu încetează de a ne face 
bine. Căci cugetând la răutatea omeneasca, ne putem da seama, mai bine decât 
prin alte mijloace, cât de mult iubeşte Dumnezeu pe oameni, pentru ca ea e mai 
aproape de noi, ba e chiar în noi înşine si o avem întotdeauna în fata ochilor 
noştri. Iar a pomeni păcatele noastre în fata lui Dumnezeu, este ceea ce se 
cheamă mărturisire. 

Abia în al patrulea rând vine cererea. Intr-adevar, încrederea ca vom 
dobândi cele ce cerem când ne rugam o capatam numai după ce ne-am gândit 
mai întâi la bunătatea si iubirea lui Dumnezeu fata de noi, oamenii. Căci daca 
Dumnezeu e bun chiar si cu cei rai, cu atât mai mult va fi cu cei ce s-au 
schimbat si cu cei ce s-au îndreptat mai dinainte prin mărturisirea păcatelor după 
cum a zis proorocul: „Mărturiseste-ti mai întâi păcatele, ca sa te îndreptezi" 49 . 
lata de ce slăvirea, (doxologia) are cel dintâi loc în convorbirile noastre cu 
Dumnezeu. De aceea, la începutul oricărei rugăciuni sau slujbe, preotul aduce, 
în primul rând, slava lui Dumnezeu. 

Dar pentru ce binecuvântează preotul treimea Dumnezeirii iar nu unitatea 
Ei? Căci nu zice: binecuvântat este Dumnezeu sau binecuvântata este împărăţia 
lui Dumnezeu, ci pomeneşte fiecare persoana a Sfintei Treimi, în parte: 
„Binecuvântata este împărăţia Tatălui si Fiului si a Sfântului Duh..." - Pentru ca 
prin întruparea Domnului, oamenii au învăţat mai întâi ca Dumnezeu e în trei 
fete. Si cum Sfânta Liturghie este taina acestei întrupări a Domnului, la începutul 
ei se cuvine sa fie pusa în lumina si sa fie propovăduita Treimea. 

După cuvântare, preotul (diaconul) începe rugăciunea 50 zicând „Cu pace, 
Domnului sa ne rugam!" Noi nu ştim sa ne rugam cum se cuvine 51 si, pentru ca 
sa nu vorbim în zadar 52 , Biserica ne învata cele ce se cuvin despre rugăciune, 
aratându-ne, mai întâi, cum sa ne rugam; „Cu pace". Dar de ce îndată după 



4') 



Cf. Ps. XXXII, 5 (XXX), 6. 



50 Adică Ecteria cea mare. Cabasila nu întrebuinţează acest termen tehnic uzitat azi, ci pe acela, mai general si 
mai vag, de aunaia (rugăciune de cerere), (n.ed.) 

51 Vezi Matei XX, 22; Luca XI, 1 si Rom. VIII si Rugăciunea a şaptea de la Utrenie: „Dumnezeule, ... da-ne 
dar spre deschiderea gurilor noastre... pentru ca a ne ruga precum se cuvine nu ştim, de nu ne vei îndrepta Tu, 
Doamne, cu Duhul Tau cel Sfânt" 

52 Aluzie la Matei VI, 7. 

binecuvântare ea ne-a poruncit sa facem rugăciunea de cerere, înainte de a ne fi 
mărturisit si a fi mulţumit lui Dumnezeu? 

Pentru ca, atunci când spune: „Cu pace", ea presupune si mărturisirea si 
mulţumirea, daca privim lucrurile mai în adânc. Intr-adevar, pace în suflet nu 
poate avea omul care este veşnic nemulţumit de cele ce i se întâmpla în viata, ci 
numai acela care cu recunoştinţa mulţumeşte lui Dumnezeu pentru toate, după 
cum ne învata Sfântul apostol Pavel 53 . Pace nu poate avea, de asemenea, nici 
acela care n-are conştiinţă curata; ori conştiinţa curata fara mărturisire e cu 
neputinţa. lata de ce am spus ca cine se roagă „cu pace", înseamnă ca în sufletul 
lui a mulţumit mai întâi si s-a mărturisit. 

De altfel, chiar lucrul pe care-1 cerem, presupune ca am adus multumirie 
si ca ne-am mărturisit. Căci ce cerem? - Sa fim miluiţi: („Doamne, miluieste- 
ne!"). Dar aceasta e cererea unor vinovaţi, care când nu mai au nici un cuvânt de 
îndreptăţire, lipsiţi de orice apărare, înalta acest ultim strigat către judecătorul 
lor, nădăjduind sa dobândească ceea ce cer, nu pentru meritele lor, ci prin 
milostivirea aceluia. E ruga unor oameni care recunosc cât de mare este 
bunătatea Judecătorului si cât de grea este vinovăţia lor. Aceasta înseamnă atât 
mărturisire cât si recunoaştere. 54 

Preotul îndeamnă dintru început poporul la rugăciune, ca unul care e 
orânduit pentru aceasta, căci de aceea si sade el în fata poporului, dar si ca un 
împuternicit si mijlocitor al credincioşilor, pentru ca „rugăciunile lui stăruitoare 
sa aibă multa putere", cum zice Sfântul Apostol Iacov 55 . Căci rugăciunea 
dreptului lucrează atunci când toţi aceia pentru care se face dreptate si 
rugăciunea, aduc toate cele cuvenite din partea lor: curăţia faptelor, rugăciuni, 
orice alta virtute care place lui Dumnezeu. 

Dar care e cea dintâi cerere? - „Pentru pacea de sus si pentru mântuirea 
sufletelor noastre". După ce ne-a învăţat mai întâi cum trebuie sa ne rugam, ni se 
spune acum si ce trebuie sa cerem în primul rând: împărăţia lui Dumnezeu si 
dreptatea Lui 56 . Căci „mântuirea sufletelor" înseamnă împărăţia lui Dumnezeu, 
iar „pacea de sus" este tot una cu dreptatea Lui. Aceasta este „pacea lui 
Dumnezeu care covârşeşte toata mintea", despre care vorbeşte Sfântul Apostol 
Pavel 57 si pe care Domnul a dat-o sfinţilor Sai Apostoli, înainte de a Se sui la 
Tatăl, zicând: „Pace las vouă, pacea Mea dau vouă" 58 . După cum în Sfânta 
Evanghelie, cuvântul dreptate nu înseamnă numai a da fiecăruia ce este al sau, ci 
virtute în general, tot asa si aici cuvântul pace este luat în înţelesul larg si 
însemnează rodul tuturor virtuţilor si al unei înţelepciuni desăvârşite. Căci o 



Efes. V, 20 si I Tes. V, 18. 



54 Acest aliniat e reprodus si în Tipicul Sf. Sava, p. 3. (n.ed.) 



55 Iacov V, 16. 

56 Matei VI, 33. 

57 Filipeni IV, 7. 

58 Ioan XIV, 27. 

singura virtute de-ti va lipsi, nu poţi avea pace desăvârşita; cel ce vrea sa ajungă 
la aceasta, trebuie sa fi atins toate virtuţile. 

Prin urmare, trebuie sa ne sârguim a dobândi mai întâi pacea care sta în 
putinţa noastră si după aceea sa cerem de la Dumnezeu pacea Lui; si tot asa 
trebuie sa facem cu orice virtute. Căci exista o înţelepciune care se capata prin 
strădania noastră si alta pe care Dumnezeu o da sufletului; tot asa si cu 
dragostea, rugăciunea, ştiinţa si toate celelalte. De aceea ne vorbeşte preotul mai 
întâi despre pacea care sta în putinţa noastră, adică pe care o putem dobândi noi 
înşine, atunci când ne îndeamnă sa ne rugam lui Dumnezeu „cu pace"; iar după 
aceea pomeneşte de pacea pe care ne-o dăruieşte Dumnezeu, îndemându-ne sa o 
cerem de la El: „Pentru pacea de sus... Domnului sa ne rugam!". Aici este vorba 
nu numai despre pacea dintre noi, când adică nu ne urâm unii pe alţii, ci si 
despre cea din noi înşine, pe care ne-o da cugetul curat. Si de cât folos ne este 
aceasta pace! Sau, mai bine zis, aceasta virtute ne este neapărat trebuitoare. Căci 
unui cuget tulburat, îi este absolut cu neputinţa sa se apropie de Dumnezeu, 
deoarece îl împiedica însasi natura tulburării. Pe când pacea face totdeauna din 
mai mulţi unul, tulburare dimpotrivă, împarte pe unul singur în mai mulţi; cum 
am putea atunci sa ne asemuim lui Dumnezeu, Cel unul si simplu? 

Omul care se roagă fara pace în suflet, nu poate sa se roage cum se cuvine 
si nici nu foloseşte nimic dintr-o asemenea rugăciune. Căci ori îl tulbura mânia 
si ura, care-i alunga din suflet pacea - si atunci rugăciunea nu-i va aduce nici 
iertarea păcatelor si cu atât mai mult nu va dobândi nici vreun alt dar; ori îl 
mustra cugetul si-1 osândeşte inima pentru păcatele făcute si atunci aceasta 
nelinişte care-1 frământa, îl face sa n-aiba nici o îndrăzneala fata de Dumnezeu, 
precum zice Scriptura 59 . Unul ca acesta se roagă fara îndrăzneala, adică fara 
încredere; dar cine se roagă fara încredere, se roagă în zadar si fara nici un folos, 
lata deci pentru ce ni se porunceşte sa ne rugam lui Dumnezeu „cu pace" si sa 
cerem, înainte de toate, „pacea de sus". 

Iar după aceasta, suntem îndemnaţi sa ne rugam din tot sufletul si pentru 
alte lucruri: nu numai pentru Biserica si pentru stăpânire, pentru cârmuitorii 
bisericeşti si cei lumeşti, pentru cei ce sunt în primejdii, în necazuri si în nevoi, 
ci pentru toţi oamenii din toata lumea. Ne rugam „pentru pacea a toata 
lumea...", ca unii care ştim ca Dumnezeu este stăpânul obştesc al tuturor 
făptuirilor Sale si ca El are grija de toate, ca un ziditor al lor; iar acela care 
poarta grija acestora îl cinsteşte mai bine decât daca l-ar aduce jertfa 60 . In al 
doilea rând, ne rugam pentru ca, în pacea si liniştea lor tihnita si netulburata si 
noi sa putem duce o viata tihnita si netulburata în toata cucernicia si vrednicia, 
după cum ne îndeamnă sfântul Pavel 61 . 



59 Vezi I Ioan III, 21-22 si V, 14-15. 

60 Aluzie la Osea VI, 6 si Mat. IX, 13; XII, 7 (n.ed.) 
61 ITim. II, 1-2. 

Ne rugam nu numai pentru cele sufleteşti, ci si pentru bunurile materiale 
de care avem nevoie: pentru bună întocmirea văzduhului, pentru îmbelsugarea 
roadelor pământului, ca sa ne aducem aminte ca Dumnezeu este izvorul si 
datatorul a toate si ca numai spre El sa ne îndreptam privirea. Căci Mântuitorul 
însuşi ne-a poruncit sa cerem de la Dânsul chiar pâinea cea de toate zilele 62 , 
odată cu celelalte lucruri. 



CAPITOLUL XIII 
Ce înseamnă ruga „Doamne miruieşte?" 63 

Sa vedem acum pentru ce preotul (diaconul) ne îndeamnă sa ne rugam 
pentru multe si felurite lucruri, pe când credincioşii din biserica se roagă numai 
sa fie miluiţi, înaltând către Dumnezeu la toate cererile, una si aceeaşi 
rugăciune: (Doamne Miluieste!) - Mai întâi pentru ca, asa cum am spus 64 , 
aceasta rugăciune cuprinde într-însa o mulţumire si o mărturisire. Al doilea, 
fiindcă a cere de la Dumnezeu mila, însemnează a cere împărăţia Lui; iar daca o 
cerem pe aceasta Hristos a făgăduit ca toate celelalte de care avem trebuinţa ni 
se vor adaugă 65 . Pentru aceasta e de ajuns cererea de mai sus, ca una ce poate sa 
dobândească toate dintr-o data 66 . 

Dar de unde se poate vedea ca mila lui Dumnezeu e tot una cu împatatia 
Lui? - Din aceea ca Hristos, vorbind despre răsplata cu care El va încununa pe 
milostivi, odată spune ca aceştia vor fi miluiţi, iar altădată ca vor moşteni 
împărăţia. Astfel, într-un loc zice: „Fericiţi cei milostivi, ca aceia vor fi 
miluiţi" 67 ; iar în alta parte, ca si cum s-ar tâlmaci pe Sine însuşi si ar lamuri ce 
înseamnă a fi miluit spune: „Si va zice împăratul celor de-a dreapta Lui (adică 
celor milostivi): Veniţi, binecuvântaţii Tatălui Meu si moşteniţi împărăţia cea 
gătită vouă de zidirea lumii" 68 . Asa ca a dobândi mila de la Dumnezeu e tot una 
cu a primi moştenirea împărăţiei cereşti. 

De altfel, daca cineva ar voi sa înţeleagă în ce consta mila dumnezeiasca, 
prin asemănare cu mila omeneasca, va găsi ca ea nu e nimic altceva decât însasi 
împărăţia cerurilor. Căci sa vedem ce au făcut cei milostivi? - „Flămând am fost 



62 Vezi Matei VI, 11 si Luca XI, 3. în textul evanghelic se zice: "pâinea cea spre fiinţă", adică de viaţă 
dătătoare, cu referire la Sf. Euharistie, Sf. Trup şi Sf. Sânge ale Domnului nostru Iisus Hristos. 
3 Cf. cu Sf. Simeon Tes., Despre Sf. Rugăciune, cap. 321. 

64 Vezi cap. precedent. 

65 Matei VI, 33 Luca XII, 31. 

66 Cf. Sf. Ioan Hrisostom, care referindu-se la exteniile si rugăciunile pentru energumeni pentru penitenţi si 
pentru credincioşi, le numeşte rugăciunea cea plina de mila (suxnv Trjv eAeov ys^oucrav) fiindcă atât 
majoritatea cererilor (care formează cuprinsul lor cât si invocaţia cu care se asociază la ele poporul (Doamne 
miluieste), implora mila lui Dumnezeu (Omilia XVIII, 3 la II Cor. si Omilia 71, 4 la Matei, P.G. 58, 666 si 61, 
527, citate la Hansseus, III, 243-45). 

67 Matei V, 7. 

68 Matei XXV, 34. 

si mi-ati dat sa mănânc, însetat am fost si mi-ati dat sa beau» le va zice Domnul 
69 . De aceea si Hristos îi va milui, primindu-i părtaşi la masa Lui. Si care e acea 
masa? - „... Ca sa mâncaţi si sa beţi la masa Mea, întru împărăţia Mea" 70 , zice 
Dânsul. Iar ca sa ne dam seama de strălucirea acelei mese, care nu va fi o masa 
de robi, ci una împărăteasca, sa avem în vedere ca cel ce va sluji la ea va fi 
însuşi Stăpânul a toate: „Căci se va încinge, îi va aşeza la masa si, apropriindu- 
se va sluji lor" 71 . 

Ori, Cel ce e din fire împărat, nu are nimic din ale robului, după cum noi, 
care suntem robi, nu avem nimic împărătesc din fire. Tot El va îmbracă pe cei 
goi, pe care îi va milui. Si prin urmare, nu le va da haina împărăteasca pentru ca 
de la El si din ale Sale îi va îmbracă. Aceasta este haina de nunta pe care cei ce 
vor îmbraca-o trebuie sa fie primiţi în aceasta împărăţie. Căci împăratul 
cercetându-i nu va avea nici o pricina ca sa-i alunge din cămara de nunta. Ba 
ceva mai mult: le va deschide casa Lui si aducându-i înlauntru, le va da loc de 
odihna: „Căci străin eram si M-ati primite la voi" 72 . Dar cei vrednici de un 
asemenea har nu mai sunt robi, ci fii: „Căci robul nu rămâne pururea în casa pe 
când fiul rămâne pe veci", zice Domnul 73 . Iar fiii sunt si moştenitori, moştenind 
nu numai împărăţia, ci si pe Stapânitorul ei: „Căci moştenitorii lui Dumnezeu 
sunt împreuna-mostenitorii lui Hristos... ", zice Scriptura 74 . 

Prin urmare, când cerem de la Hristos mila, înseamnă ca ne rugam sa 
dobândim de la El împărăţia. 



CAPITOLUL XIV 

Despre îndemnul 

„...Toata viata noastră lui Hristos Dumnezeu sa o dam!" 

După ce s-a rugat pentru toate preotul (diaconul) ne îndeamnă sa ne dam 
pe noi înşine lui Dumnezeu, zicând: „Pe Prea sfânta, Curata, Prea binecuvântata, 
slăvită Stăpâna noastră de Dumnezeu Născătoarea si pururea Fecioara Măria, cu 
toţi Sfinţii pomenind-o, pe noi înşine si unii pe alţii si toata viata noastră lui 
Hristos Dumnezeu sa o dam!" 75 



69 Matei XXV, 35 

70 Luca XXII, 30. 

71 Luca XII, 37. 

72 Matei XXV, 35 

73 



Ioan VIII, 35. In textul grec din ed. Migne (col. 397 C-D), al doilea membru al citatului biblic lipseşte, dar 
el se afla în textul din Ms. gr. 1213 din Bibi. Nat. Paris, fiind de altfel cerut imperios de sensul logic al 
contextului (vezi Salaville, tr. fr. p. 108, n. 2). 

74 Rom. VIII 17. 

75 In liturghierele greceşti si slavonesti, ca si în toate ediţiile liturghierului românesc dinainte de anul 1902, 
formula „Pe Preasfânta..." este unita cu, „Pre noi înşine...", formând amândouă un singur aliniat. Răspunsul 
„Prea sfânta Născătoare de Dumnezeu, miluieste-ne pe noi", care desparte astăzi aceste doua formule, 
constituie o particularitate locala a Bisericii p. 25. 

Nu este dat oricui sa se încredinţeze pe sine însuşi lui Dumnezeu. Căci nu 
e de ajuns sa o voim noi, ci trebuie sa avem încuviinţarea lui Dumnezeu. Pentru 
aceasta este însă nevoie de încredere desăvârşita, iar încrederea ne-o da cugetul 
curat, atunci când inima noastră nu ne osândeşte 76 , când ne îngrijim de cele 
dumnezeieşti, chiar uitând pe ale noastre înşine; căci atunci ne-am eliberat cu 
adevărat de grija de noi înşine si am închinat flinta noastră lui Dumnezeu, cu 
toata încrederea, crezând cu tărie ca El primeşte si păstrează acest dar al nostru. 
Lucrul acesta cere deci multa virtute si multa nevointa. De aceea chemam într- 
ajutor spre aceasta pe Prea Sfânta Maica Domnului cu toata ceata Sfinţilor: căci 
cuvântul „pomenind-o" înseamnă a o chema, a o ruga. 

Astfel, după ce am cerut mai întâi unitatea credinţei si împărtăşirea 
Sfântului Duh, ne încredinţam lui Dumnezeu pe noi înşine si unii pe alţii si toata 
viata noastră. Dar ce este unitatea credinţei? - Zice Scriptura: „Bărbatul 
îndoielnic este nestatornic în toate caile sale" 77 , numind „îndoielnic" pe omul 
nehotărât, care nu e deloc sigur. Unul ca acesta, şovăind când într-o parte, când 
într-alta, nu se hotărăşte niciodată pentru un singur lucru. Opusul acestei însuşiri 
este hotărârea, siguranţa, statornicia, care se arata prin unitate. Căci cel ce crede 
cu tărie, crede într-un singur fel despre orice lucru: sau ca e, sau ca nu e. Pe când 
cel îndoielnic crede când una când alta, ceea ce se vede din însuşi cuvântul 
„îndoielnic" (care vine de la doi). lata deci ce e unitatea credinţei: o credinţa 
neclinitita, fara nici un pic de îndoiala. 

Iar împărtăşirea Sfântului Duh înseamnă Harul dumnezeiesc. Se numeşte 
împărtăşire, pentru ca după ce Hristos a surpat prin cruce zidul despărţitor al 
vrajbei ce era între Dumnezeu si oameni, trebuia ca acei ce odinioară erau străini 
si n-aveau nimic comun, de aici înainte sa fie una si sa aibă partasie; 78 acest 
lucru 1-a împlinit pogorârea Sfântului Duh peste Apostoli. Căci de acolo a 
izvorât oamenilor Harul sfântului botez si tot râul dumnezeieştilor daruri, prin 
care ajungem părtaşi dumnezeieştii firi, precum spune Sfântul Apostol Petru 79 . 

Cel ce vrea sa se dea pe sine, după cum se cuvine, lui Dumnezeu, are deci 
nevoie atât de unitatea credinţei cât si de împărtăşirea Sfântului Duh. Si ne dam 
lui Dumnezeu nu numai fiecare pe noi înşine, ci si unii pe alţii, căci legea iubirii 
ne porunceşte sa ne îngrijim nu numai de noi înşine, ci si de ceilalţi. 



76 Cf. IloanIII, 21. 

77 Iacov I, 8. 

78 Cf. Efes. II, 14-16 si Colos. I. 20-22. 
79 II Petru I, 4. 

CAPITOLUL XV 

Despre asa numitele „Antifoane" 

si despre rugăciunile din timpul lor 

în timp ce diaconul glasuieste ectenia, iar poporul cucernic se roagă, 
preotul se roagă înlauntrul altarului în taina, pentru cei de fata si pentru sfântul 
lacas, ca Dumnezeu sa reverse peste ei milele si îndurările Sale cele bogate. El 
adaugă explicaţia ca cere acestea si ca Dumnezeu dăruieşte dreptatea Lui nu 
pentru ca cei ce se roagă ar fi vrednici de ea sau pentru ca noi am fi îndreptăţiţi 
sa primim, ci pentru ca „Tie se cuvine toata slava, cinstea si închinăciunea"... 
Adică: Pentru slava Ta ne rugam Tie. Căci pentru slava Ta ne-ai arătat noua, 
nevrednicilor, atâta iubire de oameni. Pentru aceasta se cuvine sa-ti aducem 
slava, după cuvântul Psalmistului: „Nu noua, Doamne, nu noua, ci numelui Tau 
se cuvine slava!" 80 . 

De aceea, sfârşind rugăciunea cea tainica, preotul rosteşte cu glas tare, în 
auzul tuturor, - acest ecfonis, pentru ca este si o încheiere a rugăciunii si în 
acelaşi timp pentru ca toţi cei de fata sa ia parte la cântare si Dumnezeu sa fie 
slăvit de toata adunarea. Si în adevăr, ascultătorii se asociază preotului la 
cântarea de slava. Căci după ce acesta rosteşte cu glas tare ecfonisul, toţi 
credincioşii adaugă „amin"; rostind acest cuvânt, ei îsi însuşesc astfel toate 
spusele lui. 

Apoi preotul începe sfintele cântări ale antifoanelor, iar cei de fata 
continua 81 cântând cuvintele, de Dumnezeu insuflate, ale sfinţilor Prooroci: 
„Bine este a ne mărturisi Domnului si a cânta numele Tau, Prea înalte!" 82 . 
Aceste cuvinte sunt dintru început foarte potrivite, întrucât ele spun despre 
cântarea antifonica ceea ce trebuie sa ştim despre orice cântare bisericeasca, în 
general: ca este buna; căci „a ne mărturisi" înseamnă a mulţumi, a cânta lui 



80 Psalmul CXIII, 9 (CXV, 1). 

81 Cântarea antifoanelor era deci începută, pe vremea lui Cabasila, de preot însuşi. Acest uz este confirmat si 
de faptul ca unele din vechile manuscrise cu rânduiala Liturghiei, care de obicei cuprindeau numai rugăciunile 
preotului (cu sau fara ectenieile diaconale) înscriau si începutul antifoanelor. Precum explica Pr. Prof 
Vintilescu (Cântarea poporului în biserica, Buc, 1945, p. 10, nota 8) inaugurarea cântării antifoanelor de către 
preot, era o părticica similara celei în uz până astăzi, când diaconul sau, în lipsa, preotul rosteşte invitaţia 
„Toata suflarea sa laude pe Domnul", înainte de citirea Evangheliei de la Utrenie, sau „Sfânt este Dumnezeul 
nostru", înainte de svetealna. (n.ed.) 

82 Psalmul XCI, 1 - Pe vremea lui Cabasila, la Tesalonic, se întrebuinţau încă numai psalmi antifonici în 
aceasta parte a Liturghiei: în loc de Slava... Si acum..., Binecuvântează suflete al meu pe Domnul... (Ps. Cil, 
1) asa cum se cânta de obicei astăzi la liturghia din Duminici si sărbători, se cânta Antifonul I, adică Ps. XCI 
(Bine este a ne mărturisi Domnului...) în întregime, sau un număr oarecare de versete; în loc de Unul Născut... 
se cânta Antifonul II, adică Ps XCII (Domnul a împărţit...), iar în loc de tropar sau Ferici se cânta Antifonul 
III, adică Ps. XCIV (Veniţi sa ne bucuram de Domnul...). Vezi Pr. P. Vintilescu, Liturghiile bizantine privite 
istoric în rânduiala si structura lor. Buc. 1943, pp. 51-52. Lucrul acesta trebuie avut în vedere pentru a putea 
înţelege părţile din Erminia lui Cabasila relative la explicarea antifoanelor si anume cap. XV, XVIII-XIX. 

Dumnezeu. După ce se cânta acestea si cele ce urmează, diaconul îndeamnă pe 
credincioşi la rugăciune, poruncindu-le sa ceara aceleaşi ca si mai înainte. 

In timp ce se cânta antifonul iar credincioşii se roagă, preotul se roagă lui 
Dumnezeu înlauntrul altarului pentru plinirea Bisericii în general si îndeosebi 
pentru cei ce iubesc podoaba sfântului lacas, fiind totdeauna plini de râvna 
pentru strălucirea lui; se roagă ca si ei, la rândul lor sa fie slăviţi de Dumnezeu, 
adăugând si explicarea: „Ca a Ta este stăpânirea si a Ta este împărăţia...". Adică 
slava si puterea de a înalta pe oricine, sta în mâna împăraţilor; iar Tu eşti 
împăratul cel veşnic si a Ta este stăpânirea si a Ta este împărăţia. Rostind acest 
ecfonis cu glas tare, în auzul tuturor credincioşilor ca pe un imn de slava, si 
luând, ca si mai înainte, partasia poporului la slăvirea adusa lui Dumnezeu, 
preotul începe îndată al doilea psalm antifonic, pe care credincioşii îl continua. 

Apoi credincioşii înalta lui Dumnezeu rugăciunile pe care le conduce 
diaconul, după cum am spus mai înainte. In acest timp, preotul se roagă iarasi, în 
taina, pentru credincioşii ce se roagă împreuna cu el, ca fiecare în parte sa 
dobândească de la Dumnezeu cele de trebuinţa, în veacul de acum, si viata 
veşnica în veacul ce va sa fie. Sfârşind, adaugă explicaţia: „Ca bun si iubitor de 
oameni Dumnezeu eşti...", pe care o rosteşte în auzul tuturor ca pe o încheiere 
începând îndată cântarea antifonului al treilea. 

In timpul acestei cântări, se face intrarea cu sfânta Evanghelie, care este 
însoţita de făclii si de cădelniţe, întovărăşită de toţi slujitorii altarului si purtata 
de diacon însuşi, sau de preot, daca nu este diacon. Iar preotul înainte de a intra 
în altar, oprindu-se la o mica distanta înaintea sfintelor usi până sa se termine 
cântarea psalmului antifonic, se roagă lui Dumnezeu ca intrarea lui în altar sa fie 
însoţita de sfinţii îngeri, care sa ia parte cu el la sfânta slujba si la slăvirea lui 
Dumnezeu. Si adaugă explicaţia: ca Dumnezeu se cuvine sa fie slăvit de oameni 
si de îngeri. Căci aceasta însemnează: („Ca tie se cuvine toata slava, cinstea si 
închinăciunea...", din partea tuturor celor care ştiu sa slăvească pe Dumnezeu si 
sa i se închine. 

Rugându-se astfel, intra în altar si pune Evanghelia pe sfânta Masa. 



CAPITOLUL XVI 

Simbolismul Sfintei Liturghii, pe scurt 

Trebuie însă sa revenim mai târziu, cu deamanuntul. Am spus mai 
dinainte ca taina iconomiei lui Hristos este simbolizata prin însasi jertfa Sfintei 
Liturghii. Dar ea este simbolizata si prin cele ce se săvârşesc si se rostesc atât 
înainte cât si după Jertfa. Anume Jertfa vesteşte moartea, învierea şi înălţarea 
Domnului, deoarece cinstitele daruri se prefac în însuşi dumnezeiescul Trup, cu 
care El a înviat si S-a înălţat la ceruri; cele dinainte de Jertfa închipuiesc cele 
petrecute înainte de moartea Domnului, adică întruparea, ieşirea la propovaduire 

si arătarea cea desăvârşita în lume; iar cele de după Jertfa amintesc „făgăduinţa 
Tatălui cum am numit-o Domnul însuşi, adică pogorârea Sfântului Duh peste 
Apostoli 83 si aducerea neamurilor lui Dumnezeu si partasia lor cu El, printr-însii. 
Astfel, întreaga slujba este ca un curs unitar de istorie (sfânta) ce păstrează de la 
început până la sfârşit armonia si întregimea, încât fiecare din cele ce se 
săvârşesc sau se rostesc aduce partea sa de împlinire la întregul slujbei. De pilda, 
psalmii antofonici, care se cânta la începutul Liturghiei, închipuiesc cea dintâi 
treapta a iconomiei lui Hristos; iar cele următoare, adică citirile din Scriptura si 
celelalte, închipuiesc treapta a doua. 

S-a spus desigur, ca un altul ar fi rostul cântărilor si al citirilor din Sfânta 
Scriptura: ele ar fi adică mijloace de curăţire si de pregătire pentru primirea 
Sfintelor Taine. Dar nimic nu se opune ca ele sa poată face si una si alta, adică 
pe de o parte sa sfinţească pe credincioşi, iar pe de alta sa simbolizeze iconomia 
lui Hristos. După cum hainele împlinesc, în primul rând, nevoia de 
îmbrăcăminte, acoperind trupul, dar prin felul cum sunt croite arata si 
îndeletnicirea, felul de viata si rangul celor ce le poarta, tot asa si aici. Se 
înţelege ca, întrucât cântările si citirile sunt, în general, scripturi dumnezeieşti si 
cuvinte de Dumnezeu insuflate, ele sfinţesc pe cei ce le citesc si cânta; dar 
întrucât au fost alese si orânduite într-un anumit fel, au si cealaltă menire, adică 
închipuiesc venirea si trăirea în lume a lui Hristos. 

Acelaşi lucru este nu numai cu cântările si citirile, ci si cu sfintele 
ceremonii: fiecare din ele se săvârşesc în vederea unei anumite trebuinţe dar 
totodată simbolizează si ceva din faptele, din lucrurile sau patimile lui Hristos. 
Sa luam, de pilda, intrarea cu Sfânta Evanghelie în altar sau intrarea cu 
cinstitele daruri. Fiecare din acestea se săvârşeşte cu un scop practic: cea dintâi 
sa se citească Evanghelia, cea de a doua ca sa se săvârşească jertfa. Dar si una si 
alta închipuiesc ieşirea sau arătarea în lume a lui Hristos: una închipuieste 
arătarea, încă nedeplină si nedesluşita, de la început, cealaltă pe cea desăvârşita 
si deplina. 

Ba încă, între cele ce se săvârşesc în timpul Sfintei Liturghii, sunt chiar 
unele lucruri care nu corespund nici unei trebuinţe, ci au doar un scop simbolic. 
Asa sunt, de pilda, forma de suliţa a copiei, împungerea prescurei si întiparirea 
crucii pe ea, precum si turnarea apei calde în sfintele Daruri. De altfel si în alte 
sfinte slujbe găsim multe de acestea. Astfel, în rânduiala botezului, cei ce vor sa 
se boteze trebuie sa se descalte, sa se dezbrace si stând cu fata spre apus sa-si 
întindă mâinile si sa sufle. Acestea si altele de acest fel nu corespund nici unei 
trebuinţe în săvârşirea tainei, ci învata pe cel botezat ura si dezgustul ce trebuie 
sa nutrească fata de cel rau si cum trebuie sa-1 alunge cel ce va sa fie un adevărat 
creştin. 

Asa stând lucrurile, sa urmărim cu privirea Liturghia întreaga, parte cu 
parte, ca sa vedem cum cuprinde într-însa chipul iconomiei lui Hristos. 



Vezi Luca XXIV, 49 si Fapte I, 4. 

Sa începem cu cântările psalmilor antifonici. 

CAPITOLUL XVII 
Tâlcuirea primului antifon 

Aşadar, cel dintâi pas, cuvenit celor ce încep (sa cânte lui Dumnezeu), 
este spre slăvire. „Bine este a ne mărturisi Domnului...", zice imnul către 
Dumnezeu si Tatăl si despre Unul-Nascut. „Bine este a ne mărturisi Domnului si 
a cânta numelui Tau, Prea înalte..." 84 . Prea înalt numeşte imnul acesta pe Tatăl, 
iar Domn pe Fiul Unul-Nascut deci, bine este a lauda pe Fiul si pe Tine Tatăl. 
Ce înseamnă aceste cuvinte? - Ele fac introducerea la cele ce urmează, vrând sa 
spună ca imnul este înălţat atât lui Dumnezeu-Tatal cât si Fiului? - Cântându-se 
lucrurile Fiului, prin care a fost preamărit si Tatăl. Căci care e motivul 
(cuprinsul) imnului? - Coborârea Fiului din slava Dumnezeirii si smerenia Sa, 
faptele si patimile îndurate de El prin întrupare. Pe acestea Psalmistul le numeşte 
mila si adevăr: („... Sa vestim dimineaţa mila Ta, iar noaptea adevărul Tau") 85 . 

Le numeşte mila, pentru ca Fiul, prin multa Sa bunătate si iubire de 
oameni, nu a dispreţuit pe oameni, care pătimeau cumplit si-i erau străini si 
vrăjmaşi; si nu numai ca S-a milostivit de neputinţa noastră, ci S-a făcut partas 
chiar si suferinselor noastre, stricăciunii si morţii; nu numai ca ne-a izbăvit din 
greaua pierzanie, ci ne-a învrednicit si de împărăţia cerurilor si de cele mai mari 
bunătăţi. De aceea zice Sfântul Apostol Pavel: „Când s-a arătat bunătatea si 
iubirea de oameni a Mântuitorului nostru Dumnezeu..." 86 vrând sa spună ca 
atunci s-a văzut pentru prima oara cât e de mare aceasta bunătate. Iar Domnul 
zice: „Asa a iubit Dumnezeu lumea..." 87 , arătând prin aceste cuvinte 
nemărginirea iubirii Sale. Astfel, pe drept cuvânt imnul numeşte iconomia 
mântuirii „mila". 

Iar adevăr o numeşte, pentru ca toate cele din Legea veche erau fata de ea 
ca nişte umbre si preînchipuiri. De aceea zice Proorocul despre ea: „Juratu-S-a 
Domnul adevărul, lui David..." 88 . Si ce S-ajurat? - Ca Hristos va veni si va trai 
pe pământ, în trup: „Din roadă pântecelui tau voi pune pe scaunul tau..." 89 , zice 
Domnul, prevestind pe Mântuitorul însuşi. Si de unde se vede aceasta? - A 
spus-o sfântul arhanghel Gavril, când a binevestit unde se vede aceasta? - A 
spus-o sfântul arhanghel Gavril, când a binevestit Fecioarei naşterea cea mai 
presus de minte, arătând cât de mare va fi Cel ce avea sa se nască: „Si-i va da 



84 Psalmul XCI, 1. 

85 Psalmul XCI, 2. 

86 Tit. III, 4. 
87 IoanIII, 16. 

88 Psalmul CXXXI, 11. 

89 Psalmul CXXXII, 11. 

Lui, Domnul Dumnezeu tronul lui David, tatăl Lui, si va împăraţi peste casa lui 
Iacov în veci si împărăţia Lui nu va avea sfârşit" 90 . 

Dar adevărul însuşi este si judecata si dreptate. De ce? - Pentru ca 
Mântuitorul, înlăturând păcatul si zdrobind pe diavolul n-a făcut aceasta prin 
forţa, adică n-a biruit prin tăria trupeasca, ci prin judecata si prin dreptate, după 
cum a zis Psalmistul: „Dreptatea si judecata sunt temeliile tronului Tau" 91 si 
după cum si noi în tribunale biruim pe potrivnicii noştri prin hotărârea 
judecătorilor. De aceea zice Domnul: „Acum este judecata lumii acestei, acum 
stapânitorul veacului acestuia va fi aruncat afara" 92 . Ştiind acestea, Fericitul 
Dionisie (Areopagitul) zice ca netarmuita iubire de oameni a bunătăţii 
dumnezeieşti a nimicit puterea cetei apostatice, adică a demonilor asupra 
noastră, nu pentru ca îi este superioara în putere, ci pentru judecata si dreptate, 
după cum grăieşte cuvântul predat noua în chip tainic 93 . Aşadar, noi cântam în 
acest imn nu numai mila si adevărul, ci si dreptatea si judecata lui Dumnezeu. 
De aceea Psalmistul continua: „Ca drept este Domnul Dumnezeul nostru si nu 
este nedreptate într-Insul" 94 . 

Iar ceea ce a spus mai înainte: „Bine este a vesti dimineaţa mila Ta si 
noaptea adevărul Tau...", însemnează ca trebuie sa lăudam pe Dumnezeu nu 
numai ziua ci si noaptea. Căci aici dimineaţa si noaptea sunt tot una cu „în toata 
vremea", cum găsim în alt psalm 95 . 

Aceasta este tâlcuirea primului antifon. 



CAPITOLUL XVIII 

Ce însemnează cântările din profeţi 

de la începutul Liturghiei 

(explicarea antifonului al doilea) 

Al doilea antifon cânta însasi împărăţia, strălucirea si puterea Fiului lui 
Dumnezeu, câştigată de El prin pogorârea din slava Dumnezeirii si prin umilire. 
Dar care este rostul acestor cuvinte profetice care se cânta acum? Si ce 
însemnare au ele în legătura cu iconomia Mântuitorului? 

- Ele închipuiesc începutul venirii Mântuitorului, când Acesta venise pe 
pământ, dar încă nu se făcuse cunoscut multora, când era în lume, dar lumea nu- 
L cunoştea pe Dânsul; cu alte cuvinte, închipuiesc vremea de dinainte de Ioan 



90 Luca 1,32-33. 

91 Psalmul LXXXVIII, 14. 

92 Ioan XII, 31. 

93 Vezi Despre Ierarhia bisericeasca, cap. III, 3 (Migne, P.G., t. III col. 441B). Cf. si traducerea româneasca de 
Pr. Cic. Iordanescu (Chişinău, 1932) pp. 102-103. 

94 Psalmul XCI, 15. 

95 Psalmul XXXIV, 1 „Binecuvânta-voi pre Domnul în toata vremea, lauda Lui va fi pururea în gura mea". 

Botezătorul, mai înainte de a se aprinde lumina 96 . In acea vreme era încă nevoie 
de cuvintele Proorocilor; dar după aceea, aratându-Se însuşi Cel proorocit, nu 
mai era trebuinţa de Prooroci. Căci Ioan Botezătorul si, chiar Tatăl în fata lui 
Ioan, L-a mărturisit pe însuşi Cel venit. De aceea zice Scriptura ca „toţi 
Proorocii au proorocit până la Ioan" 97 . Deci cântările profetice închipuiesc 
vremea aceea dinainte de Ioan; de aceea, si cinstitele daruri, care închipuiesc pe 
Hristos, încă nu sunt aduse la arătare, ci stau puse deoparte si acoperite. 

Dar sa vedem acum cuvintele psalmului profetic. - „Domnul a împaratit, 
întru podoaba S-a îmbrăcat" 98 . însuşirea sub care oamenii au cunoscut pe 
Dumnezeu si căreia ei s-au supus, au numit-o împărăţie, pentru ca L-au cunoscut 
plin de strălucire, de podoaba si de putere, asa cum se si cuvenea sa-L cunoască. 
Aceasta vrea sa spună si Mântuitorul, când zice: „Datu-mi-s-a toata puterea în 
cer si pe pământ... 99 ca si pământenii, împreuna cu puterile cereşti, au cunoscut 
pe Stăpânul cel adevărat. Cercetând apoi cele ce urmează, vom găsi acelaşi 
înţeles. Lămurind felul împărăţiei si al puterii, Profetul continua: „Ca a întărit 
lumea, care nu se va clăti" 100 . Prin întărire, trebuie sa înţelegem credinţa; prin ea 
a întărit Dumnezeu pe oameni, care se clătinau în rătăcire, si i-a unit cu El. Căci 
asa e cel ce se clatină: nu poate sa se statornicească de fel. Iar când Domnul 
zice: „Mergând, învăţaţi toate neamurile, botezându-le în numele Tatălui si al 
Fiului si al Sfântului Duh..." 101 , vorbeşte despre propovaduirea credinţei. 

Dar credinţa singura nu e deajuns pentru a câştiga împărăţia lui Dumnezeu 
si, numai prin ea, neamurile n-ar fi fost mântuite pe deplin; ci era nevoie sa se 
adauge si (faptele, adică) pazirea poruncilor lui Dumnezeu. De aceea continua 
Proorocul: „Mărturiile Tale au fost crezute foarte" 102 si de aceea Domnul, pe 
lângă porunca botezului, adaugă si îndemnul pazirii poruncilor, zicând: „... 
învatându-le pe ele sa păzească toate câte am poruncit vouă". Căci ceea ce 
Mântuitorul numeşte porunci, Proorocul numeşte mărturii; acest lucru se vede 
pretutindeni în Sfânta Scriptura, care numeşte poruncile lui Dumnezeu mărturii. 

După aceasta, Psalmistul adaugă: „Casei Tale se cuvine sfinţenie 
Doamne, (întru lungime de zile") 103 , înţelegând prin sfinţenie: jertfele, darurile si 
toata închinarea cuvenita lui Dumnezeu. Vorbind astfel despre casa lui 
Dumnezeu, Psalmistul arata ca aceasta casa nu e goala si nici părăsita de 
Dumnezeu, ci ea are într-însa pe însuşi Stăpânul. Căci daca ar fi goala, nu i s-ar 
da ei cinstea cuvenita numai lui Dumnezeu. De aceea, Sfântul Apostol Pavel 
numeşte biserica „lacas al Dumnezeului celui viu", când zice: „... ca sa ştii cum 
trebuie sa te porţi în casa lui Dumnezeu, care este biserica Dumnezeului Celui 



96 Ioan I, 8-1, Cf. si Ioan V, 35. 

97 Matei XI, 13. 

98 Ps. XCII, 1 - Vezi nota 82. 

99 Matei XXVII, 18. 

100 Psalmul XCII, 2. 

101 Matei XXVIII, 19. 

102 Psalmul XCII, 6 (7). 

103 Psalmul XCII, 6 (7). 



Tâlcuirea dumnezeieştii Liturghii 28 

viu" 104 . Acest lucru 1-a adăugat si Mântuitorul la cele spuse mai sus făgăduind ca 
va fi deapururea cu Biserica Sa: „lata Eu sunt cu voi...» Si ceea ce Proorocul 
spusese prin cuvintele „întru lungime de zile" Mântuitorul o spune prin 
cuvintele: „... în toate zilele, până la sfârşitul veacului" 105 . 

lata de ce aceasta psalmodie este o proorocire exacta a celor săvârşite de 
Mântuitorul prin cruce si moarte. 



CAPITOLUL XIX 

Tâlcuirea antifonului al treilea 

Antifonul al treilea este ca o întâmpinare a lui Hristos, Care Se apropie si 
Se arata; tocmai de aceea este aşezat si se cânta înainte de ieşirea si intrarea cu 
Sfânta Evanghelie, prin care e închipuit Hristos. Când a cântat acest psalm, 
Proorocul a avut în fata ochilor sufleteşti priveliştea sosirii lui Hristos; o 
dovedeşte mai ales bucuria si veselia de care se vede ca e cuprins si la care 
cheamă si pe alţii sa ia parte: „Veniţi sa ne bucuram de Domnul (si sa strigam lui 
Dumnezeu, Mântuitorul nostru. Sa întâmpinam fata lui întru mărturisire si în 
psalmi sa cântam Lui, ca Dumnezeu mare este Domnul si împărat mare peste tot 
pământul)..." 106 . 

Omul n-ar fi avut parte de bucurie daca n-ar fi venit Domnul, căci bucuria 
cea adevărata numai Hristos ne-a adus-o; iar daca sunt si unii care s-au bucurat 
înainte de venirea Lui pe pământ, aceştia s-au bucurat numai pentru ca li s-a 
descoperit de sus despre Hristos, precum zice Mântuitorul: „Avraam a săltat de 
bucurie ca va vedea ziua mea si a vazut-o si s-a bucurat" 107 . 

Sau cum spunea David însuşi: „Da-mi mie bucuria mântuirii Tale"... 108 , 
când se ruga lui Dumnezeu sa dobândească iarasi bucuria, pe care o avea întru 
Hristos înainte de a fi păcătuit si pe care o pierduse prin păcat. Si după cum daca 
ar fi zis: „Veniţi sa ne luminam..." ar fi vestit sosirea luminii, tot asa, atunci 
când zice: „Veniţi sa ne bucuram de Domnul...", Psalmistul arata ca se va ivi 
însuşi Pricinuitorul bucuriei. 

După aceea II numeşte si „Mântuitor" si „Domn". Mântuitor si mântuire II 
numeşte Scriptura pe Hristos, pentru ca dintre persoanele Treimii dumnezeieşti 
numai Fiul S-a făcut pe Sine savârsitor al mântuirii noastre, si toate le-a făcut 
prin Sine însuşi, după cum zice sfântul apostol Pavel: „... prin Sine însuşi 
săvârşind curăţirea păcatelor noastre". 109 Acest lucru 1-a si dovedit El însuşi, ca 
un bun pastor, care nu a trimis sa caute oaia cea pierduta, ci a cautat-o El singur, 



104 I. Tim. III, 15. 

105 Matei XXVIII 20. 

106 Ps. XCIV, 1-3. 

107 Ioan VIII, 56. 

108 Psalmul L, 12. 

109 Evrei I, 8. 

a gasit-o si a adus-o pe umerii Sai 110 . De aceea a si primit un nume care arata 
aceasta, fiind numit Iisus (care pe evreieste însemnează mântuitor). 

„...Sa întâmpinam fata lui întru mărturisire..." Prin „fata" înţelegem 
venirea Lui în lume. Adică sa nu aşteptam sa-L vedem sosit acasă, ci sa-L 
întâmpinam, de departe, întru mărturisire, adică în cântări de slava. „Si în psalmi 
sa cântam Lui...", adică sa-I dam cinstea cuvenita lui Dumnezeu. El, într-adevar, 
a binevoit sa se arate în chip de rob; noi însă sa nu uitam ca El e Stăpânul nostru, 
sa nu-L nesocotim din pricina trupului omenesc, sa nu fim ispitiţi a gândi despre 
Cel Prea-înalt ceva nevrednic, din pricina înfăţişării. Căci Cel ce Se ascunde sub 
valul acestui trup, este Domnul: „mare este Domnul si împărat mare peste tot 
pământul". Celelalte versete ale psalmului adaugă toate cele ce se cuvin lui 
Dumnezeu. 

lata deci care sunt cântările profetice si în chipul acesta ele se cânta la 
timpul cuvenit. 



CAPITOLUL XX 

Despre ieşirea cu Sfânta Evanghelie si imnul Trisaghion 

Când se termina cântarea antifoanelor, preotul stând în mijloc cu fata spre 
altar, ridica în sus Sfânta Evanghelie si o pune în văzul poporului, amintind 
astfel ieşire în lume a Domnului, când a început sa se facă cunoscut. Căci Sfânta 
Evanghelie întruchipează pe Hristos, după cum si scripturile Proorocilor se 
numesc Prooroci, ca în cuvântul lui Avraam către bogatul nemilostiv: „Au pe 
Moise si pe Prooroci" 111 , înţelegând adică scrierile acestora. 

Iar după ce Cel proorocit a venit si S-a ivit El însuşi în lume, nimeni nu 
mai voieşte sa ia aminte la spusele Proorocilor; de aceea, după ce s-a arătat 
Sfânta Evanghelie, cântările profetice încetează si începem a cânta din ale 
Noului Aşezământ (troparele): ori lăudam pe Prea Sfânta Născătoare de 
Dumnezeu sau pe vreun Sfânt, ori slăvim pe Hristos însuşi, pentru salasluirea 
Lui întru noi, ori pentru cele ce a făcut sau a pătimit pentru noi, cât a trăit pe 
pământ căci pe acestea Biserica le sărbătoreşte totdeuana. 

Apoi cântam pe însuşi Dumnezeu Cel în Treime, asa cum am învăţat din 
arătarea Mântuitorului (la Botezul Domnului: „Sfinte Dumnezeule, Sfinte Tare, 
Sfinte fara de moarte, miluieste-ne pe noi!"). Cântarea aceasta e împrumutata 
parte din cântarea îngerilor, parte din cartea sfinţilor psalmi ai Proorocului si este 
alcătuita de Biserica lui Hristos, fiind închinata Sfintei Treimi. într-adevar, 
cuvântul „sfinte", cântat de trei ori, este din imnul serafimilor 112 ; iar cuvintele 
„Dumnezeule, tare, fara de moarte" sunt din acel psalm al lui David, în care el 



110 Cf. Luca XV, 4-6 şi Matei XVIII, 12, 13. 
'"LucaVI, 29. 



112 



Vezi Isaia VI, 1-3. Cf. si Aproc. IV, 8. 

spune: „însetat-a sufletul meu de Dumnezeu Cel tare, Cel viu" 113 . Alegerea si 
împreunarea acestor cuvinte precum si adausul cererii „miluieste-ne pe noi!" 
este fapta Bisericii, care cunoaşte si propovaduieste pe Unul Dumnezeu în 
Treimea Sa. Prin aceasta, ea vrea sa arate, pe de o parte, legătura dintre Vechiul 
si Noul Testament iar, pe de alta, ca îngerii si oamenii s-au unit într-o singura 
Biserica si o singura ceata, prin venirea lui Hristos 114 , Cel ce e mai presus de 
ceruri si totodată e si pe pământ. De aceea, după ce Sfânta Evanghelie a fost 
arătata si apoi dusa la altar, cântam imnul acesta cu glas tare, pentru ca Cel ce S- 
a sălăşluit între noi ne-a aşezat împreuna cu îngerii, facându-ne loc în ceata 
lor. 115 



CAPITOLUL XXI 

Despre rugăciunea trisaghionului si despre sfintele îndemnuri 116 

înainte de cântarea întreit-sfânta, preotul se roagă în taina lui Dumnezeu 
sa primească aceasta cântare a noastră si sa dea har celor ce o cânta. Ce har? - 
Potrivit cântării întreit-sfinte, preotul roagă pe Dumnezeu sa ne sfinţească 
sufletele si trupurile, daruindu-ne iertare de greşeli, pentru ca sa putem sluji Lui 
cu sfinţenie în toate zilele. Rugăciunea se sfârşeşte cu ecfonisul: „Ca sfânt eşti 
Dumnezeul nostru si întru Sfinţi Te odihneşti..." 117 . Adică a se bucura între Sfinţi 
si a sfinţi este dat numai Celui cu adevărat sfânt. Glasuind acest ecfonis, si 
înaltând slava lui Dumnezeu, preotul da astfel poporului credincios semnalul de 
începerea cântării celei întreit-sfinte; iar aceasta, răspunzând, ca de obicei, 
Amin, începe cântarea 118 . 

Terminându-se cântarea întreit-sfânta, preotul îndeamnă pe toţi sa nu fie 
neatenţi si cu nepăsare, ci sa ia aminte la cele ce se săvârşesc si se cânta; aceasta 
vrea sa spună îndemnul „Sa luam aminte!". El urează apoi „Pace tuturor!", iar 
după aceea aminteşte credincioşilor de înţelepciunea cu care se cuvine sa ia 
aminte la Sfintele taine. Care e aceasta înţelepciune? - Sunt gândurile ce se 



113 Psalmul XLI, 2. 

114 Cf. Efesenil, 10. 



115 Cf. Sf. Chirii al Ierusalimului cat. V. myst., 6, Quasten 33/101 si trad. rom. de D. Fecioru, p. 569 - Ideea 
aceasta a unei singure bisericii sau a unui singur cor alcătuit de îngeri si de oameni datorita întrupării si 
răscumpărării este foarte familiara vechilor liturgisti rasariteni. O găsim de ex. în sec. V la Pseudo Dionisie 
Areopagitul, în sec. VII la Sf. Maxim Mărturisitorul, apoi, mult mai bine reliefata la comentatorii nestorieni ai 
Liturghiei, printre care unul din sec. IX si în Expositio liturgicae a episcopului sirian Barsalibi, în sec. XI (Cf. 
S. Salaville, tr. fr. p. 128 n.l). 

116 Despre îndemnuri cf. Simeon al Tesalonicului, Despre Sf. rug. cap. 322. 

117 Cuvintele „si întru Te odihneşti" nu mai figurează azi în ecfonisul rugăciunii Trisaghionului. Ele se găsesc 
în multe manuscrise vechi ale Liturghiei greceşti (vezi P. Trembela, Cele trei liturghii după ciducuu din Atena 
(în grec.) Atena 1935, pp 40-41. 

118 Precum se vede, pe timpul lui Cabasila (sec. XIV), rugăciunea Trisaghionului era citita înainte de cântarea 
Trisag, iar în timpul ei, ca azi. Rânduiala descrisa de Cabasila este confirmata, de altfel de multe din 
manuscrisele vechi ale Liturghiei (vezi P. Trembela, op. cit., pp 41-42, nota 9) (n. ed.). 

cuvin sa le avem în timpul sfintei slujbe si cu care trebuie sa privim si sa 
ascultam cele ce se săvârşesc si se rostesc, gândurile cele pline de credinţa, cele 
ce nu au nimic omenesc într-însele. Aceasta e înţelepciunea creştina si asa se 
tâlcuieste îndemnul „înţelepciune!", adresat credincioşilor de către preot 
(diacon) de mai multe ori în cursul slujbei, ca un mijloc de a le aduce aminte 
despre acele gânduri. Căci cu chipul acesta ni le aducem aminte unii altora, 
deoarece un singur cuvânt redesteapta adesea în sufletele celor ce-1 asculta, (tot 
ce au în gând). 

Dar pentru ce e necesara aceasta reamintire? - Fiindcă puterea uitării e 
mare si nici una dintre slăbiciunile omeneşti nu pune, asa de des si asa de uşor, 
stăpânire pe om, ca aceasta. Noi însă trebuie sa stăm si sa luam parte la slujba, la 
cântările si la ceremoniile ei, cu gânduri cuviincioase daca vrem sa nu luam 
degeaba parte la ele si sa ne pierdem timpul în zadar. Asa ceva nu e tocmai uşor. 
De aceea s-ar cuveni, desigur, ca noi, prin propria noastră voinţa, sa stăm trezi si 
cu mintea încordata; dar (fiindcă nu putem), e necesara o reamintire din afara de 
noi, pentru ca sa putem pune iarasi stăpânire pe gândul nostru, care e necontenit 
furat de uitare si ademenit spre desartele griji. 

Acelaşi lucru vrea sa spună si cântarea ce se cânta atunci când cinstitele 
daruri sunt gata sa fie aduse la sfânta Masa: „Toata grija lumeasca sa o 
lepădăm!". 

Mai este, în sfârşit, si exclamaţia „Drepţi!", care cuprinde tot un îndemn. 
Ce ne îndeamnă? - Ne cere ca noi, care ne apropiem de Dumnezeu si de Sfintele 
Taine, sa fim în stare de veghe si nu cu lenevire, ci cu înfiorare si cu toata 
cucernicia sa petrecem aceasta convorbire (cu Dumnezeu), fie ca privim, fie ca 
grăim, fie ca ascultam ceva din cele sfinte; iar cea dintâi dovada a râvnei si a 
evlaviei noastre este statura dreapta a trupului, adică sa facem aceasta nu stând 
jos, ci în picioare. Aceasta e ţinuta celor ce se roagă, asa se cuvine sa stea nişte 
robi care si-au aţintit luarea-aminte la semnul stăpânilor, pentru ca sa alerge cu 
grăbire spre a-i sluji, îndată ce li s-ar porunci 119 . Iar noi nu suntem decât tot nişte 
robi facuti pentru orice slujire si care ne rugam lui Dumnezeu pentru lucrurile 
cele mai de preţ. 

lata deci care este înţelesul sfintelor îndemnuri. 



119 Cf. Ps. CXXII, 2-4 (123,2). 

CAPITOLUL XXII 
Despre citirile din Sfânta Scriptura, ordinea si simbolismul lor 

După cântarea întreit-sfânta, se citeşte Apostolul apoi si Evanghelia - 
după ce adunarea credincioşilor a cântat, mai întâi, un imn de slava lui 
Dumnezeu: („Slava Tie, Doamne, slava Tie") 

Dar de ce înainte de citirile din Scriptura lăudam pe Dumnezeu? - Pentru 
ca acest lucru se cuvine sa-1 facem ori de câte ori El ne dăruieşte ceva si deci cu 
atât mai mult atunci când e vorba sa dobândim un bun asa de preţios, cum este 
auzirea cuvintelor dumnezeieşti. înainte de Apostol, cântarea (întreit-sfânta) e 
amestecata cu cererea, căci se termina prin cuvintele „miluieste-ne pe noi!". Dar 
înainte si după Evanghelie înaltam o cântare adevărata, de lauda, fara cerere, ca 
unii care ştim ca Sfânta Evanghelie întruchipează pe Hristos si ca daca L-am 
aflat pe Hristos, am dobândit totul. Căci într-însa se afla Mirele si avându-L pe 
el, nu mai avem nevoie sa-I cerem nimic. Căci nu se cade ca fiii Mirelui sa 
postească, atâta vreme cât Mirele este cu dânşii, ci numai sa-1 cinstească si sa-L 
laude 120 . Pentru acelaşi motiv, si imnul serafimilor, asa cum îl redau Proorocii 
121 , este tot o cântare de lauda curata, fara cerere. 

Dar ce rost au citirile din Scriptura în acest moment al slujbei? - Daca 
vrei sa ştii folosul lor, l-am spus: 122 ele ne pregătesc si curatesc mai dinainte, 
pentru sfinţirea cea mare a Sfintelor Taine. Iar daca vrei sa afli care este 
însemnarea lor, afla ca ele închipuiesc arătarea în lume a Domnului prin care El 
s-a făcut cunoscut, pe încetul, după învierea Sa. De aceea mai întâi ni se arata 
sfânta Evanghelie închisa, închipuind prima arătare 123 . Tatăl a mărturisit pe Fiul, 
care era încă necunoscut 124 , când Fiul, negraind nimic despre Sine, avea nevoie 
de glasul unui vestitor. După aceea, citirile din Scriptura închipuiesc arătarea 
mai vădita a Mântuitorului, când El vorbea tuturora, în public si S-a făcut 
cunoscut nu numai prin cele ce a grăit El însuşi, ci si prin ce a învăţat pe 
Apostoli sa propovăduiască, trimitându-i către oile cele pierdute ale casei lui 
Israel 125 . De aceea se citeşte atât din cărţile sfinţilor Apostoli, cât si din Sfânta 
Evanghelie însasi. 

Dar de ce nu se citeşte mai întâi Evanghelia? - Pentru ca cele grăite de 
Domnul însuşi ne înfăţişează arătarea Lui mai lămurit decât cele spuse de 
Apostoli. Ştim însă ca Mântuitorul nu a arătat oamenilor dintr-odata si pe de-a- 
ntregul mărimea puterii si a bunătăţii Sale (aceasta o va face la a doua Sa 
venire), ci a înaintat treptat de la ceea ce era mai nevadit la ceea ce era mai 



120 Cf. Matei IX, 16. 



122 



Vezi Isaia VI, 1-3, Cf. si Apoc IV, 18. 
Vezi cap. I si XVI. 



123 în textul original = rj ETTi(()av£ia (epifania) numele sărbătorii de la 6 Ian. (la început naşterea si Botezul, 
apoi numai Botezul). 

124 Aluzie la evenimentele de la Botezul Domnului. Vezi Matei III, 13-17. 

125 Cf. Matei X, 6. 

vădit. De aceea este potrivit sa se citească Apostolul înaintea Evangheliei, vrând 
sa se arate astfel ca manifestarea Domnului în lume s-a făcut treptat. Tot pentru 
acest motiv, lucrurile care amintesc arătarea Lui deplina, sunt păstrate pentru 
partea de la urma a slujbei, după cum se va vedea din cele ce urmează. 



CAPITOLUL XXIII 
Despre rugăciunile de după Evanghelie 

După ce s-a citit sfânta Evanghelie, diaconul îndeamnă mulţimea sa se 
roage, iar în altar preotul se roagă si el, în taina, ca rugăciunile credincioşilor sa 
fie primite de Dumnezeu; apoi, slăvind cu glas mare pe Dumnezeu, îi ia si pe ei 
părtaşi la slăvire. 

Dar care e rugăciunea obşteasca cea mai potrivita, îndată după 
Evanghelie? - E rugăciunea pentru cei ce păzesc cuvântul Evangheliei, pentru 
cei ce imita iubirea de oameni a lui Hristos, Cel simbolizat prin Evanghelie. Si 
care sunt aceştia? - Pastorii Bisericii si căpeteniile popoarelor, adică cei ce 
chivernisesc treburile obşteşti. Căci daca aceştia îsi tin fagaduiala, propovăduind 
bine si păzind cele scrise în Evanghelie, împlinesc si lipsa lui Hristos, după cum 
zice Sfântul Apostol Pavel 126 , păscând turma Lui, după învăţătura data de El. In 
rândul acestora sunt trecuţi apoi, ca vrednici sa fie pomeniţi în rugăciunile 
obstei, si ctitorii, îngrijitorii sfintelor lăcaşuri, învăţătorii virtuţii si toţi cei ce, în 
vreun fel oarecare, fac bine obstei bisericeşti si celor sfinte. 

Acum însă ne apropiem de sfânta Jertfa, la care nu se cade sa fie de fata 
cei nebotezati, pe care îi numim „catehumeni" (cei chemaţi), întrucât ei au primit 
creştinismul numai din auzite si, atât cât se poate, din învăţătura. Pe aceştia 
preotul îi îndepărtează acum din ceata credincioşilor creştini, citind mai întâi o 
rugăciune pentru dânşii, în care se roagă ca ei sa se desăvârşească, 
învrednicindu-se de botez la vremea cuvenita. Iar motivul acestei rugăciuni este 
slăvirea lui Dumnezeu: „Ca si aceştia sa slăvească împreuna cu noi întru tot 
cinstitul si de mare cuviinţa numele Tau..." 

După ce rosteşte acest ecfonis ca pe o slavoslovie, luând astfel ca părtaşi 
la slăvire mulţimea credincioşilor, preotul zice în taina o alta rugăciune 127 , în 
care mai întâi mulţumeşte lui Dumnezeu ca 1-a învrednicit pe deplin sa stea 
înaintea Lui si sa-si înalte mâinile spre El, pentru sine si pentru credincioşi, iar 
după aceea se roagă sa se învrednicească a face acest lucru în toata vremea, cu 
cuget curat. Iar încheierea acestei rugăciuni este tot slava lui Dumnezeu: „Ca tie 
se cuvine toata slava..." Slăvind astfel pe Dumnezeu, după obicei, împreuna cu 
poporul, preotul se roagă din nou, în taina 128 , pentru sine si pentru norod, ca fara 



126 Coloseni I, 24. 

127 Rugăciunea întâi pentru credincioşi. 

128 Rugăciunea a doua pentru credincioşi. 

de osânda sa stea înaintea sfântului Jertfelnic, nepătat de nici o întinaciune 
trupeasca sau sufleteasca, iar pe credincioşii care se roagă împreuna cu el sa-i 
învrednicească a se împărtăşi cu Sfintele Taine fara vinovăţie si fara osânda si, 
pe lângă aceasta, sa moştenească împărăţia cerurilor. 

Si aceasta rugăciune se încheie tot prin slăvirea lui Dumnezeu, spre care 
ne-a îndemnat sfântul apostol Pavel, zicând: „Toate spre slava lui Dumnezeu sa 
le faceţi!" 129 . Adică preamărirea lui Dumnezeu sa fie telul nostru de totdeauna. 
Agricultorii au ca scop al muncii lor produsul roadelor câmpului, pentru care se 
trudesc bucuroşi; neguţătorii urmăresc câştigul, alţii altele si asa mai departe. 
Noi însă, în toate câte facem, slava lui Dumnezeu sa o căutam. Căci noi suntem 
nişte robi care datoram Stăpânului nostru aceasta slujire, ca unii care pentru ea 
am fost zidiţi de Dânsul dintru început si tot pentru ea am fost răscumpăraţi din 
nou. De aceea vedem cum Biserica se îngrijeşte necontenit de slava lui 
Dumnezeu, propovaduind-o în toata lumea cântând-o în toate slujbele sfinte, 
socotind-o totul si toate facându-le pentru ea: rugăciunile si cererile, sfintele 
slujbe, îndemnurile si orice lucrare sfânta. 



CAPITOLUL XXIV 

Despre aducerea cinstitelor daruri la sfânta Masa 

Lăudând cu glas mare pe Dumnezeu, preotul merge la procomidiar si, 
ridicând cu evlavie cinstitele daruri în dreptul frunţii, iese din altar; purtându-le 
astfel, le duce la sfânta Masa, ocolind prin sânul bisericii, pasind încet si solemn, 
iar credincioşii cânta si îngenunchează înaintea lui cu tot respectul si cucernicia, 
rugându-se sa-i pomenească la aducerea darurilor, în timp ce el înaintează însoţit 
de făclii si de cădelniţe, intrând astfel în altar, în timp ce el înaintează însoţit de 
făclii si de cădelniţe, intrând astfel în altar. 

Acestea se săvârşesc după trebuinţa: darurile, care vor fi în curând jerfite, 
trebuiau aduse si puse pe jertfelnic. Iar acest lucru se face cu toata cinstea si 
cuviinţa posibile, căci asa se aduceau daruri lui Dumnezeu; chiar si împăraţii, 
când trebuiau sa aducă daruri lui Dumnezeu, nu încredinţau altora acest lucru, ci 
ei însisi, având coroana pe cap, ,mergeau si le aduceau singuri. 

Acestea înfăţişează însă si arătarea cea din urma a lui Hristos, prin care 
mai ales a aprins ura iudeilor, când a făcut drumul din patrie (Galileia) la 
Ierusalim, unde trebuia sa se jertfească, intrând calare pe asin în oraş, escortat si 
aclamat de mulţimi. 

In acest moment, trebuie sa îngenunchem înaintea preotului si sa-1 rugam 
ca sa ne pomenească în rugăciunile Jertfei. Căci nu exista o alta forma de 
rugăciune care sa poată atât de mult si care sa ne dea nădejdi mai tari ca aceea 



ICorX, 31. 

adusa prin aceasta înfricoşata Jertfa, care a curăţit, fara nici o plata, păcatele si 
fărădelegile lumii. Iar daca unii dintre cei ce îngenunchează înaintea preotului, 
când acesta intra cu cinstitele daruri, se închina darurilor purtate, socotindu-le 
drept Trup si Sânge al lui Hristos, aceştia fac confuzie cu Liturghia darurilor mai 
înainte sfinţite, nestiind deosebirea dintre aceste Liturghii. Căci Liturghia 
Sfântului Ioan (si cea a Sfântului Vasile), la acest vohod, au darurile nejertfite si 
încă nesfintite, pe când Liturghia darurilor celor mai înainte sfinţite le are slujite 
mai dinainte si prefăcute în Trupul si Sângele Domnului 130 . 



CAPITOLUL XXV 

Despre rugăciunile de după intrarea cu cinstitele daruri 

si despre îndemnurile preotului către popor 

Preotul aseaza cinstitele daruri pe sfântul Prestol. Apoi, ca unul ce e 
aproape de sfinţirea darurilor si e gata sa se atingă de înfricoşata Jertfa, se 
pregăteşte pe sine si se curateste prin rugăciuni, sârguindu-se sa fie destoinic 
pentru lucrarea sfânta. Dar se pregăteşte nu numai pe sine, ci si pe poporul ce sta 
înainte, căutând sa-1 facă vrednic de primirea Harului, prin rugăciune, prin 
iubirea dintre dânşii, si prin mărturisirea credinţei. 

(„Sa ne iubim unii pe alţii, ca într-un gând sa mărturisim..."). Iar în 
acestea consta toata pregătirea pe care ne-a impus-o Domnul, când a zis: „Fiţi 
pregătiţi!..." 131 . Căci prin ele se exprima credinţa si faptele: credinţa se arata prin 
mărturisirea ei, iar faptele prin iubire, care este coroana oricărei fapte bune si 
culmea a toata virtutea. 

Dar acestea vin la urma. Ceva mai înainte, preotul îndeamnă pe 
credincioşii prezenţi sa se roage pentru cele ce se cuvin atunci: „Pentru cinstitele 
daruri ce sunt puse înainte, Domnului sa ne rugam!". Sa rugam adică pe 
Dumnezeu pentru darurile puse înainte, ca sa le sfinţească si ca aducerea noastră 
de la proscomidie sa ajungă la împlinire. Adăugând acum si celelalte lucruri 
pentru care trebuie sa ne rugam lui Dumnezeu, preotul ne îndeamnă „pe noi 
înşine si unii pe alţii si toata viata noastră lui Hristos Dumnezeu sa o dam". 
Apoi, rostind ca de obicei, , în auzul tuturor, sfârşitul rugăciunii rostite în taina si 
slăvind astfel pe Dumnezeu împreuna cu poporul, se roagă si îndeamnă pe toţi 
credincioşii la pace între dânşii. Anume, după ce zice: „Pace tuturor!", adaugă: 
„Sa ne iubim unii pe alţii..." Iar pentru ca porunca apostolica ne îndeamnă sa ne 



130 Despre acest amănunt vezi lămuriri suplimentare, în lucrarea Explicarea Sfintei Liturghii după Nicolae 
Cabasila, Bucureşti, 1943, pp. 195-197. 

131 Matei XXIV, 44. 

rugam unii pentru alţii 132 poporul se roagă si el pentru pacea preotului, 
raspunzându-i: „Si duhului tau" 133 . 

Dar din iubirea noastră unii fata de alţii, decurge si iubirea fata de 
Dumnezeu, iar de iubirea către Dumnezeu e strâns legata credinţa desăvârşita si 
vie în El. De aceea, după ce preotul ne-a adus aminte de porunca iubirii, 
îndemnându-ne sa ne iubim unii pe alţii, adaugă îndată datoria mărturisirii 
credinţei: „... ca într-un gând sa mărturisim...". Iar credincioşii proclama cu glas 
tare pe Dumnezeu Care se cuvine sa-L mărturisească, adică pe Sfânta Treime: 
(„Pe Tatăl, pe Fiul si pe Sfântul Duh, Treimea cea de o flinta si nedespărţita"). 



CAPITOLUL XXVI 

Despre mărturisirea credinţei, 

despre îndemnurile si rugăciunile preotului pentru credincioşi 

si despre răspunsurile acestora 

Apoi preotul îndeamnă pe toţi sa mărturisească ceea ce au învăţat sa 
creadă despre Dumnezeu, adică înţelepciunea cea adevărata, despre care 
Apostolul zice: „Propovaduim o înţelepciune celor desăvârşiţi..." 134 Aceasta 
înţelepciune nu a cunoscut-o lumea, adică înţelepţii lumii, care nici nu cunosc si 
nici nu cred ca exista ceva mai de preţ si mai presus decât cunoaşterea lucrurilor 
sensibile. Acestei înţelepciuni ne îndeamnă preotul sa-i deschidem toate uşile 
(„Uşile, uşile, cu înţelepciune sa luam aminte!"), adică gurile si urechile noastre, 
ca si cum ar spune: însusiti-va aceasta înţelepciune, graind-o si ascultând-o 
necontenit, dar nu cu lenevire, ci cu luare aminte si concentrându-va în voi 
însiva. Iar credincioşii rostesc întreaga mărturisire, adică simbolul credinţei. 

După aceea, preotul zice: „Sa stăm bine, sa stăm cu frica...!" Adică sa 
stăruim cu tărie în credinţa pe care am marturisit-o si sa nu ne lăsam ademeniţi 
de vorbăria ereticilor. Sa stăm cu frica, pentru ca e mare primejdia pentru cei ce 
lasă sa le pătrundă în suflet vreo îndoiala despre aceasta credinţa. Stăruind astfel 
neclintiţi în credinţa, vom putea aduce darurile noastre, lui Dumnezeu, potrivit 
cuvântului. Care cuvânt? - „în pace". Căci preotul continua: „... sa luam aminte, 
sfânta jertfa în pace sa o aducem". Adică sa ne amintim de cuvintele 
Mântuitorului: „Daca aduci darul tau la altar si-ti aduci aminte ca cineva are 
ceva împotriva ta, împaca-te mai întâi cu el, apoi întorcându-te, adu darul 
tau" 135 . 



132 Vezi Efes. VI, 18; Colos IV, 3; II. Tes. V, 25; I Tim.II, 1 Iacov V, 16 etc. 

133 Cf. Sf. Ioan Gura de Aur, Omilia XVIII, 3 la II Cor. (Migne, P.G., t. LXI, col. 527): „Precum se roagă 
preotul pentru popor, asa si poporul se roagă pentru preot în timpul înfricoşătoarelor Taine; căci aceasta si 
nimic altceva nu înseamnă cuvintele: Si cu duhul tau". 

134 I Cor. II, 6 sq. 

135 Citat liber după Matei V, 23-24. 

Iar credincioşii răspund: (Mila păcii, jertfa laudei!) adică nu numai sa 
aducem Jertfa în pace, dar aducem pacea însasi în chip de dar, ca pe o a doua 
jertfa. Aducem lui Dumnezeu mila, căci El a zis: „Mila voiesc, iar nu jertfa" 136 . 
Iar mila este roadă păcii celei trainice si curate, căci daca nici o patima nu 
tulbura sufletul, nimic nu-1 împiedica sa fie plin de mila. Dar (poporul adaugă: 
aducem) si „jertfa de lauda" 137 . 

După ce s-au rostit acestea, preotul urează credincioşilor, lucrul cel mai 
dumnezeiesc si mai mare decât toate: „Harul Domnului nostru Iisus Hristos si 
dragostea lui Dumnezeu Tatăl si împărtăşirea Sfântului Duh sa fie cu voi, cu 
toţi!". Iar credincosii, potrivit poruncii care ne îndeamnă sa ne rugam unii pentru 
alţii 138 si ei urează acelaşi lucru preotului, raspunzându-i: „Si cu duhul tau". 
Urarea de mai sus este luata din epistolele Sfântului Apostol Pavel 139 . Printr- 
însa, preotul cere pentru noi, de la Sfânta Treime, toata darea cea buna, tot darul 
desăvârşit 140 , pe care îl numeşte felurit, după fiecare din fericitele fete treimice: 
de la Fiul cere har, de la Tatăl dragoste, iar de la Duhul împărtăşire. Căci Fiul S- 
a jertfit pe Sine, ca sa mântuiască pe oameni, care nu-i dăduseră nimic în 
schimb, ba erau încă si osândiţi: „Ca a murit pentru noi, care eram încă 
păcătoşi", zice Scriptura 141 ; de aceea, grija aceasta a Lui fata de noi se numeşte 
har (dar gratuit). Iar Tatăl S-a milostivit iarasi de neamul omenesc, datorita 
patimilor Fiului Sau, si a iubit pe cei ce-I erau vrăjmaşii 142 ; pentru aceea, 
îndurarea Lui fata de noi se numeşte dragoste. Apoi, fiindcă se cădea ca Cel 
bogat în îndurare 143 sa împărtăşească din ale Sale pe vrăjmaşii preschimbaţi în 
prieteni, lucrul acesta L-a îndeplinit Sfântului Duh, pogorându-Se peste sfinţii 
Apostoli; de aceea, bunătatea Duhului fata de oameni se numeşte împărtăşire. 

Dar va zice cineva ca toate aceste bunuri s-au dat oamenilor prin venirea 
Mântuitorului; prin urmare, de ce ne mai rugam pentru nişte lucruri care ni s-au 
dat odată? - Pentru ca, după ce le-am primit, sa nu le pierdem ci sa le păstram 
până la sfârşit. De aceea nu se zice: „sa vi se dea vouă, tuturor ca unele ce v-au 
si fost date", ci: „sa fie cu voi, cu toţi!", adică sa nu se depărteze de la voi Harul 
care vi s-a dat. 

Invrednicindu-i pe credincioşi de o asemenea urare si înaltându-le astfel 
sufletele, preotul caută sa ridice gândul lor de la cele pământeşti, zicând: „Sus sa 
avem inimile!" Sa cugetam adică cele de sus, iar nu cele de pe pământ". 144 Iar 
credincioşii încredinţează si răspund ca inimile lor sunt acolo unde este comoara 



136 Osea VI, 6; Matei IX, 13 si XII, 7. 

137 Vezi Ps. XLIX, 14,23; CVI (VII), 22; CXV, 8 (în Septuaginta. în celelalte ediţii = Ps. CXVI, 17); Evrei 
XIII, 15. 

138 Vezi nota 109. 

139 Vezi II Cor. XIII, 14. 

140 Cf. Iacov I, 17. 

141 Romani V, 8. 

142 Cf. Romani V. 10; Coloseni I, 20-21. 

143 Cf. Efes II, 4. 

144 Colos III, 6. 

noastră 145 , unde se afla Hristos sezând de-a-dreapta Tatălui: „ Avem (inimile 
înălţate) cate Domnul!". 



CAPITOLUL XXVII 

Despre rugăciunea de mulţumire 

si despre sfinţirea darurilor 

Pregătiţi astfel în chipul cel mai frumos si mai sfânt, ce ne mai rămâne 
decât sa începem a mulţumi lui Dumnezeu, Vistierul tuturor bunătăţilor? De 
altfel, imitând pe Preotul Cel dintâi, care mai înainte de a ne lasă Taina, înainte 
de rugăciunea sfmtitoare, prin care sfinţeşte sfintele Daruri, înalta mulţumire 
către Dumnezeu si Tatăl Domnului nostru Iisus Hristos: „mulţumim 
Domnului!". Ceea ce credincioşii încuviinţează adaugâgând: „Cu vrednicie si cu 
dreptate"... 

Preotul aduce în taina mulţumire lui Dumnezeu, slavindu-L, laudându-L 
cu îngerii, mărturisind darurile tuturor bunătăţilor pe care ni le-a dat noua de la 
începutul veacului amintind în cele din urma, despre însasi negrăita si cea mai 
presus de cuvânt iconomie a Mântuitorului. Apoi sfinţeşte cinstitele daruri si 
Jertfa este înfăptuita. Dar cum? - Preotul istoriseşte acea înfricoşătoare Cina: 
cum, chiar înainte de patimi, Domnul a încredinţat Taina sfinţilor Sai ucenici, 
cum a primit paharul, a luat pâinea si a sfinţit Euharistia si cum a grăit cuvintele 
prin care a arătat Taina aceasta repetând înseşi acele cuvinte ale Mântuitorului, 
preotul cade apoi în genunchi, se roagă si se cucereşte, aplicând acele 
dumnezeieşti cuvinte ale Unuia-Nascut Fiului Sau si Mântuitorul nostru, la 
darurile puse înainte, ca primind ele pe Prea sfântul si atotputernicul Sau Duh, sa 
se prefacă: pâinea în însuşi cinstitul si sfântul Sau Trup, iar vinul în însuşi 
curatul si sfântul Sau Sânge. 

Rostind acestea, tot miezul sfintei slujbe s-a împlinit: darurile s-au sfinţit 
si Jertfa s-a săvârşit, iar marea Victima, adică Mielul cel junghiat pentru lume, 
se vede zăcând pe Sfânta Masa. Căci acum pâinea nu mai este doar o închipuire 
a trupului Domnului sau numai o icoana a adevăratului Dar, care ar avea doar o 
întiparire a mântuitoarelor patimi ca pe o tăbliţa, ci este însuşi Darul cel 
adevărat, însuşi Trupul Stăpânului Cel atotsfânt: Trupul care a primit cu adevărat 
toate acele umiliri, ocări si loviri, Trupul care a fost răstignit si jertfit, care a dat 
mărturia cea buna înaintea lui Pilat din Pont 146 , Trupul care a fost biciuit si 
batjocorit, care a îndurat scuipari si a gustat fiere. Aşişderea si vinul este acum 
însuşi Sângele care a tâsnit din Trupul cel împuns cu suliţa. Este Trupul si 



145 Vezi Matei VI, 21. 

146 Matei XXVII, 1-24. 

Sângele care s-a zămislit de la Duhul Sfânt, s-a născut din Sfânta Fecioara, a fost 
îngropat, a înviat a treia zi, s-a înălţat la ceruri si sade de-a dreapta Tatălui. 



CAPITOLUL XXVIII 
De ce credem cu tărie în aceasta taina 

Care ne este temeiul credinţei? 

Este ca însuşi Domnul a spus: „Acesta este trupul Meu... Acesta este 
sângele Meu..." 147 . Apoi, El însuşi a poruncit sfinţilor Apostoli, iar prin ei 
Bisericii întregi, sa săvârşească aceasta taina, zicând: „Aceasta sa faceţi întru 
pomenirea Mea" 148 . Si nu le-ar fi poruncit acest lucru, daca nu le-ar fi dat si 
puterea de a-1 face. Care e aceasta putere? - E Sfântul Duh, puterea care a 
înarmat de sus pe Sfinţii Apostoli, precum le făgăduise Domnul: „Iar voi 
rămâneţi în cetatea Ierusalimului, până ce va veţi îmbracă cu putere de sus" 149 . 
Prefacerea darurilor este lucrarea acelei pogorâri a Sfântului Duh. Căci 
Mângâietorul nu S-a pogorât o data pentru ca după aceea sa ne părăsească, ci 
este si va fi cu noi până la sfârşit, deoarece Mântuitorul L-a trimis ca sa ramâna 
cu noi în veci: „Duhul Adevărului, pe Care lumea nu poate sa-L primească, 
pentru ca nu-L vede si nici nu-1 cunoaşte; voi însă îl cunoaşteţi, căci cu voi 
rămâne si întru voi este" 150 . El săvârşeşte tainele, prin mâinile si limba preoţilor. 
Dar Domnul ne-a trimis nu numai pe Sfântul Duh, ca sa ramâna cu noi, ci a 
făgăduit ca si El însuşi va rămâne cu noi până la sfârşitul veacului 151 . 

Mângâietorul sta însă de fata în chip nevăzut, pentru ca El nu S-a întrupat, 
pe când Mântuitorul Se vede si poate fi pipăit, în înfricoşatele si Sfintele Taine, 
ca unul Care a luat firea noastră si o poarta în veci. Aceasta e puterea preoţiei, El 
e Preotul (jertfei noastre). Căci nu S-a adus pe Sine si nu s-a jertfit o data, ca 
apoi sa-Si lase preoţia, ci necurmat îndeplineşte pentru noi aceasta slujire, prin 
care este si mijlocitor al nostru către Dumnezeu, în veci 152 . De aceea I s-a si 
spus: „Tu eşti preot în veac" 153 . 

lata pentru ce credem, fara pic de îndoiala, ca sfinţirea darurilor, ca si 
celelalte taine se înfăptuiesc întocmai după dorinţa si rugăciunile preotului. 



147 Matei XXVI, 26-28; Marcu XIV, 22-24; Luca XXII, 17-20 si I Cor XI, 23-25. 

148 Luca XXI, 49 si I Cor XI, 24. 

149 Luca XXIV, 19 si Fapte I, 4. 
150 IoanXIV, 17. 

151 Vezi Matei XXVIII, 20. 

152 Cf. Evrei VII, 24-25. 

153 Psalmul CX. 4 si Evrei VII, 17. 

CAPITOLUL XXIX 

Despre cele ce ne obiectează unii latini cu privire la sfinţirea 
darurilor si răspuns la obiectiunea lor 

Aici însă unii Latini resping învăţătura noastră. Ei susţin ca, după, ce s-au 
rostit cuvintele Mântuitorului: ,,-Luati, mâncaţi..." si celelalte, n-ar mai fi nevoie 
de nici o rugăciune pentru sfinţirea darurilor, întrucât aceasta sfinţire s-ar săvârşi 
prin înseşi cuvintele de mai sus. Prin urmare - zic ei mai departe cei care, după 
rostirea acelor cuvinte, numesc darurile tot pâine si vin, rugându-se pentru 
sfinţirea lor ca si când ar fi încă nesfmtite nu numai ca sunt atinşi de boala 
necredinţei, dar mai fac si un lucru oarecum zadarnic si de prisos. Ca darurile se 
sfinţesc prin cuvintele Mântuitorului - pretind ei -, o dovedeşte sfântul Ioan 
Gura de Aur. Acesta zice ca, asa precum cuvintele: „creşteţi si va înmulţiţi..." au 
fost rostite o singura data de către Dumnezeu, la facerea lumii 154 , dar sunt de-a- 
pururea lucratoare, tot asa si cuvintele de la instituirea Sfintei Euharistii, deşi 
rostite o data de către Mântuitorul, îsi fac totdeauna efectul 155 . Urmează de aici 
ca cei ce se bizuiesc mai mult pe propria lor rugăciune decât pe cuvintele 
Mântuitorului, mai întâi dispreţuiesc acele cuvinte ca lipsite de orice putere; al 
doilea, ei dovedesc ca se încred mai mult în ei însisi; si, al treilea, ei fac ca un 
lucru asa de mare, cum este taina prefacerii, sa atârne de efectul îndoielnic al 
unei rugăciuni omeneşti. Astfel, unii ca aceştia fac sa para plina de nesiguranţă 
tocmai taina în care trebuie sa credem cu cea mai mare tărie; căci nu totdeauna 
cel ce se roagă este si ascultat, chiar daca ar fi un Pavel în virtute. 

Nu e greu însă sa respingem toate aceste critici ale Latinilor. Sa începem 
chiar cu spusele dumnezeiescului Ioan Gură de Aur, pe care ei se întemeiază atât 
de mult; sa vedem daca cuvintele de la Cina ale Mântuitorului au aceeaşi putere 
ca si cuvintele de la creaţie. 

Intr-adevar, Dumnezeu a zis: „Creşteţi si va înmulţiţi!... Dar ce? Nu 
cumva după rostirea acestor cuvinte nu mai avem trebuinţa de nimic altceva 
pentru ca sa creştem si sa ne înmulţim? Oare nu avem nevoie de căsătorie, de 
familie, si de atâtea altele, fara de care neamul omenesc nu poate dăinui si 
înainta? Căci pentru a naşte fii, trebuie mai întâi sa ne căsătorim, iar după 
căsătorie sa ne si rugam pentru acelaşi lucru, fara ca prin aceasta sa credem ca 
dispreţuim cuvintele de la creaţie: ştim ca ele sunt principiul naşterii, dar îsi fac 
efectul numai prin căsătorie, prin hrana si celelalte. 

Tot asa si la sfinţirea darurilor: noi credem ca înseşi cuvintele 
Mântuitorului săvârşesc taina prefacerii, însă numai prin mijlocirea preotului, 



154 Vezi Facere I, 28. 

155 Vezi Sf. Ioan Gura de Aur, Omilia I despre trădarea lui Iuda. 4 (P.G., t. XLIX), col 380 si trad. Rom. din 
volumul „Sasezeci si patru cuvinte sau predice ale celui dintru sfinţi Părintelui nostru Ioan Hrisostomul", 
traduse de Melchisedesc, episcopul Romanului, (Buc, 1893, p. 449). 

adică la cererea si prin rugăciunea lui. Căci acele cuvinte nu lucrează de la sine, 
prin oricine sau oricum, ci sunt multe conditiuni care se cer îndeplinite si fara de 
care ele nu-si fac efectul. De pilda, cine nu ştie ca moartea Domnului este 
singura care a adus lumii iertarea păcatelor? Dar mai ştim si altceva ca, în afara 
de ea, mai e nevoie si de credinţa, de spovedanie si de rugăciunea preoţilor; fara 
acestea nimeni nu e dezlegat de păcate. Dar ce? Asta înseamnă ca dispreţuim noi 
moartea Domnului sau o credem lipsita de orice putere, daca socotim ca la 
roadele ei trebuie sa adăugam, neapărat, si conlucrarea noastră înşine? - 
Nicidecum! 

Prin urmare, nu e deloc drept sa criticam pe cei ce se roagă pentru 
sfinţirea darurilor; bizuindu-se pe rugăciune, aceştia nu se încred în ei însisi 
(cum pretind Latinii), ci în Dumnezeu, Care a făgăduit ca ne va da 156 . Căci ideea 
de rugăciune presupune tocmai contrariul (a ce cred Latinii): ceea ce face pe 
oameni să se roage, este ca nu se bizuiesc pe ei însisi, ci cred ca numai 
Dumnezeu ar putea sa le împlinească ruga. Aceasta o spune cel ce se roagă, 
atunci când, uitându-se pe sine, aleargă la Dumnezeu, ca unul care îsi recunoaşte 
neputinţa si de aceea îsi pune toata nădejdea în Cel de sus. „Nu-mi este dat mie 
acest lucru - zice el - si nici nu sta în putinţa mea, ci al Tau este si în Tine îmi 
pun toata încrederea..." Deci, cu atât mai mult, atunci când ne rugam pentru 
nişte lucruri mai presus de fire si de orice pricepere, cum sunt Sfintele Taine, 
trebuie neapărat sa ne punem încrederea numai si numai în Dumnezeu. Căci 
omul n-ar fi fost nici măcar sa-i treacă prin minte asemenea lucruri daca nu l-ar 
fi învăţat Dumnezeu, nici sa le dorească daca nu-1 îndemna El, si nici nu s-ar fi 
aşteptat sa le primească, daca Cel fara minciuna 157 nu l-ar fi făcut sa le 
nadajduiasca. Asa încât nimeni n-ar fi cutezat măcar sa se roage pentru ele, daca 
n-ar fi arătat limpede El însuşi ca într-adevar voieşte sa I le cerem si ca le va da 
celor ce I se roagă cu stăruinţa. 

lata de ce rugăciunea noastră pentru sfinţirea darurilor (epicleza) nu poate 
fi nici îndoielnica si nici cu efect nesigur. Căci însuşi Domnul, Cel ce totdeauna 
a arătat ca voieşte sa dea, o împlineşte. De aceea, noi credem ca sfinţirea 
darurilor se săvârşeşte prin rugăciunea preotului, ca unii care ne bizuim nu pe 
puterea omeneasca, ci pe puterea lui Dumnezeu. Si credem, aceasta nu pentru 
omul care se roagă, ci pentru Dumnezeu, Care asculta rugăciunea si nu pentru ca 
o cere omul, ci pentru ca Adevărul a făgăduit ca va da. într-adevar, Hristos a 
arătat ca voieşte sa dea totdeauna acest dar, ceea ce nici nu mai e nevoie sa 
dovedim. Căci pentru aceasta a venit El pe pământ, S-a jertfit si a murit; de 
aceea exista altare, preoţi, atâtea mijloace de curăţire si toate poruncile, 
învăţaturile si îndemnurile: ca sa ne pună la îndemâna Masa aceasta (a Sfintelor 
Taine). De aceea zicea Domnul ca dorea atâta Pastele Iudeilor 158 , pentru ca voia 



156 Cf. Matei VII, 7: „Cereţi si vi se va da..." etc. 

157 Cf. Tit. I, 2. 



158 



Vezi Luca XXI, 15. 

sa întemeieze atunci si sa lase ucenicilor Sai, Pastele cel adevărat, (al nostru); de 
aceea a poruncit; „Aceasta sa faceţi întru pomenirea Mea!" 159 , ca unul Care 
voieşte ca noi sa săvârşim totdeauna aceasta lucrare sfânta. Aşadar, ce îndoiala 
ar putea avea cei ce se roagă lui Dumnezeu, când, pe de o parte, ei ştiu ca vor 
dobândi ceea ce cer si când, pe de alta, Cel ce are puterea de a da, doreşte sa 
dea? 

Prin urmare, cei ce cred ca sfinţirea darurilor se săvârşeşte prin rugăciunea 
preotului, nu nesocotesc cuvintele Mântuitorului, nici nu se bizuiesc pe ei însisi 
si nici nu fac ca aceasta taina sa atârne de efectul îndoielnic al unei rugăciuni 
omeneşti, cum ne învinovăţesc pe nedrept latinii. Căci si prea sfântul mir, despre 
care fericitul Dionisie (Areopagitul) zice ca este pe aceeaşi treapta cu 
dumnezeiasca împărtăşanie 160 , se săvârşeşte si se sfinţeşte tot prin rugăciune. Iar 
cine are credinţa nu se îndoieşte câtuşi de puţin ca rugăciunea are putere 
savârsitoare si sfintitoare. De asemenea, hirotonia preotului si a arhierelui se 
săvârşesc într-acelasi chip, adică tot prin rugăciune: „Sa ne rugam pentru 
aceasta, ca sa se pogoare peste dânsul harul Prea Sfântului Duh..." glasuieste, 
către cler, arhiereul care hirotoneşte, după punerea mâinilor. Chiar si în Biserica 
Latinilor, la hirotonia preotului, după ce s-a turnat mir pe capul celui ce se 
hirotoneşte, arhiereul slujitor se roagă ca harul cel bogat al Sfântului Duh sa se 
pogoare peste acela. La fel, iertarea păcatelor se da, celor ce se pocăiesc, tot prin 
rugăciunea preoţilor si tot prin ea se săvârşeşte si taina Sfântului Maslu, care 
poate sa dea, celor ce o primesc, atât tămăduirea bolilor trupeşti cât si iertarea 
păcatelor, precum ne spune predania apostolica: „De este cineva bolnav între 
voi, sa cheme preoţii Bisericii si sa se roage pentru dânsul, ungându-1 cu 
untdelemn în numele Domnului; si rugăciunea credinţei va mântui pe cel bolnav 
si-1 va ridica pe el Domnul si de va fi făcut păcate, se vor ierta lui" 161 . 

Ce vor răspunde la aceasta, aceia care resping rugăciunea pentru sfinţirea 
darurilor? Căci daca aceasta rugăciune ar avea efect nesigur - asa cum pretind ei 
- atunci nesigura ar fi si hirotonia, îndoielnica ar si puterea sfintitoare a sfântului 
mir. Fiindcă altarul (sfânta Masa), pe care trebuie sa aşeze pâinea euharistica, se 
sinteste prin sfântul mir, care, la rândul lui, se sfinţeşte tot prin rugăciuni. 162 Dar 
daca si preoţia si altarul sunt puse la îndoiala atunci nici Taina Sfintei 
împărtăşanii n-ar mai putea sa fiinţeze. Căci nici Latinii n-ar putea spune ca 
cuvintele Mântuitorului ar sfinţi darurile chiar si atunci când sunt rostite de un 
laic, sau fara altar. Si cum am fi siguri de iertarea păcatelor noastre, daca n-am 
avea încredere în preoţi si în rugăciunile lor? Atunci, celor ce dau crezare unor 
astfel de născociri, nu le-ar mai rămâne nimic altceva de făcut decât sa 
desfiinţeze, cu totul, creştinismul. Se pare deci ca virtutea e pusa la îndoiala în 



159 Luca XXII, 19 si Cor. XI, 25. 

160 Vezi Despre ierarhia bisericeasca, cap. IV, 1 si 3 (Migne P.G., t. III, col 472 D., 476 C si trad. Rom. de Pr. 
Cic. Iordachescu, Chişinău, pp. 107-111). 

161 IacovV, 14-15. 

162 , 



Cf. Simeon al Tesalonicului, Tâlcuirea despre Sf. lacas, p. 264. 



43 Nicolae Cabasila 

primul rând la aceia care gândesc astfel de lucruri; si aceasta e foarte primejdios 
pentru cei ce scornesc lucruri străine de predaniile Sfinţilor Părinţi si zdruncina 
încrederea în ele. 

Cum ca Dumnzezeu asculta rugile noastre, ca El trimite Duhul Sau cel 
Sfânt acelora care-1 cer si ca nimic nu e cu neputinţa celor ce I se roagă cu 
credinţa, a spus-o El însuşi 163 si nimic nu ne face sa credem ca făgăduinţa Lui n- 
ar fi adevărata. Dar ca asa ceva ar dobândi si cei care recita nişte cuvinte 
dumnezeieşti, nu e spus nicăieri. Cum ca Sfintele Taine, adică atât Sfânta 
Euharistie cât si celelalte pe care le-am pomenit, se săvârşesc într-adevar prin 
rugăciune, ne-au lasat-o prin tradiţie Sfinţii Părinţi, care au învăţat de la Sfinţii 
Apostoli si de la urmaşii lor; printre mulţi alţii, (au spus-o) si Vasile cel Mare 164 
si Ioan Gura de Aur, marii dascăli ai Bisericii. Iar pe cei ce se împotrivesc 
acestora, nu trebuie sa-i învrednicească de nici un răspuns aceia care tin sa fie 
dreptcredinciosi. 

Dar ca cuvintele Mântuitorului, rostite în forma de istorisire, ar fi de ajuns 
pentru sfinţirea darurilor, n-a spus-o nici unul dintre Apostoli sau dintre 
învăţătorii Bisericii. Ca aceste cuvinte, rostite o singura data de Domnul, sunt 
necurmat active, ca si cuvintele creatiunii, numai pentru ca au fost rostite de 
Dânsul, o spune si Sfântul Ioan Gura de Aur; 165 dar ca ele ar avea aceeaşi putere 
si acum când sunt rostite de preot - cum susţin Latinii - nu o aflam de nicăieri. 
Căci nici cuvintele creatiunii nu-si fac efectul fiindcă ar fi rostite de un om 
oarecare, ori de câte ori ar fi, ci pentru ca au fost rostite odată de Dumnezeu 
însuşi. 



CAPITOLUL XXX 

Sfinţirea darurilor se săvârşeşte si în biserica latină la fel ca la noi 

Dar ceea ce le astupa de tot gura Latinilor, este ca si Biserica lor, pe care 
s-ar părea ca se întemeiază, nu încetează de a se ruga pentru cinstitele daruri, 
după ce s-au rostit cuvintele Mântuitorului. Ei nu-si dau însă seama de acest 
lucru, pentru ca nu se roagă îndată după aceste cuvinte si pentru ca nu cer de-a- 
dreptul sfinţirea si prefacerea darurilor în Trupul Domnului, ci întrebuinţează 
alte cuvinte, care spun acelaşi lucru si care au acelaşi rezultat. 



163 Vezi mai ales Matei VII, 7; XXI, 22; Marcu XI, 24 etc. 

164 Vezi Sf. Vasile cel Mare, Despre Sf. Duh, cap. 27 (Migne, P.G., t. XXXII, col. 188 "... Care dintre Sfinţi 
ne-a lăsat în scris cuvintele epiclezei (invocării) la sfinţirea pâinii Euharistiei si paharului binecuvântat? Ca nu 
sunt suficiente cele scrise în Apostol sau în Evanghelie, ci rostim - atât înainte cât si după ele - si altele, 
primite din învăţătura nescrisa, ca unele ce au mare putere pentru săvârşirea Tainei..." 

165 Vezi nota 155. 

Dar care e rugăciunea Lor? - „Porunceşte (Doamne) ca darurile acestea sa 
fie duse de mâna îngerului la altarul Tau cel mai presus de ceruri" 166 . Ce 
însemnează oare cuvintele „sa fie duse darurile acestea? - Ori o strămutare a 
darurilor dintr-un loc într-altul, adică de jos de pe pământ la ceruri, ori o 
transformare de calitate a lor, adică o prefacere, din ceva mai umil într-altceva 
mai de preţ. 

Daca admitem primul înţeles al acestor cuvinte, ce rost ar avea o 
rugăciune prin care am cere sa se ia de la noi sfintele Daruri, când noi ştim ca, 
dimpotrivă, ne rugam pentru ele si credem ca sunt ale noastre si ca rămân între 
noi? (Căci doar aceasta a vrut Hristos sa spună, când ne-a făgăduit ca va fi cu 
noi până la sfârşitul veacului) 167 . Dar daca Latinii cred ca darurile sunt Trupul lui 
Hristos, cum nu ştiu ei ca acest Trup este si între noi, dar totodată si mai presus 
de ceruri, sezând de-a dreapta Tatălui, într-un chip pe care numai El îl ştie? 
(Daca nu) cum ar putea fi mai presus de ceruri ceea ce încă n-a devenit însuşi 
Trupul, cel mai presus de ceruri, al lui Hristos? (Iar daca da, atunci) cum va fi 
purtat în mâna de înger ceea ce e „mai presus de toata domnia, stăpânirea si 
puterea si decât tot numele ce se numeşte?" 168 . 

Daca, dimpotrivă, (prin cuvintele de mai sus) Latinii s-ar ruga pentru 
schimbarea darurilor în ceva mai de preţ, nu ştiu de nu vor cădea într-o 
nelegiuire si mai mare, când ei ştiu ca darurile sunt însuşi Trupul lui Hristos si, 
totuşi, cred ca ele s-ar putea preface în altceva mai bun si mai sfânt. Deci se 
vede ca ei ştiu prea bine ca darurile sunt încă pâine si vin care n-au primit 
sfinţirea si de aceea se roagă pentru ele, ca pentru unele ce au încă nevoie de 
rugăciune: numai ca ei se roagă ca „sa fie ridicate ca unele care sunt încă aşezate 
jos si sa fie duse pe jertfelnic, pentru ca, fiind jertfite, cer unele ce sunt încă 
nejertfite. Pentru aceasta e nevoie de o mâna de înger, căci - după cum spune 
marele Dionisie (Aeropagitul) - ierarhia secundara, adică cea omeneasca (sau 
bisericeasca), e ajutata de ierarhia primara, adică a îngerilor (sau ierarhia 
cereasca) 169 . Rugăciunea pomenita nu cuprinde deci altceva decât o cerere 
pentru prefacerea darurilor în Trupul si Sângele Domnului. 

Căci altarul, de care e vorba aici, nu trebuie sa ni-1 închipuim ca pe un loc 
aşezat mai presus de ceruri, în care ar trebui sa aducem jertfe; daca am crede asa 
ceva, nu ne-am deosebit prea mult de cei care pretindeau ca locul unde ar trebui 
sa ne închinam lui Dumnezeu ar fi numai în Iersualim sau în muntele 
Samariei 170 . 



166 Cabasila citează aici, trad. exact, următoarea fraza din Canon missae al liturghierului romano-catolic: 
„Supplices Te rogamus, omnipotens Deus, jube haec, perferii per manus sancti Angeli Tui, in sublime altare 
Tuum, in conspectu divinae majestatis Tuae". (Vezi de ex. Missale romanum... Editio Ratisbonensis septima, 
Ratisbonae 1869, p. 216). 

167 Matei XXVIII, 20. 

168 Efeseni 1,21. 

169 Vezi Despre ierarhia bisericeasca, cap. I si V (Migne, P.G., t. III, col. 369 sq., si trad. rom. citata, pp 68 sq 
si 118 sq). 

170 Vezi Ioan IV, 20. 

Dar care sunt cele ce mijlocesc pentru noi si pot sa ne sfinţească? - Sunt: 
preotul, victima de jertfa si altarul (căci si altarul sfinţeşte materia de jertfa, după 
cuvântul Domnului: „Altarul este cel ce sfinţeşte darul") 171 , deoarece, după 
cuvântul Sfântului Apostol Pavel, „unul este Dumnezeu, unul e si mijlocitorul 
între Dumnezeu si oameni: Iisus Hristos" 172 numai Mântuitorul este singurul 
nostru mijlocitor si izvor de sfinţire. Ori, întrucât deci Hristos este singurul 
nostru sfmtitor, El trebuie sa fie în acelaşi timp si preot si victima de jertfa si 
altar. Ca este preot si victima de jertfa, a spus-o El însuşi, zicând: „Pentru ei, eu 
Ma sfinţesc pe Mine însumi..."; 173 iar cum ca e si altar o mărturiseşte prea 
sfântul Dionisie (Aeropagitul), care în cuvântul „Despre Mir", zice „Căci daca 
Iisus este altarul nostru prea dumnezeiesc care este dumnezeiasca afierosire a 
sfintelor celor dumnezeieşti, întru care - după cuvântul Scripturii - noi cei 
afierositi si aduşi ca ardere-de-tot, în chip tainic, avem aducerea (apropierea) 174 
cu ochi supralumesti sa contemplam acel prea dumnezeiesc altar" 175 . Pe acest 
Altar supraceresc se roagă preotul (latin) sa fie înălţate darurile, adică nu sa-si 
schimbe locul sau sa fie ridicate de pe pământ la cer (căci după rugăciune le 
vedem ca ne rămân tot noua si cu nimic împuţinate, ci sa fie sfinţite si sa se 
prefacă în însuşi Trupul Domnului, cel mai presus de ceruri. Căci daca altarul 
sfinţeşte darurile puse pe el, atunci punerea darurilor pe altar însemnează, de 
fapt, a se ruga pentru sfinţirea lor. 

Dar care e sfinţirea pe care o da altarul? - Este aceea a darurilor puse pe 
el. Este cea cu care Hristos-Preotul s-a sfinţit pe Sine însuşi, prin aceea ca S-a 
afierosit si S-a adus jertfa lui Dumnezeu. Căci întrucât El este în acelaşi timp si 
preot si victima si altar, înseamnă ca sfinţirea darurilor de către acel Preot, sau 
prefacerea lor în acea Victima, sau înălţarea lor pe acel Altar supraceresc, este 
unul si acelaşi lucru. Prin urmare, daca te rogi pentru unul din aceste trei lucruri, 
te rogi pentru tustrei deodată, ruga ti s-a împlinit: ai săvârşit jertfa. Or preoţii 
voştri îl numesc pe Hristos altar, 176 rugându-se pentru punerea darurilor pe 
Dânsul; aşadar, ei cer unul si acelaşi lucru ca si noi, numai ca se roagă în cuvinte 
si forme deosebite. 

Despre Altarul cel mai presus de ceruri pomenesc si preoţii noştri, după ce 
s-au rugat pentru prefacerea darurilor în dumnezeiescul Trup si Sânge. Dar ei nu 
se roagă ca darurile sa fie ridicate pe acel Altar, căci sunt deja înălţate si primite 
acolo (prin sfinţire), ci se roagă ca sa ni se trimită de sus harul si darul Sfântului 
Duh. „Pentru cinstitele daruri ce s-au adus si s-au sfinţit, Domnului sa ne 



171 Vezi Matei XXIII, 19 
172 ITim, II, 5. 

173 



IoanXVII, 19. 

174 Cf. Romani V; Efeseni II, 18. 

175 Despre ierarhia bisericeasca, cap. IV (Despre Mir), 3 (Migne, P.G. t. III, col. 484 D-475 A. Cf. si trad. rom. 
citata p. 117). 

176 In textul grecesc din ediţia Migne (P.G, t. CL, col. 437 A) - ispsiov (victima de Jertfa) ceea ce nu poate fi 
decât o eroare de transcriere sau de tipar, căci din context reiese foarte clar ca trebuie aici Buaiacrrripiov 
(altar sau jertfelnic). 

rugam!", zicea diaconul. Ne rugam pentru sfinţirea lor? -Nicidecum! Căci sunt 
deja sfinţite. Ci ne rugam ca sa ne fie noua sfintitoare ca Dumnezeu, Care le-a 
sfinţit pe dânsele, sa ne sfinţească pe noi printr-însele. 

E vădit deci ca nu însasi Biserica latina în general dispreţuieşte 
rugăciunea pentru sfinţirea darurilor de după cuvintele Mântuitorului, ci numai 
câţiva Latini mai noi, care au păgubit acea Biserica si cu alte născociri, ca unii 
care cu nimic altceva nu-si petrec timpul decât sa scornească si sa mai audă câte 
ceva nou, (ca atenienii de pe vremea Sfântului Apostol Pavel) 177 . 



CAPITOLUL XXXI 

Pentru ce la sfinţirea darurilor 

preotul invoca pe Tatăl, iar nu pe Fiul? 

Daca, precum am spus, Preotul si Sfmtitorul (jertfei) este Fiul 178 , atunci de 
ce preotul liturghisitor nu invoca pe Fiul ca sa sfinţească darurile ci pe Tatăl? - 
Ca sa ştii, ca Mântuitorul are puterea de a sfinţi nu ca om, ci ca Dumnezeu: (El 
sfinţeşte, adică) prin puterea dumnezeiasca pe care o are comuna cu Tatăl. 
Tocmai aceasta voia El sa arate la Cina cea de Taina, când si-a înălţat ochii spre 
cer si a închinat Tatălui pâinea. De aceea, îl si vedem făcând unele din minunile 
Sale tot asa, în atitudinea de rugăciune către Dumnezeu 179 , ca sa arate ca 
asemenea puteri nu sunt date firii omeneşti, după care El a avut Maica pe 
pământ, ci firii Sale dumnezeieşti, prin care a avut ca tata pe Dumnezeu. 

De asemenea, când se apropiase vremea sa fie răstignit pe cruce, voind sa 
arate cele doua voinţe ale Sale, adică pe cea dumnezeiasca si pe cea omeneasca, 
iar Sieşi pe cea omeneasca, zicând: „Fie nu cum voiesc eu, ci cum voiesti 
Tu!" 180 si „Faca-se nu voia mea, ci a Ta!" 181 . Dar chiar din aceste cuvinte, din 
care s-ar părea ca voia Lui se deosebeşte de a Tatălui, se vede ca voia Tatălui era 
si a Lui, căci pe ea a împlinit-o. într-adevar, cuvintele; „faca-se nu voia mea, ci a 
Ta" sunt ale Celui ce încuviinţa si voia acelaşi lucru (ca si Tatăl). Acest lucru 1-a 
dovedit lămurit când a mustrat pe Petru, care-L conjura sa nu primească crucea 
si moartea 182 , precum si atunci când spunea ucenicilor Sai: „Cu dor am dorit sa 
mănânc Pastele acesta împreuna cu voi, înainte de patima mea!" 183 . Am dorit 



177 Vezi Fapte XVII, 21. Adaosul dintre paranteze, luat după tr. fr. a lui Salaville, p. 171, care 1-a găsit probabil 
în textul din ms. gr. 1213 din Bilblioteca Naţională din Paris. 

178 Vezi cap. XXVIII si XXX. 

179 Vezi de ex: saturarea mulţimilor (Matei XIV, 19 si Marcu VI, 41) vindecarea surdo-mutului din Decapole 
(Marcu VII, 34) învierea lui Lazar (Ioan XI, 41-42) etc. 

180 Matei XXVI, 39 si Marcu XIV, 36. 

181 Luca XXII, 42. 

182 Vezi Matei XVI, 22-23; Marcu VIII, 3 1-33. 

183 Luca XXII, 15. 

Pastele, înainte de patima, zice. Ca si cum ar fi spus: „Cu dor am dorit sa vad 
aceasta usa de intrare a pătimirii mele!". 



CAPITOLUL XXXII 
Despre jertfa însasi si ce se jertfeşte 

Merita sa ne ocupam acum si de jertfa însasi. Am văzut ca ea nu este 
numai o închipuire a jertfei Domnului sau un simbol al sfântului Sânge, ci este o 
junghiere si o jertfa adevărata 184 . Sa vedem acum ce anume se jertfeşte: pâinea, 
ori Trupul Domnului? Cu alte cuvinte, când se jertfesc darurile, mai înainte de a 
fi sfinţite, ori după ce s-au sfinţit? 

Sa zicem ca ceea ce jertfim, ar fi pâinea. Dar atunci ce valoare ar avea o 
jertfa de pâine? Si apoi taina sfintei Euharistii nu consta în a vedea doar o pâine 
junghiata, ci pe însuşi Mielul lui Dumnezeu, Cel ce prin junghierea Sa ridica 
păcatul lumii 185 . 

Dar cu atât mai mult nu putem crede ca ceea ce se jertfeşte ar fi însuşi 
Trupul Domnului. Căci, mai întâi, ceea ce a devenit odată nestricacios si 
nemuritor, nu mai poate fi junghiat sau străpuns. Al doilea, daca ar fi vorba de 
asa ceva, ar trebui sa vedem din nou pe rastignitorii lui Hristos si sa se repete 
toate cele întâmplate la Jertfa de pe Golgota, deoarece Jertfa din Liturghie e 
socotita ca o junghiere adevărata, iar nu ca un simbol al junghierii. Al treilea, 
ştim ca Hristos a murit odată, ca după ce a înviat nu va mai muri, ca a pătimit la 
plinirea vremii si S-a adus jertfa ca sa ridice păcatele multora 186 . Căci daca El S- 
ar jertfi la fiecare Liturghie, ar urma ca moare în fiecare zi. Dar atunci ce sa 
credem? 

Jertfa nu se săvârşeşte nici înainte si nici după ce s-a sfinţit pâinea, ci 
chiar în clipa sfinţirii. In felul acesta, nu ştirbim si nu schimbam nimic din cele 
ce trebuie sa credem despre Jertfa, si anume: 1) Ca ea nu este numai o închipuire 
sau un simbol al jertfei Domnului, ci o Jertfa adevărata; 2) Ca ceea ce se 
jertfeşte nu e pâinea, ci însuşi Trupul lui Hristos; 3) Ca jertfa Mielului lui 
Dumnezeu e una singura, adică cea adusa o data (pe cruce). 

1) Sa vedem mai întâi daca sfinţirea darurilor este jertfa adevărata, iar nu 
o simpla închipuire a Jertfei. Jertfa Mielului lui Dumnezeu a constat în 
prefacerea din ceva neînjunghiat în ceva junghiat. Dar un act de prefacere avem 
si în Liturghie. Aici, pâinea nejertfita se preface, prin sfinţire, în ceea ce a fost 
jertfit: adică, pâine neînjunghiata, ea se preface în însuşi Trupul Domnului, Care 
a fost junghiat cu adevărat. De aici urmează ca, precum jertfa Mielului a fost 
efectuata printr-o prefacere, tot asa si aici, existând un act de prefacere, avem o 



184 Vezi cap. XXVII. 

185 Cf. Ioan, I, 29, 36 

186 



Vezi Rom. VI, 9; Evrei VII, 26-27; IX, 27-28; X, 10-14 etc. 

jertfa adevărata: căci pâinea se preface nu într-un simbol, ci chiar în obiectul 
junghierii, adică în însuşi Trupul, Cel jertfit, al Domnului. 

2) Daca pâinea ar fi jertfita rămânând pâine, ar însemna ca ea este cea 
care a primit junghierea si atunci Jertfa ar consta din junghierea pâinii. Am văzut 
însă ca, atât pe Golgota cât si la sfinţirea darurilor, materia de jertfa a suferit o 
prefacere; atunci, Mielul nejertfit s-a prefăcut într-unui jertfit, iar acum pâinea s- 
a prefăcut în Trupul lui Hristos. De aceea junghierea, ca una care este socotita 
nu în pâine, ci în Trupul lui Hristos, aflat într-însa, este si se numeşte, pe buna 
dreptate, jertfa Mielului lui Dumnezeu, iar nu a pâinii. 

3) Daca asa stau lucrurile, atunci se înţelege de la sine ca nimic nu ne mai 
obliga sa presupunem ca ar exista mai multe jertfiri ale Trupului Domnului. Intr- 
adevar, Jertfa însasi consta nu din junghierea Mielului în clipa sfinţirii darurilor, 
ci din prefacerea pâinii în Mielul cel junghiat; nu e vorba de o noua junghiere a 
Mielului, ci de un act de prefacere. Prin urmare darurile ce se prefac pot fi cât de 
multe, iar prefacerea se poate repeta ori de câte ori; Trupul lui Hristos, în care se 
prefac darurile, rămâne totdeauna unul si acelaşi. Si după cum exista un singur 
Trup al Domnului, tot asa si o singura junghiere a Lui. 



CAPITOLUL XXXIII 

Despre rugăciunile de după jertfa 

si pentru ce pomenim acum pe sfinţi, 

mai ales pe Prea Sfânta Născătoare de Dumnezeu 

După ce Jertfa s-a săvârşit, preotul are în fata chezăşia iubirii de oameni a 
lui Dumnezeu, adică pe însuşi Mielul cel jertfit; deci, luându-1 de aici înainte ca 
pe un mijlocitor si având cu sine pe Mângâietorul (Sfântul Duh), da glas 
cererilor sale către Dumnezeu cu o mai buna si o mai sigura nădejde El roagă 
acum ca darurile primite sa-si facă efectul asupra celor pe care i-a pomenit la 
proscomidie si pentru care a făcut rugăciunile pregătitoare si a adus darurile 
rugându-se ca ele sa fie primite. (Si care sunt aceste efecte? Sa se dea, în 
schimbul Darurilor, de la Dumnezeu, Cel ce le-a primit pe dânsele, harul Sau 
îndeobşte celor vii si celor morţi; si aparte (sa se dea) celor adormiţi odihna 
sufletelor si moştenirea împărăţiei dimpreună cu Sfinţii cei desăvârşiţi, iar celor 
vii sa se facă părtaşi sfintei Mese, sa se sfinţească si sa nu cada niciunul sub 
osânda; (pentru ei), preotul cere de la Dumnezeu iertarea păcatelor, pace, 
îmbelsugare, dobândirea celor de trebuinţa si, în sfârşit, sa se arate vrednici de 
împărăţia cerurilor. 

Dar jertfa noastră nu este numai de cerere, ci si de mulţumire. Am văzut 
astfel, cum la proscomidie, când preotul închina lui Dumnezeu darurile aduse de 
credincioşi, exprima si mulţumirea si cererea. Tot asa si acum, când darurile sunt 
jertfite si sfinţite, prin ele preotul mulţumeşte lui Dumnezeu, dar II si roagă; el 

exprima si motivele mulţumirii, dar adaugă si obiectele cererii. Pentru cine 
mulţumeşte? - Pentru Sfinţi, precum am spus si mai înainte, căci într-însii 
Biserica si-a ajuns telul ei si a văzut împlinita rugăciunea pentru împărăţia 
cerurilor. Si pentru cine se roagă preotul? - Pentru cei încă nedesavârsiti, care au 
nevoie de rugăciune. 

Despre Sfinţi preotul spune: „încă aducem Tie aceasta slujba cuvântătoare 
pentru cei adormiţi întru credinţa: părinţii, strămoşii, patriarhii, proorocii, 
evanghelistii, apostolii, propovăduitorii, mărturisitorii, pustnicii si pentru tot 
sufletul care s-a săvârşit întru buna credinţa; mai ales pentru Preasfânta, Curata, 
Preabinecuvântata, slăvită Stăpâna noastră de Dumnezeu Născătoarea si pururea 
Fecioara Măria...", si înşira mai departe toata ceata Sfinţilor. Aceştia sunt 
pricinuitorii mulţumirii pe care Biserica o aduce lui Dumnezeu. Pentru ei se 
aduce aceasta „slujba cuvântătoare", ca mulţumire lui Dumnezeu si în primul 
rând pentru Sfânta Fecioara, ca una ce este mai presus de toata sfinţenia. De 
aceea, preotul nu cere nimic pentru aceştia, ci mai degrabă se roagă ca el însuşi 
sa fie ajutat de dânşii în rugăciunile sale; aceasta pentru ca - precum am spus - 
jertfa adusa pentru dânşii este de mulţumire, iar nu de cerere. 

După acestea, preotul rosteşte si cererea, înşirând cele pentru care se 
roagă. El se roagă pentru mântuirea tuturor si pentru toate cele bune si de folos 
fiecăruia. In care spune si acestea: „Inca aducem Tie aceasta slujba cuvântătoare 
pentru toata lumea, pentru sfânta soborniceasca si apostoleasca Biserica, pentru 
cei ce în curata viata deobste petrec, pentru prea credincioşii si iubitorii de 
Hristos împăraţii noştri...", si asa mai departe. 

(In Liturghia sa), Sfântul Ioan Gura de Aur, voind sa arate ca scopul 
acestei slujbe e îndoit, adică si de mulţumire si de cerere, aseaza, deosebit, de o 
parte cele pentru care mulţumeşte, iar de alta cele pentru care se roagă. Dar 
dumnezeiescul Vasile cel Mare, amesteca mulţumirea cu cererea, lucru pe care îl 
face peste tot în Liturghia sa, asa ca mai toate rugăciunile lui cuprind si una si 
alta. Pomeneşte si el aceiaşi sfinţi ca şi Sf. Ioan, şi în acelaşi loc al Liturghiei, 
dar nu în acelaşi chip. Anume, după ce se roagă ca toţi credincioşii sa se 
învrednicească de împărtăşirea cu Sfintele Taine „nu spre judecata sau spre 
osânda, adaugă: „Ci sa aflam har dimpreună cu toţi Sfinţii, care din veac ti-au 
bineplacut Tie: cu strămoşii, părinţii, patriarhii..." etc, apoi: „Mai ales cu Prea 
sfânta... Născătoarea de Dumnezeu". Aceste cuvinte cuprind o cerere, dar 
exprima si o mulţumire; prin ele slăvim pe Dumnezeu ca binefăcător al neamului 
omenesc, aducându-ne aminte de cei ce s-au săvârşit si au fost sfinţiţi de El, ca 
si cum am zice: „Ca sa ne dăruieşti si noua Harul, pe care l-ai dat mai întâi 
Sfinţilor, ca sa ne sfinţeşti precum ai sfinţi mai înainte pe alţii de aceiaşi fire cu 

noi . 

Dar ajungă cât am vorbit despre aceasta. 

CAPITOLUL XXXIV 



Despre sfârşitul anaforei si ectania următoare 



187 



Dupa ce s-a rugat pentru cele de trebuinţa tuturor, preotul se roagă si 
pentru sine însuşi sa fie sfinţit de către sfintele Daruri. Si cum sa fie sfinţit? - Sa 
primească, adică iertarea păcatelor; căci acesta este efectul de căpetenie al 
sfintelor Daruri. De unde se vede acest lucru? - Din cele ce a spus Domnul către 
Apostolii Sai, când le-a întins pâinea: „Acesta este trupul meu, carele pentru voi 
se frânge, spre iertarea păcatelor". Si tot asa, când le-a întins paharul. De aceea, 
preotul se roagă astfel: „Adu-Ti aminte, Doamne, si de a mea nevrednicie; iarta- 
mi toata greşeala cea cu voie si cea fara de voie si sa nu opreşti, pentru păcatele 
mele, harul Sfântului Duh de la darurile ce sunt puse înainte" 188 . Iertarea 
păcatelor o da Sfântul Duh celor ce se împărtăşesc cu sfintele Daruri. 

Sa nu fie oprit Harul de la sfintele Daruri, din pricina păcatelor mele se 
roagă preotul. - Pentru ca se spune ca Harul lucrează întru îndoit chip în 
cinstitele daruri: într-unui prin care se sfinţesc ele însele si într-altul prin care 
Harul ne sfinţeşte pe noi, printr-însele. Când e vorba de cel dintâi chip, adică de 
lucrarea darurilor, nimic din slăbiciunile omeneşti nu o poate împiedica; ci, asa 
precum sfinţirea lor de către Domnul nu e opera virtuţii omului, tot asa nu poate 
fi întru nimic oprita din pricina pacarelor omeneşti. Insa, al doilea chip de 
lucrare a Harului, adică sfinţirea credincioşilor, cere si neapărat râvna (sau 
conducerea) noastră înşine; de aceea poate sa fie împiedicata de reaua noastră 
voinţa. Căci Harul ne sfinţeşte prin sfintele Daruri, numai daca ne-a găsit 
pregătiţi pentru sfinţire; însă daca ne-a aflat nepregătiţi, nu ne aduce nici un 
câştig, ci dimpotrivă, ne pricinuieste o nemăsurata paguba. 

Pentru Harul acesta, - fie ca e numai iertarea păcatelor, fie ca e si alt dar 
ce se da, odată cu ea, celor ce, cu cuget curat, se ospătează la aceasta Cina sfânta 
-, se roagă preotul ca sa nu fie oprit de la sfintele Daruri, deoarece am văzut ca 
el ne poate fi refuzat, din pricina răutăţii omeneşti. El face aceasta rugăciune, 
puţin dupa aceea, si cu întreg norodul laolaltă: se roagă pentru unirea tuturor, 
astfel încât cu o gura si cu inima sa slăvim pe Dumnezeu", si invoca pentru 
credincioşii pregătiţi astfel, milele marelui Dumnezeu si Mântuitorul nostru Iisus 
Hristos. 

Apoi (diaconul) porunceşte sa se adreseze lui Dumnezeu rugăciunea 
prescrisa pe care el însuşi a rostit-o, chemând într-ajutor pe toţi Sfinţii; căci a 



187 Am adoptat acest titlu mai simplu, în locul celui complicat, din original, care este: „Despre cele ce se roagă 
preotul pentru sfintele Daruri din pricina sa (în legătura cu sine) si despre cele spre care îndeamnă pe 
credincioşi sa se roage". 

188 Aceasta rugăciune figurează astăzi numai în partea finala a anaforei sfântului Vasile, precum si în rânduiala 
proscomidiei, la particia pe care preotul liturghisitor o scoate pentru sine. Pe vremea lui Cabasila, ea se afla 
însă si în Liturghia Sf Ioan, de unde a dispărut cu vremea. - Vezi P. Trembela, op. cit., p. 124 Cf si S. 
Salaville, tr. fr. p. 195, nota 1. 

pomeni pe toţi Sfinţii înseamnă a-i invoca, a-i ruga. Si ce zice preotul? - 
„Pentru (cinstitele) daruri ce (s-au adus si) s-au sfinţit, Domnului sa ne rugam!". 
Ne rugam, deci, nu pentru ca darurile sa primească sfinţirea, (căci de aceea le- 
am spus: „ce s-au sfinţit", ca sa nu crezi asa ceva) ci ca sa ne împărtăşească si pe 
noi dintr-însa. Căci aceasta vor sa spună cuvintele:„Ca iubitorul de oameni 
Dumnezeul nostru, Cel ce le-a primit pe dânsele... sa ne trimită harul..." etc. 
Pentru (cinstitele) Daruri sa ne rugam!" zice diaconul. Adică: sa ne rugam ca ele 
sa lucreze asupra noastră si sa nu li se ia puterea Harului, după cum atunci când 
Mântuitorul trăia printre oameni, erau unele cetati în care mâna Sa cea 
atotputernica nu putea sa facă minuni din pricina necredinţei lor. 189 Astfel după 
ce a glasuit acestea către popor, preotul se roagă si el însuşi în taina implorând 
pe Dumnezeu pentru credincioşi ca aceştia sa se împărtăşească din Sf. Taine cu 
cugetul curat si sa se bucure de roadele sfintei mese, dobândind iertarea 
păcatelor, împărtăşirea Sf. Duh si moştenirea împărăţiei cerurilor, iar nu sa le fie 
spre judecata sau spre osânda. 

După aceea, cerând pentru toţi ajutorul si paza lui Dumnezeu, preotul 
(diaconul) îi îndeamnă sa se roage ca sa petreacă ziua toata desăvârşita, sfânta, 
cu pace si fara de păcate, având ca păzitor credincios pe îngerul păcii, care sa ne 
ferească de îngerul (cel rau) al minciunii, în care nu trebuie sa ne încredem. Ne 
rugam, pentru îngerul păzitor, nu ca sa ni se dea noua acum, - căci dintru 
început s-a dat fiecărui credincios câte un înger - ci ca sa vegheze si sa-si 
îndeplinească menirea lui, adică sa ne ocrotească, sa ne îndrume pe calea cea 
dreapta si sa nu ne părăsească mâniindu-se pentru păcatele noastre. Pe lângă 
acestea, cerem „iertarea păcatelor" si toate „cele bune si de folos sufletelor 
noastre, pace lumii" si apoi siguranţa pentru viitor, ca sa petrecem „în pace si în 
pocăinţa restul vieţii noastre, pentru ca, astfel, sfârşitul vieţii sa ne fie creştinesc; 
apoi cerând unitatea credinţei si împărtăşirea Sfântului Duh, pe noi înşine si unii 
pe alţii si toata viata noastră lui Dumnezeu sa o dam. Iar ce înseamnă unitatea 
credinţei si împărtăşirea Sfântului Duh si pentru ce cerem astfel de lucruri, am 
spus-o pe larg mai înainte 190 . 



189 Vezi Matei XIII, 68 si Marcu VI, 5-6. 

190 Vezi cap. XIV si XXVI - Aici s-ar încadra logic partea din cap. XIV, care începe de la semnul x, parte care 
se ocupa cu explicarea formulei „Unitatea credinţei si împărtăşirea Sfântului Duh..." 

CAPITOLUL XXXV 

Despre rugăciunea cea de Dumnezeu data 

(rugăciunea domneasca), plecarea capetelor si despre mulţumirea, 

cererea si slăvirea aduse lui Dumnezeu, după aceea 

întărind astfel pe credincioşi si îndemnându-i în toate chipurile spre cele 
bunem preotul roagă pe Dumnezeu sa-i învrednicească a zice cu îndraznire 
rugăciunea în care cutezam a-L chema pe El „Tata", ca unii ce suntem 
desăvârşiţi si am ajuns vrednici de înfierea cea dumnezeiasca. Rostind toţi 
aceasta rugăciune împreuna cu preotul acesta încheie glasuind tare sfârşitul 
(ecfonisul) spre slăvirea lui Dumnezeu. După aceea urează: „Pace tuturor!". 

Astfel, după ce le-a adus aminte de originea lor nobila, prin rugăciunea 
domneasca, în care au invocat pe Dumnezeu ca tata, preotul îi îndeamnă sa-L 
recunoască si ca stăpân si sa-si îndeplinească fata de El datoria de robi, 
plecându-si capetele în fata Lui si marturisindu-si astfel supunerea. Ne plecam 
Lui nu numai ca Unuia ce ne este din fire Stăpân, Ziditor si Dumnezeu, ci si ca 
nişte robi răscumpăraţi. Celui ce ne-a răscumpărat prin chiar sângele Fiului Sau 
Unul-Nascut, prin care ne-a câştigat de doua ori robi si ne-a făcut fii ai Sai. Căci 
unul si acelaşi Sânge a sporit robia noastră, facând-o mai mare, dar a înfăptuit si 
înfierea noastră. 

Plecându-si toţi capetele, preotul aduce în taina mulţumiri lui Dumnezeu 
pentru ridirea tuturor si se roagă pentru cele ce sunt de trebuinţa fiecăruia, 
pomenind pentru aceasta numele Unuia-Nascut, harul si iubirea Lui de oameni, 
căci Acesta este Cel care primeşte cererile, după cum a mărturisit El însuşi: 
„Toate câte veţi cere de la Tatăl în numele Meu, va va da vouă!" 191 
Apoi rostind ecfonisul în auzul poporului ce sta în fata, preotul slăveşte Prea 
Sfânta Treime, luându-i pe credincioşi părtaşi la slăvire. După aceea, preotul se 
roagă iarasi, în taina, invocând pe însuşi Hristos, Cel ce este Victima de Jertfa, 
Preot si Pâine (cereasca) 192 , sa se împartă El însuşi pe Sine robilor Sai, prin 
preot. 



CAPITOLUL XXXVI 

Despre înălţarea sfântului trup si despre cântarea „unul sfânt..." 

Acum preotul este gata sa se apropie el însuşi de Masa euharistica si sa 
cheme si pe credincioşi. Dar cum împărtăşirea nu este îngăduita absolut tuturor, 
el nu-i cheamă pe toţi; ci luând Pâinea cea făcătoare de viata si aratând-o, 

191 IoanXIV, 13 si XIV, 23. 
192 Cf. IoanVI, 48, 51. 

cheamă la împatasire numai pe cei ce sunt vrednici sa o primească, zicând: 
„Sfintele, Sfinţilor!". Cu alte cuvinte: iată, ceea ce vedeţi este Pâinea vieţii 193 . 
Veniţi, deci, cei ce vreţi sa va împărtăşiţi dintr-însa, dar nu toţi, ci numai cine e 
sfânt. Căci lucrurile sfinte sunt îngăduite numai celor sfinţi. 

însă prin „Sfinţi" înţelegem aici nu numai pe cei desăvârşiţi în virtute, ci 
pe toţi câţi se străduiesc spre desăvârşire, chiar daca n-au ajuns încă la ea; nimic 
nu-i împiedica pe aceştia sa se sfinţească si ei prin împărtăşirea cu Sfintele Taine 
si sa devină sfinţi, asa precum si Biserica întreaga se numeşte sfânta si cum zice 
marele Apostol al neamurilor, scriind către tot poporul: „Fraţi sfinţi, părtaşi ai 
chemării celei cereşti!" 194 . Credincioşii se numesc sfinţi din pricina sfântului 
(Iisus) la care ei participa si din al cărui Trup si Sânge se împărtăşesc. Căci ei 
sunt mădulare ale acelui Trup, carne din carnea Lui si oase din oasele Lui. 

Deci, cât timp suntem uniţi si păstram legătura cu El, trăim viata sfânta, 
sorbind izvor de sfinţenie din Capul si din Inima aceea (Hristos), prin Sfintele 
Taine; dar după ce ne-am despărţit si ne-am rupt din întregimea prea sfântului 
Trup, în zadar vom gusta din Sfintele Taine, căci seva de viata nu mai curge prin 
mădularele moarte si tăiate 195 . Si cine desparte pe mădulare de sfântul Trup? - 
„Păcatele voastre stau ca un zid despărţitor între Mine si voi", zice Domnul 196 . 
Dar oare orice păcat ucide pe om? - Nicidecum! Ci numai păcatul de moarte. 
Tocmai de aceea se numeşte de moarte; căci exista si un păcat ce nu e spre 
moarte, precum ne spune Sfântul Ioan (evanghelistul) 197 . Prin urmare, 
credincioşii care n-au săvârşit păcate de moarte care i-ar putea desparţi de 
Hristos, nu sunt întru nimic opriţi sa se împărtăşească cu Sfintele Taine si sa 
devină părtaşi la sfinţire, atât cu numele cât si cu fapta, ca unii care sunt 
mădulare încă vii, pentru ca păstrează unitatea cu Capul (Hristos). 

De aceea, atunci când preotul striga: „Sfintele! Sfinţilor!" credincioşii 
răspund: - „Unul (e) sfânt, unul (e) Domn: Iisus Hristos întru slava lui 
Dumnezeu Tatăl" 198 . (Ei vor sa spună) ca nimeni n-are de la sine însuşi sfinţenia, 
pentru ca aceasta nu este rezultat al virtuţii omeneşti, ci toţi o avem de la si prin 
Hristos. Atunci când pui sub soare mai multe oglinzi, toate strălucesc si răsfrâng 
raze de ai crede ca se vad mai mulţi sori, dar în realitate unul este soarele care se 
răsfrânge în toate; tot asa si Cel ce singur e sfânt, rasfrângându-Se în credincioşi, 
străluceşte în multe suflete si pe mulţi îi arata sfinţi, deşi Cel cu adevărat sfânt 
este unul si singur, întru nimic mai prejos în slava decât Tatăl. 

Pe Dumnezeu (iudeii) nu l-au slăvit cu slava ce I se cuvine. De aceea 
spunea El iudeilor, mustrându-i: „Daca Eu sunt Dumnezeu, unde este slava 



193 Cf. Ioan VI 35, 48. 

194 Evrei III, 1. 

195 Isaia LIX, 2. 

196 Cf. Ioan, XV, 1-8. 
197 1. Ioan V, 17. 

198 Cf. Filipeni II, 11. 

Mea?" 199 Numai Fiul Său Unul-Nascut I-a dat Lui slava cuvenita; pentru aceea, 
atunci când era aproape de patima, grăia către Tatăl: „Eu Te-am proslăvit pe 
Tine pe pământ" 200 . Si cum L-a proslăvit? - Arătând oamenilor sfinţenia Tatălui, 
vadindu-Se sfânt, ca si Tatăl însuşi. Căci daca îl socotim pe Dumnezeu ca Tatăl 
acestui Sfânt (al Sfinţilor), atunci strălucirea Fiului este slava Tatălui; iar daca 
ni-L închipuim ca Dumnezeu, fata de omenitatea (Celui întrupat), atunci 
vrednicia sau virtutea făptuirii este slava Făcătorului a toate 201 



CAPITOLUL XXXVII 

Ce înseamnă apa calda care se toarnă în sfintele taine 

Chemând astfel pe credincioşi la Cina cea sfânta, preotul se împărtăşeşte 
el cel dintâi, împreuna cu cei care fac parte din cinul preoţesc si cei ce slujesc 
altarului, după ce a turnat mai întâi apa calda în potir, închipuind pogorârea 
Sfântului Duh peste Biserica. 

Odinioară, Mângâietorul S-a pogorât după ce toata lucrarea lui Hristos 
fusese împlinita, iar acum se sălăşluieşte în cei ce se împărtăşesc după ce cu 
vrednicie Jertfa a fost adusa si darurile s-au sfinţit. In rânduiala sfintei slujbe de 
până acum, s-a înscris în pâine, ca pe o tăbliţa, întreaga iconomie a lui Hristos: 
L-am văzut pe Dânsul, ca într-o icoana, mai întâi prunc, apoi dus la moarte, 
răstignit si împuns în coasta: după aceea am văzut cum pâinea s-a prefăcut în 
însuşi preasfântul Trup, care a pătimit cu adevărat cele de mai sus si apoi a 
înviat, S-a înălţat la ceruri si sade de-a dreapta Tatălui. După toate acestea, 
trebuia sa se închipuie si sfârşitul lor, pentru ca săvârşirea Tainei sa fie deplina, 
adaugându-i-se aceasta încheiere a întregii lucrări si iconomii dumnezeieşti. 

Căci, care este rezultatul si urmarea patimilor, învăţăturii si faptelor 
Mântuitorului? - Nimic altceva decât venirea Sfântului Duh în Biserica, daca le 
privim pe acestea în legătura cu noi. Prin urmare, după cele dinainte, se cuvenea 
sa se înfăţişeze, în Sfânta Liturghie, si aceasta venire. Ea este înfăţişată prin 
turnarea apei calde în Sfintele Taine. Căci aceasta apa, fiind prin firea ei apa, dar 
având si căldura focului, închipuieste pe Sfântul Duh, care e numit si apa 202 , dar 
care S-a arătat si în chip de limbi de foc când S-a revărsat peste Sfinţii 
Apostoli 203 , iar momentul acesta din Liturghie aminteşte ziua pogorârii Sfântului 
Duh; atunci S-a pogorât după ce se împliniseră toate cele privitoare la Hristos, 
iar acum, apa aceasta se adaugă după ce Darurile s-au desăvârşit. 



199 Maleahi I, 6. 

200 Ioan XVII, 4. 

201 Cf. Matei V. 16; Ioan XV, 8; Filipeni I, 11 - Vezi ideea din acest ultim aliniat, dezvoltata mai pe larg în 
Despre viata în Hristos, cf. IV, col. 588 - 589. 

202 Vezi Ioan VII, 38-39. 

203 Vezi Fapte II, 3. 

Căci în Sfintele Taine este întruchipată Biserica, deoarece ea e trupul lui 
Hristos (în parte trup si mădular al lui Hristos) 204 . Odinioară Biserica a primit pe 
Sfântul Duh după înălţarea lui Hristos la ceruri, iar acum ea primeşte darul 
Sfântului Duh, după ce sfintele Daruri au fost primite în altarul cel mai presus de 
ceruri, deoarece ni-L trimite în schimb Dumnezeu, Care le-a primit pe dânsele 
după cum am spus mai înainte 205 . Pentru ca Mijlocitorul e acelaşi, atunci ca si 
acum: însuşi Sfântul Duh. 



CAPITOLUL XXXVIII 
In ce fel Sfintele Taine întruchipează Biserica 

Biserica e întruchipată în Sfintele Taine nu în chip simbolic, ci ca 
mădularele în inima, ca ramurile în rădăcina plantei sau, precum spune 
Mântuitorul, ca mladitele de vita 206 . Adică nu e vorba numai de o comunitate de 
nume sau de o simpla asemănare între ele, ci chiar de o identitate de fapt. Căci 
Sfintele Taine sunt Trupul si Sângele Domnului, dar sunt totodată hrana si 
băutura cea adevărata a Bisericii lui Hristos; iar prin împărtăşire, nu Biserica le 
preface pe ele în trup omenesc ca pe oricare alta hrana, ci Biserica se preface în 
ele, deoarece cele mai tari biruiesc, precum si fierul vârât în foc se preface el în 
foc, nu focul în fier, si după cum fierul înroşit în foc ni se arata aievea ca foc nu 
ca fier, deoarece însuşirile fierului sunt absorbite cu totul de cele ale focului, tot 
asa si cu Biserica lui Hristos: daca ar putea cineva sa o cuprindă cu privirea, n-ar 
vedea decât însuşi Trupul Domnului, prin aceea ca e unita cu El si ca se 
împărtăşeşte din Trupul Lui. 

Pentru acest motiv, scrie Sfântul Apostol Pavel: „Voi sunteţi Trupul lui 
Hristos si fiecare în parte mădularele Lui" 207 . Si când acelaşi Sfânt Apostol II 
numeşte pe Hristos capul nostru iar pe noi trupul Lui 208 , oare voieşte el sa arate, 
(prin aceste cuvinte), simpla purtare de grija a lui Hristos pentru noi sau 
învăţătura Lui sau supunerea noastră fata de El, ca atunci când numim noi pe 
prietenii sau pe rudele noastre mădularele, vorbind la figurat? - Ferească 
Dumnezeu! Sfântul Apostol înţelege întocmai ce spune: ca, adică prin 
împărtăşirea cu sfântul Sânge, credincioşii trăiesc chiar viata cea întru Hristos, 
fiind cu adevărat alipiţi de Capul acela (Hristos) si încorporaţi în Trupul Lui. 

lata de ce nu e nimic de mirare ca în Sfintele Taine este întruchipată în 
acest moment Biserica (întreaga). 



204 Cf. I Cor. XII, 27. 

205 Vezi cap. XXXIII. 

206 Vezi Ioan XV, 5 sq. 

207 1 Cor. XII, 27 - si Rom. XII, 5; Efes. V, 23, 30 etc. 
208 Vezi Efes. I, .22; IV, 15; V, 23; Colos. I. 18. etc. 

CAPITOLUL XXXIX 

Despre chemarea credincioşilor la împărtăşire si răspunsul lor 

După ce s-a împărtăşit, preotul se întoarce spre popor si aratându-i sfintele 
Daruri cheamă pe cei ce voiesc sa se împărtăşească, îndemnându-i sa se apropie 
cu frica lui Dumnezeu si cu credinţa; adică sa nu nesocotească sfintele Daruri, 
din pricina înfăţişării lor la vedere, si sa nu se îndoiască pentru ca taina credinţei 
este mai presus de minte, ci sa recunoască maiestatea Darurilor si sa se apropie 
cu credinţa tare ca ele sunt izvoare de viata veşnica pentru cei ce se vor 
împărtăşi dintr-însele. 

Iar credincioşii, aratându-si evlavia si credinţa, se închina, binecuvântând 
si cinstind dumnezeieşte pe Iisus, pe care îl vad cu mintea, în sfintele Daruri. Si 
pentru ca sa dea slăvirilor mai multa strălucire, ei se folosesc de cuvintele 
profetice: „Bine este cuvântat cel de vine întru numele Domnului; Dumnezeu 
este Domnul si S-a arătat noua" 209 . A lauda pe Tatăl e propriu Stăpânului 
Legitim, Fiului Unul-Nascut, pe când încrederea în sine si lepădarea de stăpân, 
robului fugar. „Eu am venit în numele Tatălui Meu si nu ma primiţi; dar daca 
unul vine în numele sau însuşi, pe acela îl primiţi", a spus Mântuitorul 210 . Ştiind 
Proorocul aceste lucruri si cunoscând deosebirea dintre Pastorul cel Bun si lupul 
răpitor, a binecuvîntat mai dinainte pe Cel ce vine întru numele Domnului, 
numind Domn pe Tatăl si zicând ca Cel ce S-a arătat (Hristos) este Dumnezeu 
însuşi. De aceea credincioşii, repetând cuvintele Proorocului, binecuvântează 
acum pe Hristos, ca pe Cel ce vine si Se arata lor. 



CAPITOLUL XL 

Despre rugăciunea preotului pentru credincioşi, 

după împărtăşirea acestora 

Apoi preotul cere, pentru cei ce s-au împărtăşit cu Sfintele Taine, 
mântuirea si binecuvântarea de la Dumnezeu. Si care-i rugăciunea? - 
„Mântuieste, Dumnezeule, poporul Tau si binecuvântează moştenirea Ta!" Si 
aceasta rugăciune este împrumutata tot din cuvintele Proorocului 211 ; iar în altă 
parte, acelaşi Prooroc grăieşte ca din partea Tatălui către Fiul: „Voi da Tie 
neamurile moştenire si stăpânirea Ta până la marginile pământului 212 . Adică 
ceea ce Fiul poseda din veşnicie ca Dumnezeu ce era, a moştenit mai pe urma, 
ca om. 

209 Psalmul CXVII (CXVIII), 25-26. 

210 IoanV, 43. 

211 Psalm XXI, 3. 

2,2 Psalm LXXXIX, 5. 

Daca deci El este Ziditorul nostru, de ce nu zice preotul: „Binecuvântează 
făpturile Tale, pe care le-ai zidit", ci: „Binecuvântează moştenirea Ta"? - Pentru 
ca sa-L înduplece mai bine, aducându-I aminte de smerenia cu care S-a smerit 
pentru noi. Preotul vrea sa spună: „Ma rog pentru robii Tai aceştia, printre care 
Te-ai îndurat sa cobori si sa vietuiesti laolaltă cu ei, Tu care stăpâneşti toate, si 
sa fii numit moştenitor Tu, pentru Care nimic nu e câştigat (căci ale Tale sunt 
toate, din veci)". Când amintim de o legătura a noastră mai strânsa, cu 
Dumnezeu, II facem pe El mai îndurător spre noi. Iar „moştenirea este tocmai 
aceasta legătura mai strânsa decât credinţa: cu mult mai de aproape si mai bine 
ne-a luat Fiul în stăpânire ca moştenitor, decât avusese mai-nainte în calitate de 
creator al nostru. Intr-adevar, prin creaţie El avea stăpânire doar asupra firii 
oamenilor; prin moştenire însă, Fiul S-a făcut stăpân al mintii si al voinţei 
oamenilor ceea ce însemnează cu adevărat a stăpâni pe oameni. Căci însuşirea 
de creaturi este comuna si fiinţelor necuvântătoare ca si lucrurilor neînsufleţite; 
prin fire, toate sunt supuse lui Dumnezeu, ca nişte făpturi, ziditorul lor; - 
Supunând noi înşine, de buna voie, mintea si voinţa noastră, Celui ce S-a 
pogorât pe pământ, S-a răstignit pentru noi si a înviat; mintea l-am supus-o, 
fiindcă am recunoscut ca Dumnezeu adevărat si Stăpân a toata făptura; iar voia, 
fiindcă L-am iubit si am primit cu bucurie stăpânirea si jugul Lui pe umerii 
noştri 213 . 

Asa i-a moştenit Dumnezeu pe oameni, asa i-a luat cu adevărat în 
stăpânire. Aceasta stăpânire o dorea de demult Proorocul Isaia, când se ruga: 
„Doamne Dumnezeul nostru, mosteneste-ne pre noi!" 214 . 

lata deci ce însemnează moştenirea despre care Psalmistul ne spune ca a 
primit-o Fiul Unul-Nascut de la Tatăl si de care se vorbeşte în rugăciunea de mai 

215 
SUS. 



CAPITOLUL XLI 
Despre mulţumirea si slăvirea următoare 

După împărtăşirea credincioşilor, sfânta slujba e îndeplinita în întregime si 
slăvirea dumnezeieştii Euharistii ia sfârşit. Acum Darurile s-au sfinţit; (la rândul 
lor), ele au sfinţit pe preot si toata ceata slujitorilor, iar prin aceştia au desăvârşit 
si au sfinţit si pe ceilalţi membri ai Bisericii. De aceea, nu numai preotul însuşi, 
ci si credincioşii care sunt de fata, încheie mulţumind lui Dumnezeu si slavindu- 
L; glasuieste preotul „Binecuvântat este Dumnezeul nostru totdeauna, acum si 
pururea si în vecii vecilor". Iar poporul cânta începutul cântării, laudându-L din 
cuvintele prooroceşti: „Sa se umple gurile noastre de lauda, Doamne, ca sa 

213 Cf. Matei XI, 29-30. 

214 Isaia XXVI, 13 (textul citat după Septuaginta). 

215 Vezi cap. XXXIII. 

lăudam slava Ta..." 216 . Cu alte cuvinte: noi nu suntem în stare, Stăpâne, nici sa- 
Ti aducem cântare de mulţumită pentru toate bunătăţile de care ne-ai învrednicit, 
ci Tu da-ne putere pentru aceasta. Si cum sa ne-o dai? - Umplând gurile noastre 
de lauda. Adică asa precum celor ce se roagă le insufli ce anume si cum trebuie 
sa ceara, tot asa da si buzelor noastre putere pentru cântarea ce Ti se cuvine. 

Mai departe, credincioşii se roagă ca, ajutaţi de mâna Lui, sa păstreze 
sfinţirea pe care au primit-o, sa nu le lepede Harul sau sa piardă darul: 
„Intareste-ne pre noi întru sfinţenia Ta! . Iar cum pentru aceasta e nevoie si de 
conlucrarea noastră, ce trebuie sa facem? - „Toata ziua sa ne învăţam dreptatea 
Ta!". Prin dreptate înţelegem înţelepciunea si iubirea de oameni pe care 
Dumnezeu ni le-a arătat prin Sfintele Taine, după cum spune Sfântul Apostol 
Pavel: „Nu ma ruşinez de Evanghelia lui Hristos, căci printr-însa se descoperă 
dreptatea, lui Dumnezeu tuturor celor ce cred... 217 . învatându-ne aceasta vom 
putea sa păstram în noi sfinţenia. Căci ea sporeşte credinţa în Dumnezeu, 
aprinde iubirea fata de El si nu lasă sa se furişeze în suflet nimic rau. 

lata deci pentru ce spuneam mai-nainte ca, fara gândurile cuvenite 
Sfintelor Taine, nu e cu putinţa ca sfinţenia sa se salasluiasca sau sa ramâna în 
noi. 218 



CAPITOLUL XLII 
Cei morţi sunt si ei sfinţiţi de către sfintele daruri, ca si cei vii? 

Pe lângă cele spuse, trebuie sa cercetam si pe aceasta: 

Dumnezeieasca si Sfânta Jertfa sfinţeşte în doua feluri: într-un fel prin 
mijlocire, deoarece Darurile aduse lui Dumnezeu, prin însasi aducerea lor 
sfinţesc atât pe cei ce le-au adus cât si pe cei pentru care s-au adus, atrăgând 
îndurarea lui Dumnezeu fata de ei; în al doilea fel prin împărtăşire, întrucât ele 
sunt pentru noi adevărata hrana si băutura, potrivit cuvântului Domnului 219 . 
Dintre aceste doua chipuri de sfinţire, cel dintâi e comun si celor vii si celor 
morţi, căci Jertfa se aduce si pentru unii si pentru alţii; celalalt este posibil numai 
pentru cei vii, deoarece morţii nu mai pot sa mănânce si sa bea. 

Ce urmează de aici? Oare cei morţi n-au si ei parte de sfinţirea care se 
dobândeşte prin împărtăşire si ca sunt mai prejos decât cei vii în aceasta 



216 Psalmul LXX (LXXI), 8 - Imnul acesta (zis a lui Serghiu), în uz general la ortodocşi, pe vremea lui 
Cabasila, astăzi mai e în uz numai în unele mănăstiri si biserici de tara la Slavi si la Romani, unde vechiul 
tipic al Liturghiei s-a păstrat mai riguros. El a devenit de altfel mai mic prin faptul ca la liturghiile din 
duminici si sărbători obişnuite, poporul nu se mai împărtăşeşte, ca odinioară. 

217 Romani I, 16 (citat liber). 

218 E de mirare ca Nicolae Cabasila nu pomeneşte nimic despre răspunsul poporului. „Vazut-am lumina cea 
adevărata..." etc. cu un foarte accentuat caracter de evhologie trinitara si euharistica (Cf. S. Salaville, tr. fr., p. 
220-221). 

219 Vezi mai ales Ioan VI, 53-57. 

privinţa? - Ba nicidecum! Hristos Se împarte si lor, într-un chip pe care îl ştie El 
însuşi. Si ca sa dovedim acest lucru, sa vedem care sunt condiţiile sfinţirii si 
daca sufletele morţilor nu le au ca si cele ale viilor. 

Intr-adevar, care sunt condiţiile sfinţirii? Oare sa ai trup? Sau sa alergi pe 
picioare spre Sfânta Masa? Sa primeşti Sfintele în mâini si sa le introduci în 
gura? Sa mănânci sau sa bei? - Nicidecum! căci la mulţi din cei ce îndeplinesc 
aceste condiţii si care sau apropiat numai cu trupul de Sfintele Taine, nu le-a fost 
de nici un folos, ba dimpotrivă, au plecat împovăraţi si de mai multe păcate. Dar 
care sunt atunci cauzele sfinţirii, la cei ce se sfinţesc? Si care sunt condiţiile pe 
care Hristos le cere de la noi? - Curăţia sufletului, iubire de Dumnezeu, credinţa, 
dorirea Sfintelor Taine, râvna de a se împărtăşi cu Dânsele, zel fierbinte, 
alergarea cu sete către Hristos: iată virtuţile care ne aduc sfinţirea! Cu acestea 
trebuie sa se apropie cei ce vor sa fie părtaşi lui Hristos; ca fara de ele e cu 
neputinţă! Dar toate aceste nu sunt însuşiri trupeşti, ci tin numai de suflet; prin 
urmare nimic nu împiedica sufletele morţilor sa aibă si ele aceste virtuţi, ca si ale 
viilor. Daca aceste suflete sunt pregătite după cuviinţa pentru primirea Tainelor 
si daca Hristos, Sfintitorul si Savârsitorul Jertfei, voieşte totdeauna sa sfinţească 
si doreşte oricând sa se împartă pe Sine, atunci ce ar putea sa împiedice 
împărtăşirea lor? - Absolut nimic! 

Dar poate se va întreba cineva: daca si vreunul dintre cei vii are sufletul 
împodobit cu virtuţile pomenite, dar nu se apropie de Sfintele Taine dobândeşte 
el astfel, aceeaşi sfinţire? - Nu, oricine! Ci numai acela care Se găseşte, ca si 
sufletele morţilor, în imposibilitatea de a se apropia cu trupurile. Asa erau, de 
pilda, cei ce rătăceau prin pustie, prin munţi si prin peşteri sau prin văgăunile 
pământului 220 si care nu puteau avea la îndemâna nici un altar si nici un preot. Pe 
unii ca aceştia îi sfinţea Hristos însuşi, în chip nevăzut. Si de unde se vede 
aceasta? - Din aceea ca aveau viata într-însii; daca nu s-ar fi împărtăşi cu 
Sfintele Taine, n-ar fi putut vieţui, căci Hristos însuşi a spus: „De nu veţi mânca 
Trupul Fiului Omului si de nu veţi bea Sângele Lui, nu veţi avea viata întru 
voi!" 221 . Tocmai ca sa arate aceasta, multora dintre aceşti Sfinţi, Dumnezeu le-a 
trimis îngeri care sa le aducă sfinte Daruri 222 . 

Daca însă cineva are putinţa de a se apropia de Sfânta Masa, dar nu se 
apropie, nu va dobândi nicidem sfinţirea sfintelor Daruri; si aceasta nu pentru ca 
nu s-a apropiat, ci pentru ca i-a stat în putinţa si nu s-a apropiat, de unde se vede 
lămurit ca sufletul sau e lipsti de virtuţile necesare pentru primirea Sfintelor 
Taine. Căci ce dorinţa si râvna pentru Sfânta Masa are unul care ar putea sa 
alerge fara nici o greutate spre ea, dar nu voieşte? Sau ce credinţa în Dumnezeu 
are cel ce nu se teme de ameninţarea din cuvintele Domnului privitoare la cei ce 



220 Cf. Evrei XI, 38. 
221 IoanVI, 53. 



222 Sf. Macarie Alexandrinul (Egipteanul, sec, IV) ne informează ca un pustnic, cu numele de Marcu, ajunsese 
la un atât de înalt grad de virtute, încât un înger îi aducea sfintele Daruri, la vremea împărtăşirii. - Vezi 
Palladius, Istoria lausiaca, cap. 20 (Migne, P.G., t. XXXIV, col. 196-197 si 1065B). 

nesocotesc Cina aceasta! 223 . Si cum sa credem ca iubeşte Sfintele Taine cel care, 
având putinţa sa le primească, nu se osteneşte sa le primească? 

De aceea, nu-i nimic de mirare daca Hristos face parte, la Masa Sfânta, si 
sufletelor eliberate de trupuri, cărora El nu are sa le pună la socoteala nici o 
asemenea vina. Ci mai de mirare si peste fire este când omul, supus stricăciunii, 
gusta din Trupul cel fara de stricăciune; dar ca sufletul, care e substanţa 
nemuritoare, se împărtăşeşte din ceea ce e nemuritor, în chipul care-i este, ce e 
de mirare? Dara, deci, prin nespusa-I iubire de oameni si prin negraita-I 
înţelepciune, Dumnezeu a găsit cum sa se facă acel lucru minunat si peste fire 
(împărtăşirea celor vii), de ce sa nu credem ca poate face ceea ce e firesc si 
logic? 



CAPITOLUIL XLIII 
Sfinţirea se efectuează îndeosebi în sufletul celui ce se împărtăşeşte 

Sfintele Daruri se dau, într-adevar, prin trup, celor ce încă vieţuiesc în 
trup, dar ele pătrund mai întâi în substanţa sufletului si prin suflet trec în trup. 
De aceea zice apostol Pavel: „Cel ce se lipeşte de Domnul, e un singur duh cu 
El" 224 , ca sa arate ca unirea si contopirea aceasta au loc îndeosebi în suflet. Căci 
sufletul alcătuieşte flinta prin excelenta a omului; aici îsi are sfinţenia dobândita 
prin virtuţi si prin sârguinta omeneasca, aici se afla începutul păcatului si deci 
tot se simte mai întâi nevoia de vindecare prin sfintele Daruri. Toate îi vin 
trupului din suflet; si cum prin gândurile cele rele, care vin din inima, se spurca 
trupul 225 tot de acolo i se trage sfinţenia, atât cea din virtute, cât si cea din 
Sfintele Taine. Unor oameni li se întâmpla boli trupeşti care au la obârşie 
ticăloşia sufletului; tocmai aceasta voia sa arate Mântuitorul, când pentru a 
vindeca pe unul care era bolnav sufleteşte, adică pentru a-i libera sufletul de 
păcate, i-a tămăduit trupul de neputinţa 226 . 

Prin urmare, sufletul n-are nevoie de trup pentru primirea sfinţirii, ci mai 
de graba trupul are nevoie de suflet. Atunci, ce câştiga în plus, din sfânta Jertfa, 
sufletele care sunt în trup, fata de cele care s-au eliberat de el? - Dar si sufletele 
morţilor au pe Preotul Cel Veşnic, care le da lor toate acestea si care Se împarte 
si acelora dintre vii câţi se împărtăşesc cu adevărat. Căci nu toţi cei cărora le da 
preotul liturghisitor se împărtăşesc cu adevărat ci numai aceia cărora le da însuşi 
Hristos. Preotul împărtăşeşte, într-adevar pe toţi cei ce vin la împărtăşanie; 
Hristos însă, numai pe cei vrednici de partasanie. De aici se vede ca savârsitorul 



223 Vezi Ioan VI, 53: „Amin, amin, grăiesc vouă, de nu veţi mânca Trupul Fiului Omului si de nu veţi bea 
Sângele Lui, nu veţi avea viata întru voi!" 



224 I Cor. VI, 17. 

226 Vezi de ex. vindecarea slăbănogului din Capernaum, Matei IX, 1 sq.: Marcu II, 3 sq. si Luca V. 17 sq. 



225 Vezi Matei XV, 11-20. 

Tainei si sfintitorul sufletelor, atât ale viilor cât si ale morţilor, este unul si 
acelaşi: Mântuitorul însuşi. 

Prin urmare, din cele spuse reiese ca toate câte tin de săvârşirea Sfintei 
Taine sunt comune si celor vii si celor morţi. Căci mai întâi condiţiile sfinţirii 
fiind virtuţile sufleteşti, stau în putinţa si a unora si a altora; al doilea, substanţa 
sufletului - condiţia de capentenie si proprie pentru sfinţire - este identica: al 
treilea, Preotul sfmtitor e unul si acelaşi. Un singur lucru e propriu celor ce 
vieţuiesc în trup si pe care cei adormiţi nu-1 pot face: anume, s-ar părea ca se 
sfinţesc si cei nevrednici de Sfintele Taine, când se împărtăşesc cu ele, pe când 
în lumea cealaltă nimeni nu poate veni la Cina daca se afla nepregătit, ci acolo 
împărtăşirea e îngăduita numai celor vrednici. Dar aceasta putinţa nu adaugă 
deloc celor vii la sfinţire, ci dimpotrivă le atrage pedeapsa cea mai grea; de 
aceea e departe de a fi un avantaj pentru cei vii. 

Dealtfel, pentru acelaşi motiv, e vădit ca împărtăşirea cu sfintele Daruri a 
sufletelor morţilor nu numai ca e posibilă si ca nimic nu i se împotriveşte, dar se 
si impune cu necesitate. Căci daca ar exista acolo o alta desfătare si odihna 
pentru suflete, ar fi o răsplata pentru cei vrednici de curăţire si atunci aceştia n-ar 
mai avea neapărat nevoie de aceasta Masa. Acum însă, întreaga si cea mai mare 
desfătare si fericire pentru cei de dincolo nu e nimic altceva decât acest potir si 
aceasta Pâine, fie ca zicem rai ori sânul lui Avram, ori locuri pline de lumina si 
de verdeaţa, unde nu este durere, nici întristare, nici suspin, sau chiar împărăţia 
cerurilor. Acestea sunt Mijlocitorul 227 si Inainte-mergatorul nostru în Sfânta 
Sfintelor 228 , singurul Conducător către Tatăl 229 singurul soare al sufletelor. Este 
Acela care acum se arata si se împarte celor tinuti de legaturile cărnii, în felul 
acesta (sacramental); precum a voit El însuşi; dar în veacul ce va sa vie va fi 
văzut si se va împărţi fara val, atunci când, precum zice Scriptura - II vom vedea 
asa cum este 230 , când ne va strânge ca pe vulturi la stârv 231 , când Se va încinge 
si, aşezând pe ai Sai la Masa, Se va apropia si va sluji lor 232 , când va lumina ca 
fulgerul pe norii cerului si prin El drepţii vor străluci ca soarele 233 . Iar cei neuniti 
cu El asa cum (numai) Sfânta Masa ne poate uni, e absolut cu neputinţa sa 
dobândească odihna pe lumea cealaltă sau sa primească acolo vreun bun oricât 
de mic sau mare. 



227 Evrei VI, 20. 

228 Evrei VIII, 6; IX, 15; XII, 24. 

229 Cf. Ioan XIV, 6; Evrei II, 10. 

230 Cf. I. Cor. XIII, 12. 

231 Cf. Matei XXIV, 28 si Luca XVII, 37. 

232 Luca XII, 37. 

233 Cf. Daniil XII, 3; Matei XIII, 43 si XXIV, 27. 

CAPITOLUL XLIV 
Despre mijlocirea lui Hristos 

Căci Hristos este Mijlocitorul prin care ne-au venit toate bunătăţile date 
noua de la Dumnezeu, sau, mai bine zis, pe care Dumnezeu ni le da întotdeauna. 
Căci El n-a mijlocit numai o data, dăruindu-ne toate cele pentru care a mijlocit, 
pentru ca apoi sa ne părăsească, ci mijloceşte în veci, nu prin oarece cuvinte sau 
prin rugăciuni, cum fac mijlocitorii (solii) de rând, ci cu fapta. 

Dar cum mijloceşte? - Unindu-ne cu Sine si împartasindu-ne El însuşi 
darurile proprii, după vrednicia si după măsura curatiei fiecăruia. Si asa precum 
atunci când lipseşte lumina soarelui, care înlesneşte vederea chiar cei care au 
ochi nu pot vedea nimic, tot asa si unirea sufletelor cu Hristos trebuie sa fie 
necurmata pentru ca ele sa poată trai si capata odihnă deplina; după cum ochiul 
nu poate sa vadă fara lumina, tot asa nici sufletele nu pot vieţui si nu pot avea 
pace adevărata, fara Hristos. Căci El e singurul Care ne împacă cu Dumnezeu, 
dându-ne pacea fara de care am rămâne tot străini lui Dumnezeu, fara de nici o 
nădejde de a ne împărtăşi din bunătăţile Lui. Aşadar, daca cineva nu s-a unit 
dintru început cu Hristos (prin botez), sau daca după ce s-a unit n-a rămas la 
unire cu El, acela este tot vrăjmaş si nepartas la bunurile cele dumnezeieşti. Căci 
ce a împăcat firea omeneasca cu Dumnezeu? - Fara îndoiala, faptul ca a văzut 
pe Fiul Sau făcut om. Tot asa si Dumnezeu Se îndura de orice om, care poarta 
chipul Unuia-Nascut si care mănâncă Trupul Lui si se face un duh cu El; fara de 
acestea, orice om rămâne tot omul cel vechi, cel urât de Dumnezeu si neavând 
nimic comun cu El. 

Daca, deci, credem ca, prin rugăciunea preoţilor si prin aducerea sfintelor 
Daruri, se aduce sufletelor o oarecare uşurare, apoi aceasta nu poate fi decât în 
acelaşi chip în care se poate aduce uşurarea omului. Iar care e chipul de a ne 
împacă cu Dumnezeu si de a nu-I fi duşmani, am spus: cum sa fim stăpâniţi de 
Dumnezeu si sa devenim un duh cu Fiul Cel iubit, singurul întru Care Tatăl a 
binevoit 234 . Dar tocmai acesta e efectul Sfintei împărtăşanii, care e comun si 
celor vii si celor morţi, precum am spus 235 . 



234 Cf. Matei III, 17; Marcu 1; Luca III, 22. 

235 Vezi cap. XLII. 

CAPITOLUL XLV 

Sfinţirea celor adormiţi e mai deplina (decât a celor vii) 

Ceva mai mult; sufletele dezlegate de trupuri au ceva mai prielnic pentru 
sfinţire decât cele ce încă trăiesc în trup. Intr-adevar, prin rugăciunile preoţilor si 
prin mijlocirea sfintelor Daruri, ele se curatesc cu adevărat si primesc iertarea 
păcatelor deopotrivă cu cei vii. Dar în afara de aceasta, ele nu mai păcătuiesc cu 
nimic si n-adauga nici o vina noua la cele vechi, după cum se întâmpla cu cei 
mai mulţi dintre vii, ci sunt fie iertate pe deplin de orice pedeapsa, fie măcar 
scutite pentru totdeauna de păcat. Prin urmare, ele sunt mai pregătite si mai 
vrednice de partasia cu Mântuitorul, nu numai fata de cei mai mulţi dintre cei ce 
trăiesc în trup, ci si fata de ele însele dacă ar fi în trupuri. Si tocmai faptul ca 
sunt eliberate de trup, le face sa fie cu mult mai destoinice pentru împărtăşirea 
cu Sfintele Taine, decât daca ar fi împreunate cu trupul. 

Căci în cer exista locaşuri multe si felurite, pentru ca sa poată fi cinstita 
orice treapta de virtute si sa nu ramâna nimic nerasplatit de către Judecătorul Cel 
drept si de oameni iubitor. Astfel, Sfântul Apostol Pavel si alţii ca el, care ca 
nişte desăvârşiţi, s-au învrednicit de cele mai mari cununi si au moştenit fericirea 
cea mai deplina, după ce au fost dezlegaţi de trup, se bucura mult mai mult decât 
în viata aceasta; tot asa si cei rânduiţi într-o stare mijlocie în asemenea odihna, o 
data plecaţi de aici, era firesc sa dobândească si ei ceva mai bun decât când 
trăiau în trup. Am arătat însă ca toata odihna sufletelor si toata răsplata virtuţii 
de orice treapta, nu e nimic altceva decât aceasta Pâine si acest Potir, care se 
împart cu măsura si unora si altora, adică si viitor si morţilor. De aceea a si 
numit Domnul „cina" bucuria Sfinţilor în veacul ce va sa vie 236 , ca sa arate ca 
acolo nu e nimic altceva mai de preţ decât aceasta Masa. 

lata de ce dumnezeiasca Jertfa a Euharistiei se aduce si pentru cei morţi ca 
si pentru cei vii; si după cum cei vii sunt sfinţiţi în doua feluri, precum am 
spus 237 se sfinţesc si cei răposaţi, nefiind întru nimic mai prejos decât cei vii, ba 
dimpotrivă, stând oarecum chiar mai bine decât ei. 



236 Vezi Luca XXII, 30. 

237 Vezi cap. LXII. 

CAPITOLUL XLVI 
Cum sunt primite sfintele daruri totdeauna de către Dumnezeu 

Mai departe, sa cercetam si aceasta. 

Ca deci, dumnezeiasca Euharistie sfinţeşte pe toţi credincioşii, se înţelege 
din cele spuse ca merita sa cercetam acum si daca aceştia se sfinţesc totdeauna 
(adică la fiecare Liturghie). 

Sfânta Liturghie este o aducere de daruri. Dar darurile nu sunt primite 
totodeauna de către Dumnezeu, ci sunt si unele pe care El nu le voieşte ci le 
refuza, din pricina păcătoşeniei aducătorilor. Cazuri de acest fel sunt multe, nu 
numai la cei vechi, ci si la cei ce trăiesc sub Har 238 . De aceea sa vedem daca nu 
cumva si darurile aduse la altar se slujesc uneori zadarnic si nu se sfinţesc, adică 
nu sunt primite după expresia sfintei slujbe, ca unele ce pot fi aduse câteodată si 
de creştini rai, iar nu numai de buni. 

Ca Dumnezeu refuza chiar darurile daca aducătorul lor e nevrednic, se 
vede din predania Bisericii. Căci pe cei ce îi ştie ca au săvârşit păcate de moarte 
ea îi opreşte sa aducă daruri; chiar daca ei ar cuteza sa facă aceasta, ea nu le 
primeşte, ci-i respinge o data cu darurile lor. Dar Biserica nu poate cunoaşte bine 
pe toţi cei de acest fel, căci cei mai mulţi sunt făţarnici; de aceea se primesc 
uneori si darurile lor la Sfânta Masa. Ce se întâmpla atunci cu astfel de daruri? 
Oare rămân ele neprimite de Dumnezeu si deci nesfmtite deloc? - De ar fi asa, 
n-am putea fi niciodată siguri daca darurile de pe Sfânta Masa sunt sfinţite, 
deoarece curăţia celor ce le aduc este de cele mai multe ori nesigura sau cu totul 
necunoscuta; prin urmare, credincioşii cuprinşi de o astfel de îndoiala, 
apropiindu-se de Sfintele Taine fara nici o încredere si siguranţa, nu s-ar alege 
cu nici un folos. Atunci, ce sa credem? 

Aducerea darurilor este îndoita: cea dintâi este când aducătorul lor le 
depune în mâinile preotului, iar cea de a doua când Biserica le aduce lui 
Dumnezeu. Cea dintâi e într-adevar zadarnica, daca aducătorul este păcătos, 
adică nu-i aduce nici un folos pentru ca el însuşi e necredincios; dar darurile prin 
ele însele nu sunt neplăcute lui Dumnezeu, căci orice făptura a lui Dumnezeu e 
buna 239 . Cât despre a doua aducere, fiind săvârşita de sfinţii slujitori, spre slava 
lui Dumnezeu si a Sfinţilor, spre mântuirea a toata lumea sau pentru cerere 
dreapta, nimic n-o împiedica sa fie bine primita. Căci mâinile celui ce a adus 
darurile la altar n-au pângărit darurile cu nimic; în nici una din făpturile 
nerationale sau dintre cele neînsufleţite nu se poate încuiba necurăţenia 
păcatului, căci păcatul este o boala a voinţei si deci pângarirea prin păcat 



238 Vezi de ex. jertfa Cain (Gen. IV, 5) - Cf. si Ps. L, 8-9; Isaia I, 11-14; Amos V, 22; Mihea VI, 7; Fapte V, 
10 (Anania si Safira) etc. Vezi Const. Apost. cart. IV, cap. 6-10 unde se enumera diferitele categorii de 
păcătoşi, ale căror daruri (ofrande) nu trebuie primite de Biserica. 
239 1 Tim, IV, 4. 

aparţine numai flintelor raţionale. Deci, rămânând curate si fiind afierosite de 
mâini curate, darurile se sfinţesc si, la rândul lor, sfinţesc si pe cei ce se aproprie 
de ele. 

Dar daca darurile aduse de cei rai sunt întotdeauna curate, pentru ce 
rânduiala Bisericii nu le primeşte? - Pentru ca sa facă pe aducătorii lor sa se 
cutremure si sa înveţe mânia cea fara de margini a lui Dumnezeu pornita 
împotriva lor, El care, (din pricina lor) respinge si uraste chiar si făpturile Sale 
deşi acestea nu sunt vinovate cu nimic; si învăţând ei acestea, sa se înfricoşeze si 
sa se îndrepteze. Dar darurilor înseşi, Dumnezeu nu le găseşte nici o vina. De 
aceea, nimic nu se opune ca ele sa fie primite si sfinţite, atunci când a doua 
aducere e săvârşita de persoane vrednice. 

Si totuşi, s-ar putea spune ca nu toţi preoţii care aduc jertfa sunt curaţi, ba 
unii pătimesc chiar de cele mai grele păcate. Iata-ne deci iarasi puşi în 
încurcătura! Când se întâmpla ca amândoi aducătorii sa fie vinovaţi în fata lui 
Dumnezeu, căci sunt si cazuri de acestea, de unde va veni puterea darurilor de a 
fi sfinţite si sfmtitoare, plăcute lui Dumnezeu si primite de El? De nicăieri! Si (s- 
ar părea), într-adevar (ca) atunci darurile nu sunt primite. Ba încă, ele sunt 
totdeauna nesigure, deoarece moralitatea, atât a aducătorilor cât si a slujitorilor, 
e nesigura: „Căci nimeni nu cunoaşte cu adevărat cele ale omului, decât duhul 
din el" 240 . Ar urma de aici ca nu putem avea nici o siguranţa asupra sfintei Jertfe, 
ci numai neîncredere si îndoiala; iar împărtăşirea cu Sfintele Taine nu va aduce 
nici un folos credincioşilor care se împărtăşesc fara credinţa. 

Asemenea îndoieli ar putea sa aibă numai cine crede ca aducerea darurilor 
depinde numai si numai de preotul liturghisitor. Dar nu e deloc asa! Ci cel ce 
săvârşeşte de fapt aceasta aducere e Harul sfmtitor (căci aducerea darurilor nu 
înseamnă altceva decât sfinţirea lor), iar preotul liturghisitor nu este decât un 
slujitor al Harului. El nu aduce nimic de la sine însuşi si nici nu cutează sa facă 
sau sa rostească ceva din propria-i minte sau părere; ci, fie ca e vorba de gesturi, 
de cuvinte sau de lucruri, el aduce înapoi lui Dumnezeu după rânduiala 
statornicita numai ce a primit de la El. Prin urmare, darurile fiind aduse 
totdeauna după voia lui Dumnezeu, se înţelege ca îi sunt plăcute si ca le 
primeşte totdeauna. Căci ce însemnătate are daca aducătorul (sau slujitorul) este 
păcătos ca om? Păcătoşenia lui nu pângăreşte cu nimic darurile si nici nu face 
zadarnica Jertfa, asa precum nici leacul doftoricesc nu-si pierde puterea 
tămăduitoare atunci când este servit de vreun profan care nu cunoaşte nimic din 
tainele medicinei daca acesta 1-a alcătuit la porunca si întocmai după reţeta 
medicului. El vindeca nu prin neştiinţa neputincioasa a celui ce administrează, ci 
prin priceprea medicului care 1-a prescris. Pentru ca leacul nu primeşte nimic din 
neştiinţa celui ce 1-a servit, ci toata puterea lui se datoreşte priceperii medicului. 
Tot asa si aici, Harul e acela care lucrează totul, pe când preotul este numai un 



I. Cor. II, 11. 

slujitor; nici măcar puterea de a sluji nu o are de la sine însuşi, ci îi vine tot de la 
Har. Fiindcă preoţia nu e altceva decât puterea de a sluji (administra) cele sfinte. 
Aşadar, e limpede din cele spuse, ca Darurile sfinţesc toate si totdeauna 
pe credincioşi, fiind totdeauna primite de Dumnezeu. 



CAPITOLUL XLVII 
Cât de mult (bine) sunt primite sfintele daruri 

In continuare, sa vedem în ce măsura sunt primite Darurile de către 
Dumnezeu. 

Ce înseamnă, omeneşte vorbind, a primi un dar? Când zicem ca darurile 
sunt primite? Oare atunci când le luam în mâini si le strângem la piept? - 
Nicidecum! Căci pe multe din ele nici nu le-am putea purta sau lua în braţe, ca 
de pilda atunci când darul e o casa, o bucata de pământ, sau altceva de acestea. 
Atunci ce înseamnă, în general, a primi daruri? - A le aşeza între ale tale, a ti le 
însuşi: atunci se numesc ele primite. Dar Dumnezeu îsi însuşeşte darurile noastre 
în asa fel încât le preface chiar în Trupul si Sângele Fiului Sau Unul-Nascut. Si 
cum noi nu putem afla cu mintea nimic care sa fie deopotrivă acestei 
împroprieri, nu se poate măsura nici cât de mult sunt primite sfintele Daruri de 
către Dumnezeu. 

Cât de mult preţuieşte primitorul ceea ce i s-a dat, se vede si din valoarea 
contradarului pe care îl da în schimb. Si care este darul pe care-1 primim noi în 
schimb? - Este tot Trupul si Sângele lui Hristos însuşi. Căci Dumnezeu, primind 
pâinea si vinul nostru, ne da în schimb chiar pe Fiul Sau. Si de unde se vede ca 
sfântul Trup si Sânge ni se dau de către Dumnezeu, ca daruri, în schimbul celor 
aduse de noi? - Din cele ce ne spune chiar Acela care a fost îmbrăcat cu acest 
Trup si Sânge: „Luaţi..." 241 a zis El. Asa se arata darul; cu acest cuvânt se 
exprima si cine da si cine primeşte si ceea ce se da. Căci mai exista un alt chip 
de a primi ceva si anume atunci când primim, pentru păstrare un lucru de care n- 
avem voie sa ne folosim. Dar pentru ca sa nu credem ca e vorba de asa ceva, ci 
ca sa fim siguri ca darul e chiar al nostru, Domnul ne-a poruncit sa ne si folosim 
de el, zicând: „Mâncaţi...». 

lata cât de bine si de mult sunt primite Darurile noastre de către 
Dumnezeu. De aceea, ele sfinţesc totdeauna toate sufletele credincioşilor, atât 
ale viilor si ale morţilor care sunt nedesavârsiti si mai au încă nevoie de sfinţire. 
Căci Sfinţii, adică cei desăvârşiţi, cu îngerii împreuna-sezatori si trecuţi de mult 
în rândul ierarhiei cereşti, nu mai au nevoie de ajutorul ierahiei pământeşti. 



Matei XXVI, 26 si locurile paralele. 

CAPITOLUL XLVIII 
De ce prin aceste daruri cinstim si veneram si pe sfinţi 

In legătura cu aceasta, sa cercetam cele ce urmează. 

Daca sfintele Daruri pe de o parte sunt aduse lui Dumnezeu, iar pe de alta 
sfinţesc pe cei ce au trebuinţa de sfinţire, de ce credem ca, prin aducerea lor, 
cinstim si pe cei deja sfinţiţi si întru totul desăvârşiţi (adică Sfinţi)? Si de ce, 
atunci când îi chemam într-ajutor, rugându-ne lor pentru vreun lucru, le 
făgăduim Liturghia acestor Daruri, ca si cum am vrea sa le închinam lor sau sa 
le aducem pentru ei, ca sa-i îmbunam? - Pentru ca, după cum am spus mai 
înainte, aducerea Darurilor are si alt rost, potrivit căruia Darurile devin ale 
Sfinţilor atunci când ele sunt aduse lui Dumnezeu ca mulţumire pentru slava cu 
care El i-a slăvit si pentru desăvârşirea cu care i-a fericit. Darurile sunt într- 
adevar, ale lui Dumnezeu, ca unele ce sunt aduse Lui; ele sunt si ale 
credincioşilor care au nevoie de ajutor, ca unele ce sunt ajutătoare; dar totodată 
sunt si ale Sfinţilor, deoarece sunt aduse lui Dumnezeu din pricina lor. 

Intr-adevar, darul hărăzit mie este al meu, oricare ar fi primitorul (chiar 
daca îl primeşte altul). Căci nu toate darurile le primim chiar în mâinile noastre, 
ci pe unele le primim si prin prieteni, prin ai casei, sau, într-un cuvânt, prin orice 
persoana căreia daruitorul le încredinţează, ca sa ne facă plăcere. De aceea 
Mântuitorul zice ca El însuşi e Acela Care primeşte când dam ceva săracilor 242 , 
pentru ca cei ce dau de pomana la sărmani, pentru Domnul fac aceasta. 
Asemenea si Sfinţii primesc Darurile noastre, pentru ca datorita lor se aduc lui 
Dumnezeu; adică după cum pomana la săraci se face din iubirea pentru Hristos, 
tot asa si aducerea Darurilor se face din iubirea pentru Sfinţi. Deoarece îi iubim 
peste măsura de mult, noi socotim bunurile lor ca ale noastre si ne bucuram 
împreuna cu ei de fericirea lor, ca si cum noi înşine am fi părtaşi ai acestei 
fericiri. Bucurându-ne astfel pentru bunătăţile ce le-a dat lor Domnul, mulţumim 
Datatorului sa-i aducem daruri în semn de recunoştinţa. 

Dar Sfinţii primesc Darurile, nu numai pentru ca aducerea Darurilor se 
face din iubire pentru ei, ci si pentru ca ei se bucura si se veselesc foarte, când 
noi aducem lui Dumnezeu mulţumire si slava prin aceste Daruri. Căci, după cum 
cel mai greu păcat al nelegiuiţilor e ca, din pricina lor, Dumnezeu e hulit între 
neamuri 243 , tot asa cea mai mare bucurie si dorinţă a Sfinţilor este ca, printr-însii 
sa fie slăvit Dumnezeu. Pentru aceasta s-au nevoit fara încetare cât au trăit în 
trup si tot aceasta le este îndeletnicirea necurmata, pricina de desfătare si cea 
mai mare fericire după ce s-au mutat de pe pământ la cer. Căci daca petrecem 
mulţumind necontenit lui Dumnezeu si făcând toate numai spre slava Lui 244 
chiar si atunci când abia nădăjduim la aceasta fericire, cu atât mai mult acum, 



242 Matei XXV, 40. 

243 Vezi Iezechil XXXVI, 20-30 si Rom. II, 24. 



244 Cf. I. tes.V, ÎS 

când recunoştinţa le e cu mult mai mare, când sunt deja desăvârşiţi, când nu mai 
nădăjduiesc bunurile ci simt dărnicia lui Dumnezeu chiar în chip nemijlocit, cînd 
au ajuns luminători ca soarele 245 din simpli pământeni ce erau, fii mariti si 
moşteni ai împărăţiei cerurilor din robi netrebnici, mijlocitori (ocrotitori) ai 
noştri, din pârâţi vinovaţi, prin trecerea pe care o au înaintea Judecătorului! 

Asa se face ca Sfinţii nu se mai satura slăvind pe Dumnezeu si li se pare 
ca singuri nu-I mulţumesc deajuns; de aceea ei doresc ca toţi îngerii si oamenii 
sa ia parte la imnul lor de lauda, pentru ca datoria lor de recunoştinţa sa fie 
plătită lui Dumnezeu într-un chip mai vrednic de măreţia Lui, fiind ea sporita 
prin înmulţirea laudatorilor. 

Mărturii pentru aceasta sunt sfinţii tineri cei dimpreună cu Azaria care au 
ieşit nevătămaţi din cuptorul cel de foc 246 ; simtindu-se datori sa aducă mulţumire 
Izbăvitorului lor si sa-L laude pentru minunea pe care o făcuse cu ei, nu s-au 
mulţumit să cânte numai ei singuri si au socotit ca glasul lor nu e deajuns pentru 
aceasta; ei chemau într-ajutor pe îngeri, pe tot neamul omenesc si chiar cerul cu 
soarele si cu stelele, pământul, munţii si toate lucrurile necuvântătoare si 
neînsufleţite, cu un cuvânt toata făptura 247 . lata cât de mare era râvna Sfinţilor de 
a lauda pe Dumnezeu încă de pe când trăiau pe pamând si deci cu atât mai mult 
acum, când sunt eliberaţi de trup. 

De aceea, daca cineva, aducându-si aminte de Sfinţi, de cinstea, de 
fericirea si de slava lor, lauda pe Dumnezeu, Cel ce i-a încununat pe dânşii, 
acela le pricinuieste bucuria si desfătarea cea mai curata decât toate bucuriile, 
mai cu seama atunci când lauda pe Dumnezeu nu numai prin simple cuvinte, ci 
aducându-I si daruri si mulţumire si încă nişte daruri care-I plac asa de mult si 
care sunt preţuite cu cea mai înalta cinste. Căci atunci, Mântuitorul însuşi, 
primind Darurile noastre cu bunăvoinţa, ne da în schimb mult mai mult decât se 
cuvine 248 , adică chiar Trupul si Sângele Sau; iar Sfinţii bucurându-se de Daruri 
mai mult decât de orice alt lucru cu care i-am putea cinsti pe ei, se oferă cu totul 
sa ne dea ajutorul lor la orice nevoie avem. Căci ei imita întru toate pe Stăpânul 
lor. 



CAPITOLUL XLIX 

împotriva celor care pretind ca pomenirea sfinţilor la liturghie ar fi o 

rugăciune a preotului către Dumnezeu, pentru dânşii 

Dar în aceasta privinţă unii au căzut în rătăcire, socotind ca pomenirea 
Sfinţilor (la Liturghie) ar însemna o rugăciune către Dumnezeu pentru dânşii, iar 



245 Cf. Daniil XII, 3; Matei XIII, 43. 

246 Vezi Daniil III. 

247 ■ 



24X 



Vezi Cântarea (apocrifa) a celor trei tineri, 43 sq. 

literal = peste orice cult legal (ijmsp naaav vopiKnv AccTEiav). 

nu o aducere de mulţumire 249 . Eu nu ştiu de unde au luat ei motive pentru astfel 
de păreri. Căci nici logica lucrurilor si nici cuvintele din acest loc al Liturghiei 
nu-i îndreptăţesc sa creadă asa ceva. 

Ca (mai întâi, firea lucrurilor (logica) e departe de a îngădui o asemenea 
părere, se vede de acolo ca, daca Biserica s-ar ruga pentru Sfinţi, ar trebui sa 
ceara pentru ei aceleaşi lucruri pentru care se roagă de obicei. Or, ce cere ea 
pentru cei adormiţi? - Iertarea păcatelor, moştenirea împărăţiei (cerurilor) si 
odihna în sânul lui Avraam, dimpreună cu Sfinţii cei desăvârşiţi. Acestea 
alcătuiesc obiectul rugăciunii Bisericii; în afara de acestea, ea nu cere nimic 
altceva pentru cei răposaţi. La aceasta se mărgineşte în general rugăciunea 
noastră de cerere către Dumnezeu. Pentru ca nu orice ar dori cineva, poate sa si 
ceara în rugăciune, ci exista si o lege si o limita peste care nu putem trece. Căci 
„noi nu ştim sa ne rugam cum se cuvine, zice Sfânta Scriptura, ci însuşi Duhul 
mijloceşte pentru noi... 250 , adică ne învata ce trebuie sa cerem când ne rugam. 
Asa au înţeles si învăţătorii Bisericii. Cercetează, deci, toate tainele si toate 
sfintele slujbe si vei găsi ca Biserica nu cere nimic altceva în afara de cele de 
mai sus. 

Prin urmare, (daca preoţii s-ar ruga pentru Sfinţi), ar înseamnă ca ei cer de 
la Dumnezeu iertarea păcatelor pentru cei nevinovaţi, ca pentru nişte vinovaţi ce 
s-ar afla încă sub osânda; ar cere odihna împreuna cu Sfinţii, ca pentru unii încă 
nesfmtiti - si desăvârşirea, ca pentru unii încă nedesavârsiti, deşi Sfinţii sunt 
desăvârşiţi. 

Aşadar, cei ce cred astfel de lucruri, greşesc si într-un caz si într-altul. 
Căci ori recunosc fericirea si desăvârşirea Sfinţilor si atunci au pofta sa 
glumească de buna voie cu Dumnezeu si sa înşire pe nerăsuflate o rugăciune 
zadarnica pentru Sfinţi, ceea ce s-ar ierta mai degrabă unor oameni care-si bat 
joc de lucrurile dumnezeieşti decât unor preoţi; ori se roagă cu toata seriozitatea 
crezând ca într-adevar ar aduce vreun folos Sfinţilor, dar atunci tăgăduiesc slava 
acestora, ceea ce înseamnă ca-i hulim nu numai pe dânşii ci si pe Dumnezeu 
însuşi, Care nu Si-a ţinut făgăduielile; căci El a făgăduit ca-i va slavi si ca le va 
face parte de împărăţia cerurilor 251 . Sau, mai bine zis, si una si alta sunt o vădită 
blasfemie: cea din urma ca a unora care se poarta ca si tăgăduitorii; căci ei ştiu 
ca Sfinţii sunt fericiţi si aşezaţi în rândul fiilor si ai moştenitorilor împărăţiei, 
totuşi îi tratează ca si cum ar fi nerasplatiti, lipsiţi de slava si supuşi osândei, 
pretinzând ca se roagă pentru dânşii. 

lata, deci, cum însasi raţiunea sau firea lucrurilor ne dovedeşte cât de 
absurda este părerea ca Jertfa adusa de Biserica lui Dumnezeu ar fi o rugăciune 
de cerere pentru Sfinţi. 



249 O astfel de părere exprimase, între alţii, episcopul Teodor al Andidelor (sec. XI-XII), în comentariul sau 
liturgic, intitulat npoGEomia K£(ţiaAai(jj8r|a..., cap. 27-29 (Migne, 208 Romani VIII, 26). 

250 Romani VIII, 26. 

251 Cf. Ioan XIV, 3; XVII, 24; I Tes. IV, 17; II. Tes. II. 14 etc. 

(In al doilea rând), sa vedem si înseşi cuvintele Sfintei Liturghii: „Inca 
aducem Tie aceasta slujba cuvântătoare pentru cei adormiţi întru credinţa: 
strămoşii, patriarhii, profeţii, apostolii, propovăduitorii, evanghelistii, mucenicii, 
mărturisitorii, pustnicii si pentru tot duhul ce s-a săvârşit întru buna credinţa; mai 
ales pentru Preasfânta curata, preabinecuvântata, slăvită Stăpâna noastră de 
Dumnezeu Născătoare si pururea Fecioara Măria, pentru Sfântul Ioan Proorocul 
si Botezătorul si Inainte-Mergatorul, pentru Sfinţii si întru tot lăudaţii Apostoli si 
pentru toţi sfinţii, pentru ale căror rugăciuni cerceteaza-ne pe noi, Dumnezeule. 
Adu-Ti aminte de toţi cei adormiţi întru nădejdea învierii si a vieţii celei de veci 
si-i odihneşte acolo unde străluceşte lumina fetei Tale". 

Acestea sunt cuvintele (prin care pomenim pe Sfinţi); în ele nu se 
cuprinde nici o cerere către Dumnezeu pentru dânşii, iar preotul nu se roagă 
pentru nimic din cele obişnuite. Când pomeneşte pe ceilalţi credincioşi adormiţi, 
el adaugă îndată rugăciunea de cerere pentru ei, zicând: „... Odihneste-i acolo 
unde străluceşte lumina fetei Tale!". Cu totul dimpotrivă este însă cu Sfinţii: 
pentru dânşii preotul nu face nici o mijlocire, ci mai degrabă îi înfăţişează ca 
mijlocitori ai noştri. Căci după ce îi pomeneşte, însirându-i pe cete, adaugă: „Cu 
(pentru) ale căror rugăciuni (mijlociri), cerceteaza-ne pe noi Dumnezeule!". Dar 
ceea ce dovedeşte, mai degrabă decât orice, ca aceste cuvinte nu trebuie înţelese 
ca o rugăciune sau o cerere pentru Sfinţi, ci ca o mulţumire, e faptul ca, în 
aceasta lista, este aşezata si Maica Domnului; or, aceea care este mai presus de 
orice mijlocire nu numai a ierarhiei omeneşti, ci si a celei îngereşti - ca una ce 
este fara de asemănare mai sfânta decât netrupestile puteri de sus, - n-ar fi fost 
numărată în ceata celor care au nevoie de mijlocirea noastră. 

Dar - vor răspunde potrivnicii noştri - savârsitorul acestei sfinte 
Jertfe este Hristos însuşi: ce ar fi deci de mirare daca El ar mijloci si 
pentru Sfinţi si chiar pentru Maica Sa? 

Insa acest răspuns n-are nici un temei. Căci nu acesta e chipul în 
care mijloceşte Hristos. El S-a făcut, într-adevar, mijlocitor între 
Dumnezeu si oameni, dar nu prin cuvinte sau prin rugăciuni, ci prin 
propria Sa persoana: ca unul Care a fost si Dumnezeu si om, El a unit pe 
Dumnezeu cu oamenii facându-Se pe Sine însuşi hotar comun între cele 
doua firi 252 . 

A socoti însă ca Hristos mijloceşte totdeauna prin rugăciunile Sfintei 
Liturghii, este un lucru plin de toata hula si nebunia. Căci deşi El însuşi e 
savârsitorul sfintei Jertfe, totuşi nu trebuie sa punem în seama Lui toate cele ce 
se fac si se rostesc într-însa. E adevărat ca El însuşi este Acela Care împlineşte 
obiectul principal cât si scopul Liturghiei, adică sfinţirea darurilor si sfinţirea 
credincioşilor: dar rugăciunile, invocaţiile si cererile pentru acestea sunt ale 
preotului. Cele dintâi aparţin Stăpânului, celelalte sunt ale robului. Preotul se 



Cf. „Despre viata în Hristos", cartea III, col. 572 AB, unde aceasta idee e dezvoltata mai pe larg. 

roagă, iar Hristos împlineşte rugăciunile; Mântuitorul da, iar preotul mulţumeşte 
pentru cele date; preotul oferă darurile noastre, iar Domnul le primeşte. Si 
Domnul aduce daruri lui Dumnezeu Tatăl, dar El se aduce pe Sine, odată cu 
darurile noastre, când acestea au devenit El însuşi, adică atunci când s-au 
prefăcut în Trupul si Sângele Lui. iar pentru ca Se oferă pe Sine, pentru aceasta 
zicem ca El este Cel ce aduce, si Cel ce Se aduce si Cel ce primeşte 253 : aduce si 
primeşte ca Dumnezeu si Se aduce ca om. Preotul aduce darurile, iar Domnul 
primeşte, pe când ele sunt încă pâine si vin. Si cum le primeşte? - Sfmtindu-le, 
prefacându-le în Trupul si Sângele Sau; căci a primi înseamnă a-si însuşi (a-si 
impropria), după cum am spus 254 . Acesta e chipul în care Hristos săvârşeşte 
aceasta sfânta slujba; în aceasta consta sacerdoţiul Lui. 

Iar cine îsi închipuie ca nu numai cele spuse până aici, ci si toate cuvintele 
rugăciunilor din Sfânta Liturghie - sau măcar o parte din ele - ar fi tot ale lui 
Hristos, unul ca acela nu se deosebeşte prin nimic de nelegiuiţii care au cutezat 
sa înjosească slava Mântuitorului. Sa citim în întregime si vom vedea ca absolut 
toate cuvintele din ele sunt graiuri ale unor robi; sa citim si cuvintele în care sunt 
pomeniţi Sfinţii si pe care potrivnicii noştri cutează sa le atribuie lui Hristos, si 
vom vedea ca ele nu cuprind nimic care ne-ar face sa credem ca vorbeşte Fiul 
Cel de o slava cu Tatăl, ci toate sunt rugi ale unor servi. Căci, mai întâi, nu se 
aduce mulţumire ca din partea unui singur ins, ci din partea a tot poporul; 
credincioşii mulţumesc ca nişte păcătoşi pe care Dumnezeu, cu a Sa iubire de 
oameni, nu-i trece cu vederea. Iar mulţumirea e adusa nu numai Tatălui, ci si 
Fiului si Sfântului Duh. Ei pomenesc si pe Maica Domnului - ca nişte robi pe o 
stăpâna - rugându-se ca, prin mijlocirea ei si a Sfinţilor, sa dobândească 
cercetarea si purtarea de grija a lui Dumnezeu. Dar ce au acestea comun cu Unul 
Domn, Fiul Unul-Nascut al lui Dumnezeu, Cel ce este fara de păcat si Stăpân al 
tuturor? 

„Mulţumim Tie si Unuia-Nascut Fiului Tau...", zice preotul. (Daca 
acestea ar fi cuvintele lui Hristos), ar însemna ca Hristos mulţumeşte Fiului 
Unul-Nascut, al lui Dumnezeu! Si iată, ar fi atunci doi dumnezei, ca în eresul lui 
Nestorie. Asa ca ar fi o nelegiuire si o nebunie sa credem ca Hristos mijloceşte 
pentru Sfinţi si sa-I punem în seama o astfel de intervenţie si mijlocire. Am 
arătat însă ca nici preoţii 255 nu fac asa ceva. Rămâne deci stabilit ca aceste 
cuvinte nu trebuiesc înţelese ca o cerere, ci ca o mulţumire. 



„... Caci Tu eşti Cel ce aduci si Cel ce Te aduci, Cel ce primeşti si Cel ce Te împărţi, Hristoase, Dumnezeul 
nostru..." (vezi Rugăciunea din timpul Heruvicului, în Liturghier). 
254 Vezi cap. XLVII. 

55 în textul original din ed. Migne (col. 480A) = tojv isptov, în loc de ispecov (probabil greşeala de tipar, sau 
chiar de transcriere, daca exista si în ms.). Salacille, în trad. sa fr. (p. 270) luând de buna deducţia din col. 
grec. de mai sus, traduce forţat: „... telle n'est point la pensee des formules sacrees ..." Noi am preferat trad. 
lui Hevet din col. latina paralela la locul respectiv (haec ne esse uidem sacerdotum) care ni se pare mai logica 
si mai în concordanta cu textul. 

Bine! - răspund potrivnicii noştri - dar nu ne lasă forma (expresia) care 
indica limpede cererea. Căci prepoziţia pentru (uttep) aceasta vrea sa însemne. 

Ba nicidecum! Aceasta prepoziţie nu arata totdeauna numai rugăciunea de 
cerere; căci de ea ne folosim nu numai când ne rugam, ci si când mulţumim. 
Lucrul acesta se vede în multe cazuri si chiar în rugăciunea amintita care spune: 
„Pentru (uttep) toate acestea, mulţumim Tie si Unuia-Nascut Fiului Tau si 
Duhului Tau Celui Sfânt, pentru toate câte ştim si câte nu ştim... si pentru slujba 
aceasta pe care ai binevoit sa o primeşti din mâinile noastre..." Vezi ca „pentru" 
(uTrep) se întrebuinţează si când aducem mulţumire? 

Si iată ca n-a mai rămas în picioare nici o dovada în sprijinul acestei 
rătăciri. Prin urmare, pomenirea Sfinţilor nu poate fi înţeleasa nicidecum ca o 
rugăciune de cerere. Iar daca nu este de cerere, trebuie sa fie euharistica, adică 
de mulţumire. Căci nu poate fi decât una din doua: ori de cerere, ori de 
mulţumire, deoarece numai în aceste doua feluri amintim lui Dumnezeu de 
bunurile ce primim de la Dânsul: ori ca sa le primim, ori pentru ca le-am primit, 
în primul caz îl rugam sa ni le dea, în al doilea îi mulţumim ca ni le-a dat. 

O dovada este si faptul ca desăvârşirea Sfinţilor este cel mai mare dintre 
darurile făcute de Dumnezeu oamenilor; de aceea nu e nepotrivit ca Biserica sa-I 
aducă mulţumiri pentru dânşii. Dar ce zic eu ca desăvârşirea Sfinţilor este cel 
mai de preţ dintre darurile lui Dumnezeu? Ci, mai bine zis, este tot darul lui 
Dumnezeu. Căci cetele Sfinţilor alcătuiesc culmea si cununa tuturor bunătăţilor 
hărăzite neamului nostru. De aceea s-a zidit cerul si pământul si toata lumea 
văzuta: de aceea exista raiul, de aceea au trăit Proorocii, de aceea S-a întrupat 
însuşi Dumnezeu si de aceea Cuvântul lui Dumnezeu, faptele, patimile si 
moartea Lui: pentru ca oamenii sa fie trecuţi de pe pământ la cer 256 si sa ajungă 
moştenitori ai împărăţiei celei de acolo. 

Daca deci în Liturghie exista cu adevărat o euharistie (mulţumire) si daca 
sfintele Daruri sunt deopotrivă de mulţumire ca si de cerere, înseamnă - negreşit 
- ca obârşia si motivul de căpetenie al mulţumirii noastre sunt însisi Sfinţii cei 
desăvârşiţi. Căci în general, care este cauza mulţumirii noastre? Nu faptul ca am 
dobândit ceea ce am cerut? Si ce cere Biserica de la Dumnezeu? - Ceea ce i s-a 
poruncit sa ceara, adică împărăţia Lui 257 , ca s-o moştenească credincioşii si sa 
ajungă sfinţi, după cum sfânt e Cel Care i-a chemat 258 . Dar daca pe acestea le 
cere lui Dumnezeu când se roagă, urmează ca tot pentru ele îi si mulţumeşte. 
Astfel, daca se roagă ca fiii ei sa se desăvârşească în sfinţenie, trebuie ca, pentru 
Sfinţii care s-au desăvârşit, sa mulţumească Celui ce i-a desăvârşit. 

Din pricina mulţumirii pe care o aducem pentru Sfinţi, aceasta slujba se si 
numeşte Euharistie (mulţumire). Căci cu toate ca în cursul ei pomenim si de alte 



256 Cf. Sfântul Ioan Damaschinul, Canonul Paştilor, peasna I, irmos: „... Ca din moarte la viata si de pe pământ 
la cer Hristos Dumnezeu ne-a trecut pre noi". 



257 Vezi Matei VI, 33. 

258 Cf. mai ales I Petru I, 15-16. 

multe lucruri, totuşi, Sfinţii sunt cununa tuturora si pentru ei le cerem pe toate; 
de aceea, atunci când mulţumim pentru ele, mulţumim pentru desăvârşirea 
Sfinţilor. După cum tot ce a făcut Mântuitorul a avut ca scop ultim sa întemeieze 
ceata Sfinţilor, tot asa si Biserica, atunci când II lauda pe Dânsul pentru tot ce a 
făcut, II lauda având în vedere ceata Sfinţilor. Pentru aceasta atunci când 
Mântuitorul a întemeiat aceasta taina, a întemeiat-o mulţumind Tatălui, pentru 
ca printr-însa El trebuia sa ne deschidă cerul si sa strângă acolo aceasta adunare 
a celor întâi născuţi. 

Imitând pe Domnul, Biserica aduce Jertfa nu numai pentru a cere ci si 
pentru a mulţumi, ceea ce se vede din multe locuri, dar mai ales din rugăciunea 
în care se exprima oarecum scopul sfintei slujbe. Anume, după ce istoriseşte 
toate câte a făcut Dumnezeu pentru noi, mulţumind pentru ele, si după ce la 
urma aminteşte de întruparea Domnului, de întemeierea Tainei si cum ne-a 
poruncit ca si noi sa facem aceasta (întru pomenirea Sa), adaugă: „Aducându-ne 
aminte, aşadar, de aceasta porunca mântuitoare si de toate cele ce s-au făcut 
pentru noi: de Cruce..." si de celelalte, pe care le enumerăm, apoi continua: „Ale 
Tale dintru ale Tale, Tie aducem de toate si pentru toate". Vezi? Zice ca aducem 
aceste daruri pentru ca ne aducem aminte de binefacerile primite. Dar a cinsti cu 
daruri pe un binefăcător, pentru cele ce el ne-a dat, înseamnă a-i mulţumi. 

Apoi, tălmăcind si mai lămurit mulţumirea, (poporul) cânta: Aducând 
Jertfa aceasta, „pre Tine Te lăudam, pre Tine Te binecuvântam, Tie-Ti 
mulţumim, Doamne, si ne rugam Tie, Dumnezeul nostru!" Cu alte cuvinte, 
scopul Jertfei este: a lauda pe Dumnezeu sau a-I mulţumi si în acelaşi timp a-L 
ruga, adică ea este si de mulţumire si de cerere, precum am spus de la început 259 . 
Facem aceasta - vrea sa spună Biserica - pentru ca ne aducem aminte de doua 
lucruri: întâi de porunca pe care ne-a dat-o când a zis: „Aceasta sa faceţi întru 
pomenirea Mea , si al doilea, de toate cele ce a făcut pentru noi. Intr-adevar, 
amintirea binefacerilor primite ne îndeamnă în chip firesc sa fim recunoscători si 
sa dam si noi ceva în întregime; celui ce ni s-a făcut noua astfel pricina a 
nenumărate daruri. Iar amintirea poruncii, pe care ne-a dat-o Mântuitorul, ne 
învata chiar si cum sa ne arătam recunoştinţa, adică ce anume daruri trebuie sa 
aducem. 

Iti aducem aceeaşi jertfa pe care Ti-a adus-o si Fiul Tau Unul-Nascut, ca 
unui Dumnezeu si Părinte; iar aducând-o, Iti mulţumim, pentru ca si El Ti-a 
mulţumit când Ti-a adus jertfa si pentru ca nimic din cele ce-Ti aducem nu e al 
nostru. Căci (mai întâi), darurile nu sunt lucrurile noastre - ci ale Tale, Făcătorul 
tuturor; si (al doilea), nici aceasta forma de adorare nu e o născocire a noastră; 
noi n-am dorit-o si n-am fost împinşi spre ea din propriul nostru îndemn, ci tot 
Tu, prin Fiul Tau Unul-Nascut, ne-ai insuflat-o si ne-ai îndemnat sa o săvârşim. 
De aceea, darurile pe care Ti le aducem, dintr-ale Tale ni le-ai dat noua, ale Tale 
sunt întru toate si pentru toate (câte ai făcut noua). 



' Vezi cap. X şi XXXIII. 

Prin urmare, chiar si pentru Jertfa de mulţumire datoram, încă o data, 
mulţumire lui Dumnezeu, fiindcă nimic din ea nu e al nostru, ci e pe de-a-ntregul 
un dar al Lui; însuşi faptul ca o voim si ca o săvârşim, tot El îl lucrează în noi, 
precum zice dumnezeiescul Apostol 260 . De aceea se si afla scris în Sfânta 
Liturghie: „Mulţumim Tie si pentru slujba aceasta, pe care ai binevoit a o primi 
din mâinile noastre..." 

lata deci dovezile care ne arata ca pomenirea Sfinţilor la Liturghie nu este 
o cerere către Dumnezeu pentru dânşii, ci o mulţumire. 



CAPITOLUL L 

De câte ori se face pomenirea sfinţilor în liturghie 

si care e deosebirea dintre ele 

Sa vedem acum de câte ori si unde anume se face aceasta pomenire în 
Liturghie. 

Ea are loc de doua ori: odată la proscomidie, când se afierosesc darurile, 
si a doua oara când acestea sunt jertfite. Căci, după cum am spus mai-nainte 261 , 
aducerea darurilor e îndoita: întâi ca o simpla aducere de daruri si de prinoase, 
apoi ca o aducere de jertfa. De aceea trebuia ca si cei pentru care se aduc 
darurile sa fie pomeniţi atât la cea dintâi cât si la cea de a doua aducere. 

Astfel, la cea dintâi, preotul zice: „Intru pomenirea (amintirea) Domnului 
si Dumnezeului si Mântuitorului nostru Iisus Hristos"; iar a doua: „Aducându-ne 
deci aminte de cele ce s-au făcut pentru noi, de Cruce..." si de celelalte, pe care 
Hristos le-a îndurat pentru noi. Căci pomenirea Domnului de la proscomidie 
corespunde cu amintirea Crucii si a celorlalte fapte care au urmat Crucii, de la 
sfinţirea darurilor. Adică aici preotul pomeneşte pe Mântuitorul nu ca pe un 
făcător de minuni, ci ca pe Cel răstignit si mort, asa precum s-a arătat pe larg, în 
acel loc 262 . 

Apoi, la cea dintâi aducere, preotul zice: „întru slava Preasfmtei 
Născătoare de Dumnezeu, întru cinstea sfinţilor..." etc; iar la a doua: „Pentru 
toţi sfinţii..., mai ales pentru Preasfânta... etc". Deci, după cum la proscomidie a 
arătat întâietatea Maicii Domnului, asezând-o înaintea tuturor celorlalţi sfinţi, tot 
asa si la sfinţirea Darurilor, deşi o pomeneşte în urma altor sfinţi, totuşi pune 
înainte cuvintele „mai ales". De asemenea, atât la prima cât si la a doua aducere, 
după ce a pomenit, Biserica pomeneşte si pe credincioşii vii si morţi, pentru care 
ea se roagă si care au trebuinţa de îndurare dumnezeiasca. 

Este însă o deosebire între cele doua pomeniri. Anume, la sfinţirea 
Darurilor, preotul arata, prin cuvinte, actul de aducere, zicând: „Aducem Tie 



260 Filip II, 13. 

261 Vezi cap. XLVI. 

262 Vezi cap. VII. 

aceasta slujba cuvântătoare...". La care cuvinte adaugă motivele aducerii, 
aşezând înaintea lor pomenirea patimilor Mântuitorului, iar după ele pomenirea 
sfinţilor. La prima aducere, dimpotrivă, preotul arata doar pentru cine se aduce, 
zicând: „Intru pomenirea Domnului, întru slava Preasfmtei Născătoare... etc, 
adică pomenind atât pe sfinţii pentru care aduce mulţumiri, cât si pe credincioşii 
pentru care se roagă. Si care e motivul (pentru care nu spune ca aduce)? - Pentru 
ca aici liturghisitorul arata chiar în fapt (prin act) ca aduce daruri. - Căci el 
afieroseste lui Dumnezeu (Agnetul si miridele) chiar taindu-le din pâine si, de 
aceea, nu mai e nevoie s-o arate si prin cuvinte. Dar la cea de a doua aducere, 
noi nu-1 vedem pe preot făcând ceva. Aducerea se săvârşeşte, într-adevar, dar se 
săvârşeşte în chip nevăzut, căci Harul efectuează Jertfa în chip tainic, prin 
rugăciunile sfmtitoare ale preotului. 

De aceea era nevoie de cuvinte care sa exprime aducerea cea nevăzuta. 



CAPITOLUL LI 
Pentru ce preotul numeşte jertfa „slujba cuvântătoare" 

De aceea se si numeşte Jertfa si „slujba cuvântătoare", pentru ca preotul 
nu face nici o lucrare fizica, ci desăvârşeşte aducerea darurilor slujindu-se numai 
de cuvinte sfmtitoare. Cea dintâi aducere este un lucru posibil omului si, de 
aceea, fiind săvârşita de preot, ea s-ar putea numi o „slujba lucratoare" (activa), 
însă pe cea de a doua, adică prefacerea darurilor în dumnezeiescul Trup si Sânge 
- care constituie Jertfa si care este mai presus de puterea omeneasca - o 
împlineşte Harul, pe când preotul doar se roagă. Deci, cu toate ca Jertfa este, 
într-adevar, o lucrare reala dar, cum preotul conlucrează la împlinirea ei nu prin 
fapta, ci numai prin cuvintele rugăciunii, pe drept cuvânt zice el ca nu aduce 
darurile în chip activ, ci ca săvârşeşte o „slujba cuvântătoare". 



CAPITOLUL LII 
Pentru ce sfânta jertfa se numeşte numai „Euharistie"? 

Si întrebarea aceasta e vrednica de cercetare. Anume, daca sfânta Jertfa se 
aduce si ca mulţumire si în chip de cerere, atunci de ce se numeşte Euharistie 
(adică mulţumire), iar nu si una si alta? 

(Se numeşte asa) după ceea ce e mai mult, adică: sunt mai multe motivele 
de mulţumire decât cele de cerere. Căci, lucrurile pe care le-am primit de la 
Dumnezeu, sunt mai multe decât cele ce ne lipsesc. Aceste din urma sunt o 
parte, pe când celelalte sunt totul; adică, cele ce ne rugam sa primim nu sunt 
decât o parte din cele ce am primit. Căci din partea Sa, Dumnezeu ne-a dat totul, 

încât n-a rămas nici un lucru pe care sa nu ni-1 fi dat. Numai ca, pe unele nu mai 
avem timpul sa le dobândim, cum sunt: nestricaciunea trupului, nemurirea 
sufletului sau împărăţia cerurilor; pe altele, deşi le primim, nu le păstram, ca, de 
pilda, iertarea păcatelor si celelalte daruri hărăzite noua prin Sfintele Taine; iar 
pe altele, ca pacea, sănătatea si avuţia, pentru ca le-am folosit rau, le-am pierdut, 
ca sa nu devenim si mai rai, făcând din ele mijloace de desfătare si de 
stricăciune; sau uneori ni se iau, pentru ca sa ni se dea înapoi, ca lui Iov, bunuri 
mai mari si mai de preţ (în locul celor trecătoare) 263 . Prin urmare, Dumnezeu nu 
ne-a lăsat nici un motiv ca sa-I mai cerem ceva, pe când pentru a-I mulţumi 
avem toate motivele; noi însă ne pricinuim singuri lipsa, prin nesocotinţa noastră 
si (de aceea) avem nevoie sa cerem. 

Intr-adevar, sa vedem ce lucruri cerem când ne rugam? Iertarea păcatelor? 
Dar am primit-o cu prisosinţa si încă fara nici o osteneala din partea noastră, prin 
Sfântul Botez. Atunci, de ce o mai cerem din nou? - Fiindcă din pricina 
păcatelor, ne-am făcut din nou vinovaţi. Si a cui e vina? A noastră înşine. Prin 
urmare, noi singuri suntem pricina cererii (pentru iertarea păcatelor). 

Ne rugam apoi sa moştenim împărăţia cerurilor? Dar si aceasta moştenire 
ni s-a dat o data, pentru ca am ajuns fii ai lui Dumnezeu însuşi, Cel ce 
stăpâneşte împărăţia. Căci cine e moştenitor, daca nu fiul? Si e ceva din bunurile 
pământeşti, care sa nu ramâna moştenitorului? 264 - Nimic! Atunci, de ce mai 
cerem ceea ce ni s-a dat o data? - Pentru ca am făcut lucruri neîngaduite unor fii, 
după ce fuseserăm născuţi din Dumnezeu si înălţaţi la acea vrednicie: din fii, am 
redevenit robi nemernici si, de aceea, ne rugam ca pentru un lucru pe care nu 1- 
am mai fi avut si care n-ar sta deloc în putinţa noastră. Prin urmare, tot noi 
înşine ne suntem pricina si a acestei cereri. 

Cât despre bunurile materiale, Domnul a poruncit: „Cereţi mai întâi 
împărăţia lui Dumnezeu si toate acestea se vor adaugă vouă" 265 , sau: „Nu va 
îngrijiţi de hrana si de îmbrăcăminte, căci Tatăl vostru Cel ceresc va va îndestula 
toata trebuinţa" 266 . Daca se întâmpla însă sa nu le avem totodeauna din destul, 
lipsa se datoreste fie nechibzuintei si necredinţei noastre, pentru ca n-am 
respectat porunca dumnezeiasca privitoare la ele - si atunci lipsa e opera 
noastră, ca si cererea pricinuita de ea, fie providenţei lui Dumnezeu si iubirii 
Sale de oameni ca sa dobândim ca Iov, alte bunuri mai mari si mai de preţ; în 
acest caz, lipsa aceea se datoreste, într-adevar, lui Dumnezeu, dar este un motiv 
nu de rugăciune sau de cerere, ci de slăvire si de mulţumire, precum zicea Iov: 
„Fie numele Domnului binecuvântat, de acum si pâna-n veac" 267 . 

lata deci ca toate cele ce face Dumnezeu pentru noi ne duc numai spre 
slăvire si spre mulţumire, iar cât priveşte cererile si rugăciunile noi le suntem 



263 Vezi Iov XLII, 10. 

264 Cf. GalatenilV, 1-7. 

265 Luca XII, 3 1 Cf. si Matei VI, 33. 

266 Matei VI, 25-32 si Luca XII, 22-3 1 (citat liber). 

cauza. De aceea, când pomenim de orice fel de bunuri - fie din cele trupeşti, fie 
din cele sufleteşti - în rugăciunile adresate lui Dumnezeu le pomenim pe toate 
numai mulţumind, fie ca le-am dobândit pe toate, fie ca nu, căci Dumnezeu ni 
le-a dat o data pe toate si cât despre El n-a lăsat nimic la o parte. Ştiind acestea, 
Sfântul Apostol (Pavel) ne îndeamnă sa mulţumim pentru toate, scriind: 
„Bucuraţi- va pururea... si mulţumiţi întru toate!" 268 . 

Pentru aceste motive era drept ca taina împărtăşaniei - cel mai desăvârşit 
si cel mai intim mijloc de legătura cu Dumnezeu, în care amintim nu de cutare 
sau cutare dar, ci, în general, de toate bunurile, atât cele pe care le avem în fapt 
cât si cele pe care le vom avea de la Dumnezeu - sa se numească Euharistie 
(mulţumire) capatându-si numele nu de la cele ce cerem noi cei strâmtorati, ci de 
la binefacerile pe care ni le face Dumnezeu, deci nu de la sărăcia sau lipsa 
noastră, ci de la bogăţia bunătăţii Lui. Căci cu toate ca, prin ea, ne si rugam lui 
Dumnezeu si Ii si mulţumim, totuşi - precum am spus - mulţumirea se datoreste 
lui Dumnezeu, pe când cererea, neputinţei omeneşti. Si încă mulţumirea I se 
aduce pentru mai multe, pe când cererea pentru mai puţine; căci cea dintâi se 
aduce în general pentru toate bunurile, pe când cealaltă numai pentru unele. 

lata de ce se cuvenea ca Jertfa sa fie numita Euharistie (mulţumire) 
luându-si numele de la menirea ei de căpetenie (asa cum si omul se numeşte) 
fiinţa raţionala, după partea cea mai de frunte si mai de preţ a flintei lui, deşi are 
ceva comun si cu cele nerationale). De altfel, (se numeşte asa) si pentru faptul ca 
Domnul nostru Iisus Hristos, Care a savârsit-o cel dintâi, si ne-a predat 
săvârşirea ei nu cerând, ci numai mulţumind Tatălui 269 . De aceea, numind-o 
Euharistie, Biserica exprima întocmai ceea ce a primit (de la Domnul) ca este ea. 



CAPITOLUL LIII 

Despre obşteasca mulţumire pentru împărtăşirea cu sfintele taine si 

despre rugăciunile de la sfârşitul liturghiei 270 

(După împărtăşire), preotul îndeamnă pe credincioşii care s-au împărtăşit 
cu Sfintele Taine, sa mulţumească lui Dumnezeu Cel ce i-a împărtăşit, iar lucrul 
acesta sa-1 facă nu cu lenevie sau cu nepăsare, ci din toata inima. Căci aceasta 
vrea sa spună cuvântul „drepţi": adică nu culcaţi sau sezând jos, ci si având 
trupul si sufletul aţintite spre Dumnezeu. Apoi, după ce ne îndeamnă sa ne 
rugam lui Dumnezeu si pentru celelalte lucruri obişnuite, iese din altar si, stând 
înaintea uşilor, citeşte rugăciunea cea pentru toţi 271 . 



268 ITes.V, 16-18. 

269 Vezi Matei XXVI, 26-27; Marcu XIV, 22-23; Luca XXI, 17, 19; I. Cor XI, 24. 

270 In ordinea rânduielii liturghiei, acest capitol ar trebui sa urmeze imediat după cap. XLI. 

271 Adică Rugăciunea Amvonului. 

Se cuvine sa luam acum seama cum, la sfârşitul sfintei slujbe si al slăvirii 
de încheiere, - când, prin urmare, s-au îndeplinit toate cele cuvenite fata de 
Dumnezeu - preotul se desface oarecum din acea împreuna-petrecere cu 
Dumnezeu si parca se coboară, puţin câte puţin, în mijlocul oamenilor, din 
înălţimea (la care se suise). Iar aceasta o face asa cum se cade preotului, adică 
rugându-se. Nu numai felul, ci si locul rugăciunii arata ca el coboară. Căci până 
acum s-a rugat înlauntrul altarului, în taina, fara sa-1 audă nimeni adresându-se 
numai lui Dumnezeu; acum însă, rosteşte rugăciunea obşteasca pentru Biserica 
si pentru toţi credincioşii, ieşind din altar, stând în mijlocul poporului si în auzul 
tuturora. 

Apoi, tăind în multe bucatele pâinea proscomidita, din care s-a scos 
Sfântul Agnet, preotul o împarte credincioşilor, ca pe una ce e sfânta, prin faptul 
ca a fost slujita si închinata lui Dumnezeu; iar ei o primesc cu toata evlavia, 
sărutând dreapta preotului, care, cu puţin mai-nainte, s-a atins de Preasfântul 
Trup al Mântuitorului Hristos si pe care o credem ca a si primit de acolo sfinţire 
si ca o împarte celor ce se ating de ea. 

In acest timp, credincioşii slăvesc pe Princinuitorul si Datatorul acestor 
bunuri, cu cuvinte luate din Sfânta Scriptura: „Fie numele Domnului 
binecuvântat..." si celelalte 272 . După ce cânta astfel de mai multe ori, rostesc 
apoi un psalm plin de slava si de mulţumire. Care este acel psalm? 
„Binecuvânta-voi pre Domnul în toata vremea..." 

Iar după ce s-a împărţit anafura si s-a terminat psalmul de mai sus, preotul 
înalta cea din urma rugăciunea pentru popor, (de asta data) nu numai stând în 
afara altarului si în auzul tuturor, ci si rostind cuvintele rugăciunii chiar cu fata 
spre popor, arătând astfel - si mai bine decât înainte - comuniunea sa cu 
mulţimea. Ce cere el în aceasta rugăciune? - Sa fim mântuiţi noi cei miluiţi ca 
unii care, de la noi înşine, nu putem aduce nimic vrednic de mântuire, ci ne 
întoarcem privirea numai spre iubirea de oameni a Celui ce, singur poate sa 
mântuiască. De aceea pomeneşte acum preotul pe mulţi sfinţi, care ne stau într- 
ajutor mijlocind pentru noi înaintea tuturor, Preasfânta Născătoare de 
Dumnezeu, prin care am dobândit începutul milostivirii. Iar începutul rugăciunii 
este: „Hristos, adevăratul Dumnezeul nostru..."; adică nu unul dintre dumnezeii 
cei mulţi, mincinoşi si închipuiţi, pe care i-am cinstit oarecând, ci „adevăratul 
nostru Dumnezeu", pe care L-am aflat abia mai la urma. 

Pentru aceea, se si cuvine Lui singur, ca unul Dumnezeu, toata slava, 
cinstea si închinăciunea, dimpreună cu Tatăl Cel fara de început si cu 
Preasfântul si bunul si de viata făcătorul Sau Duh, acum si pururea si în vecii 
vecilor, Amin! 



Ps. CXII (CXIII), 2 si Daniil II, 20. 

